Dhivehinge Ummeedhugawi Kula Jassaaladhin Bridge Ah Eh Aharu!\nދިވެހިންގެ އުއްމީދުގައި ކުލަ ޖައްސާލަދިން ބްރިޖަށް އެއް އަހަރު!\n3 މަސް, 1 ހަފްތާ,5ދުވަސް, 14 ގަޑި, 46 މިނެޓް, 35 ސިކުންތު ކުރިން 5120މަރިޔަމް އިސްއާދާ\n2013 ވަނަ އަހަރުގެ ރިޔާސީ އިންތިޚާބަށް ރިޔާސީ ކެންޑިޑޭޓުން ހުށަހެޅި ރިޔަސީ ވަޢުދުތަކަށް ދިވެހި ރައްޔިތުން މާކްސް ދިން އިރުގައި ދިވެހިންނަށް އެންމެ ކަމުދިޔަ ވަޢުދަކީ މާލެއާއި ހުޅުލެއާއި ދެމެދު ބުރިޖެއް އެޅުމަށް ޕީޕީއެމްގެ ރިޔާސީ ކެންޑިޑޭޓްވި ވަޢުދެކެވެ.\nއިދިކޮޅު ކެންޑިޑޭޓާއި ސަޕޯޓަރުންގެ ޖޯކްތައް އަމާޒުވި މި ވަޢުދަށް އިދިކޮޅު ފަރާތްތަކުން ދިން ނަމަކީ "ހުވަފެނީ ބްރިޖް"އެވެ. 2013ގެ އިންތިޚާބުގައި ރިޔާސީ ވަޢުދެއްގެ ގޮތުގައި ދިވެހިންނަށް ބްރިޖް އަޅާދޭނެކަމުގެ ވަޢުދުވި ރިޔާސީ ކެންޑިޑޭޓް، ކުރީގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް މިވަނީ އިދިކޮޅުން ސިފަކުރި ހުވަފެނީ ބްރިޖް ދިވެހި ރައްޔިތުންނަށް ޙަޤީގަތަކަށް ހައްދަވާދެއްވާފައެވެ.\nތަރައްޤީވެ ކުރިއަރަމުން އަންނަ މި ދިވެހިރާއްޖޭގެ ވެރިރަށް މާލެއަކީ ދުނިޔޭގެ ނިސްބަތުން އެންމެ ބޮޑަށް ތޮއްޖެހިފައިވާ އެއް ސިޓީއެވެ. ދޮޅު ލައްކައަށްވުރެ ބޮޑު އާބާދީއެއް ދިރިއުޅެމުން ދާ މި ސިޓީގެ ކާރުބާރު ބޮޑުކަމާއި، ތޮއްޖެހުން އިންތިހާއަށް އޮތުމުން ހުޅުމާލެ ތަރައްޤީކޮށް ހުޅުމާލެއަކީ މާލޭގެ އަވަށެއްގެ ގޮތުގައި ކުރީގެ ރައީސް މައުމޫން ނިންމެވިއެވެ.\n2008 ގެ ރިޔާސީ އިންތިޚާބުގައި އާ އުސްމިންތަކެއްގެ މެނިފެސްޓޯގައި ރައީސް މައުމޫން މާލެއާއި ހުޅުލެއާއި ދެމެދު ބުރިޖެއް އެޅުމަށް ވަޢުދުވެލެއްވުމުން އޭރުގެ އެމްޑީޕީގެ ކެންޑިޑޭޓް މުޙައްމަދު ނަޝީދުވަނީ ރައީސް މައުމޫނަށް ވަރަށް ބޮޑަށް ފާޑު ވިދާޅުވެ ޖޯކް ޖައްސަވާފައެވެ. ބްރިޖް އަޅާނީ ކިހިނެއްތޯއާއި؟ ބްރިޖްގެ އިންޖިނިއަރިންގް މަސައްކަތް ކުރައްވާނީ ކޮން ބައެއްތޯ އަދި ބްރިޖް އެޅުމަށް ފައިސާ ހޯއްދަވަނީ ކިހިނެއްތޯ ބުނެ ސުވަލު އުފެއްދެވިއެވެ.\nއޭގެ ފަހުން ދިވެހި ރައްޔިތުންނާއި ބްރިޖްގެ ވައުދާއެކު ބައްދަލުކުރެއްވީ ރާއްޖޭގެ ތަރައްޤީގެ ބާނީ ރައީސް އަބްދުﷲ ޔާމީން. ރައީސް ޔާމީން ބްރިޖުގެ ވަޢުދުވެލެއްވުމުން އިދިކޮޅު ފަރާތްތަކުން އެކަންވެސް ހެއްދެވީ ބޮޑު ޖޯކަކަށެވެ. އަދި ރައީސް ޔާމީންގެ މި ވަޢުދަކީ ހުވަފެނީ ބިލާހެއްކަމަށް ރައްޔިތުންނަށް ވިސްނަދޭން އިންތިހާއަށް މަސައްކަތް ކުރިއެވެ.\nމިއީ ހުވަފެނީ ބްރިޖެއްކަމަށާއި، ދައްކަމުން ދަނީ ނަނާ ހުވަފެންތަކެއް ކަމަށްބުނެ އިދިކޮޅު ފަރާތްތަކަށް ތާޢީދުކުރާ މީޑިއާތަކުން ތާ އަބަދު ގޮވަމުން ދިޔައެވެ. ރައީސް ޔާމީން ވެރިކަމުގެ ހުވާ ކުރެއްވުމާއިއެކު ދުވާލަކު ދެއިރު ދެ ދަޅައަށް ބްރިޖް ނޭޅޭނެކަމަށް ރައްޔިތުންނަށް ވިސްނަދޭން މަސައްކަތް ފެށިއެވެ.\nދިވެހި ރައްޔިތުން ޚާއްސަކޮށް މާލޭއާއި ހުޅުމާލޭގައި ދިރިއުޅޭ ރައްޔިތުންގެ އުންމީދުތަކުގައި ކުލަޖެހިގެން ދިޔައީ ޗައިނާގެ ރައީސްގެ ރަސްމީ ދަޢުވަތަކަށް ރާއްޖޭގެ ރައީސުލްޖުމްހޫރިއްޔާ ޗައިނާއަށް ކުރެއްވި ދަތުރުފުޅުންނެވެ. އެ ދަތުރުފުޅުގައި ބުރިޖު އެޅުމަށް ބޭނުންވާ ހުރިހާ ފައިސާއެއް ހަމަޖެހިގެން ދިއުމާއެކު ދިވެހިންގެ އުންމީދުތަކަށް ލިބިގެން ދިޔަ އިތުރު ހިތްވަރެކެވެ.\nކެތްތެރިކަމާއި ހިކުމަތްތެރިކަމާއިއެކު ދިވެހި ރައްޔިތުންނަށް ޚިދުމަތް ކުރެއްވުމުގައި ދެމިހުންނެވި ރައީސަށް ޗައިނާގެ ސަރުކާރުގެ އިތުބާރު ލިބި ދިވެހިންނަށް ބްރިޖް އެޅޭނެ މަގު ފަހިވެގެން ދިޔައެވެ. އެގޮތުން 2015 ވަނަ އަހަރުގެ ޑިސެމްބަރު މަހުގެ 31 ވަނަ ދުވަހު ޗައިނާ މޯލްޑިވްސް ފްރެންޑްޝިޕް ބްރިޖްގެ ޕްރޮޖެކްޓް ލޯންޗު ކުރެވިގެން ދިޔައެވެ.\nއަދި ބްރިޖްގެ ބަޖެޓަށްވާ 210މިލިއަން ޑޮލަރުގެ ތެރެއިން 116މިލިއަން ޑޮލަރު ޗައިނާގެ ސަރުކާރުން ހިލޭ ދެއްވާނެ ކަމުގެ ޔަޤީންކަން ލިބިގެން ދިޔައެވެ. އަދި ލޯނުގެ ގޮތުގައި އިތުރު 72މިލިއަން ޑޮލަރު ދެއްވާނެކަންވެސް އިއުލާންކުރެއްވިއެވެ ދިވެހި ސަރުކާރުން 12މިލިއަން ޑޮލަރު ޚަރަދު ކުރާނޭކަން އިއުލާން ކުރެއްވިއެވެ.\nބަޖެޓް ހަމަޖެހުމާއިއެކު ރޮކެޓް ސްޕީޑުގައި ބްރިޖް އެޅުމުގެ މަސައްކަތް ކުރިޔަށް ގެންދަންފެށިއެވެ. އެގޮތުން 1.39 ކިލޯމީޓަރުގެ ބްރިޖް އެޅުމަށް ޗައިނާގެ ސީސީސީސީ ސެކަންޑް ހާބަރ އިންޖިނިއަރިން ކޯޕަރޭޝަނާއި ހަވާލުކޮށް މަސައްކަތް ފެށިގެންދިޔަ. މިހާހިސާބުން ބްރިޖްގެ ހުވަފެން ހަޤީގަތަކަށް ވާތަން ފެނުމުން އިދިކޮޅު ފަރާތްތަކުން ދެން ފެށީ އެ ކުންފުނީގެ އަގު ވައްޓާލުމަށެވެ.\nއެގޮތުން ތޯތޯ އެކި އެކި ވާހަކަ އެ ބޭފުޅުން ދައްކަވަމުން ދިޔައެވެ. އިދިކޮޅު ފަރާތްތަކުން ރައްޔިތުންނަށް އޮޅުވާލުމަށް އިދިކޮޅު ފަރާތްތަކުގެ އުދަގޫތަކާއި ތުރާތަކަށް ވިސްނުމުގެ ބަދަލުގައި ޤައުމުގައި ހުރި މައްސަލަތައް ހައްލުކޮށް ރައްޔިތުންނަށް ހެޔޮވެރިކަމެއް ކޮށްދެއްވުމުގެ ޤާބިލްކަމައެކު މަސައްކަތް ކުރައްވާ ރައީސް ޔާމީންގެ ސަރުކާރުން އަދު މިވަނީ ބްރިޖް އަޅާ ނިންމާފައެވެ.\nބްރިޖް އަޅާނީ ކިހިނެއްތޯއާ، އިންޖިނއަރިން މަސައްކަތް ކުރާނީ ކިހިނެއްތޯއާ، އަދި ފައިސާ ހޯދާނީ ކިހިނެއްތޯ ސުވާލު ކުރި ފަރާތްތަކަށް ރައީސް ޔާމީން ވަނީ ބަހާއި ޢަމަލުން ޖަވަބު ދެއްވާފައެވެ.\nހިކުމަތު ޢަމަލު އަބަދުވެސް އިސްކުރައްވާ ރައީސް ޔާމީން މިވަނީ ޒުވާނުންގެ މި އުންމީދީ ހުވަފެން ހަޤީގަތަކަށް ހައްދަވާދެއްވާފައެވެ. ދިވެހި އިޤްތިޞާދުގެ ވެސް ބޮޑު ދައުރެއް އަދާކުރާ މި ބްރިޖް ވެގެންދިޔައީ މާލެއާއި ހުޅުމާލޭގައި ދިރިއުޅޭ ރައްޔިތުންގެ ދިރިއުޅުމަށް ލިބިގެންދަނެ ލުއިފަސޭހައަކަށެވެ.\nވިއްސާރަ ވައިގަދަ ދުވަސް ދުވަހު ކަނޑުމަތިން އެ ރައްޔިތުން ކުރި ދަތުރުތަކުގެ ނިމުމަކަށެވެ. ވަޒީފާއަށް ހަމަޖެހިލައިގެން ތާޒާކަމާއެކު ދަތުރުކޮށްލެވޭނެ ބުރިޖަކަށެވެ. އާދެ! ސިނަމާލެ ބުރިޖަކީ އެއްގޮތަށްވުރެ ގިނަ ގޮތްގޮތުން ދިވެހި ރައްޔިތުންނަށް ރައީސް ޔާމީން ދެއްވި ހަދިޔާއެކެވެ.\nއެގޮތުން މިއަދު ދިވެހިންގެ ތެރެއިން އެތައް ބަޔަކު ދަތުރުފަތުރައްޓަކައި ބޭނުންކުރާ ތަނެކެވެ. އެގޮތުން ހުޅުމާލެއާއި ހުޅުލެއާއި މާލެއާއި ދޭތެރޭ އެތައް ފަހަރަކު ބަހުގަޔާއި، ސައިކަލުގައި އަދި އޭގެ އިތުރުން ކާރުން ދަތުރުކުރާ މަންޒަރު ފެނިގެން ދެއެވެ. އެގޮތުން ވަޒީފާގެ ބޭނުންތަކަށާއި، ސުކޫލަށް ގެންދިއުމުގެ އިތުރުން ހިތްހަމަޖައްސާލުމަށް ބުރިޖު ބޭނުން ކުރާ މީހުންވެސް މަދެއްނޫނެވެ.\nމިއީ އާންމު ގޮތެއްގައި ކޮންމެ ބްރިޖެއްގައިވެސް ދަތުރު ކުރާނެ ބޭނުންތަކެކެވެ. ނަމަވެސް ސިނަމާލެ ބުރިޖު އެހެން ގޮތަކަށްވެސް މިހާރު ބޭނުން ކުރެވެމުންދެއެވެ. ހެނދުނު އަރައިގެން އަންނައިރާއި އަދި އެ އިރު އޮއްސިގެންދާ ގަޑީގައި ބުރިޖު ސަރަހައްދަށް ދިއުމުން އެންމެ ބޮޑަށް ފެނިގެންދާ އެއް މަންޒަރަކީ ކަސްރަތުގެ ބޭނުމަށް ބުރިޖް ބޭނުން ކުރާ މީހުންނެވެ.\nއެކި ސަބަބުތަކާއި ހެދި ޖިމަށް ނުދެވި އަދި ގޭގައި ވެސް ކަސްރަތު ކޮށްލަން އުނދަގޫ އެތައް ބަޔަކު މިއަދު ބްރިޖު އެމީހުން ޖިމެއްގެ ގޮތުގައި ބޭނުން ކުރެއެވެ. އެގޮތުން ބްރިޖުގެ ދެފަރާތުގައި ހިނގާ މީހުންނަށް ޚާއްސަކޮށް އަޅާފައިވާ ދެ ލޭން ދުވުމަށް ބޭނުން ކުރާ މީހުންގެ ތެރޭގައި ގިނައީ އަންހެން ވެރިންނެވެ.\nރިންޑް ރޯޑުން ފެށިގެން ބްރިޖުގެ އެއްކޮޅުއަނެއް ކޮޅަށް ގޮސް އަނެއްކާ އަނބުރާ އާދެވޭ އިރު އެ މީހުން ހިތްހަމަޖެހޭ ވަރަށް ހަށިގަނޑަށް ކަސްރަތު ލިބޭ ކަމަށް އެ މީހުން ގަބޫލުކުރެއެވެ.\nމީގެ އިތުރުން ދިވެހިންގެ އެތައް އުއްމީއްދަކާއި ގުޅިފައިވާ މިބްރިޖަކީ މާލެއަށް ދިމާވެފައިވާ ކަރަންޓުގެ މައްސަލައަށް ހައްލެއް ލިއްބައިދޭނެ ބްރިޖަކަށްވެސް މިވަނީ ވެފައެވެ. އެގޮތުން ބަލާއިރު، މިހާރު ހުޅުމާލޭގައި ޤާއިމްކުރަމުން އަންނަ ބޮޑު އިންޖީނު ގޭގެ މަސައްކަތާއިއެކު ބްރިޖްގެ ނެޓްވޯކްގެ ތެރެއިން މާލެއާއި ހުޅުމާލެއާއި އަދި ހުޅުލޭގެ ކަރަންޓްވެސް ގުޅާލުމަށްވަނީ ހަމަޖެހިފައެވެ.\nމާލޭގެ އިރުމަތި ދިއްލާލައި ރާއްޖޭގައި ބްރިޖު އަޅައި އެ ތާރީޚީ ބުރިޖު ހުޅުވިތާ އެއް އަހަރު ފުރުނީއެވެ. ދިވެހިން ދެކެމުންދިޔަ ހުވަފެންތަކާއި ކުރަމުންދިޔަ އުންމީދުތަކާއި މުސްތަޤުބަލާއި ގުޅުވާލަދިން ބުރިޖުން ދިވެހިންނަށް އުފާވެރި ފާޤަތި މުސްތަޤުބަލަކަށް މަގު ފަހިވެގެން ދިޔައެވެ.\nއެ މުސްތަޤުބަލަކީ ކުލަކުލައިން ޖަރީވެ، ފެވިފައިވާ ހިތްގައިމު މުސްތަޤުބަލެއް ކަމަށް ވެގެންދިޔައެވެ. އުންމީދުގެ ބްރިޖު ހުރަސްކޮށް ތަރައްގީގެ އާ ޒަމާނަކަށް ދިވެހިންނަށް ދަތުރުކުރެވުނެވެ.\nމިއީ އުއްމީދީ ރައިސަކު ރައްޔިތުންނަށް ގެނެސްދެއްވި އުއްމީދީ ބުރިޖެކެވެ.\n17 ގަޑި ކުރިން 23 0\n18 ގަޑި ކުރިން 23 0\n1 ދުވަސް ކުރިން 277 0


Thinadhoo Majistratege Massala Committee ah Fonuvaifi - Vaguthu\nމަގާމުން ވަކި ކުރަން ނިންމާފައިވާ ތިނަދޫ މެޖިސްޓްރޭޓް ކޯޓުގެ މެޖިސްޓްރޭޓް އިބްރާހިމް ރަޝީދު - ފޮޓޯ: ސޯޝަލް މީޑިއާ\nގދ. ތިނަދޫ ކޯޓުގެ މެޖިސްޓްރޭޓް އިބްރާހިމް ރަޝީދުގެ މައްސަލަ އިތުރަށް ތަހުގީގު ކުރަން ރައްޔިތުންގެ މަޖިލީހުގެ ޖުޑިޝަރީ ކޮމިޓީއަށް ފޮނުވަން ރައްޔިތުންގެ މަޖިލީހުން މިއަދު ފާސްކޮށްފިއެވެ.\nމެޖިސްޓްރޭޓް އިބްރާހިމް ރަޝީދު ވަކިކުރުމުގެ މައްސަލާގައި ބަހުސްކުރެއްވި މެމްބަރުންގެ ތެރޭގައި ދެ ވިސްނުމެއް އުޅުއްވިއެވެ. ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ހުށަހަޅުއްވާފައިވަނީ ފަނޑިޔާރު ވަކިކުރަން ނިންމުމުގެ ކުރިން ޖޭއެސްސީން އޭނާގެ މައްސަލަ އަމަލު ކުރި ގޮތް ދިރާސާކުރަން ކޮމިޓީއަށް ފޮނުވުމަށެވެ. އެކަމަކު އެމްޑީޕީގެ ބައެއް މެންބަރުން ވަނީ ފަނޑިޔާރު ވަކިކުރަން މިއަދު ފާސްކުރަން ތާއީދު ކުރައްވައި ވާހަކަފުޅު ދައްކަވާފައެވެ.\nއަސްލަމްގެ ހުށަހެޅުން މަޖިލީހުން ބަލަން ފާސްކޮށްފައިވަނީ ވޯޓުގައި ބައިވެރިވެވަޑައިގެންނެވި 73 މެންބަރުންގެ އިއްތިފާގުންނެވެ.\nމި މައްސަލާގައި ވޯޓަށް ހުށަހެޅި އިރު އިއްޔެވެސް ދިމާވިގޮތަށް ސިސްޓަމަށް މައްސަލަ ދިމާވުމާ ގުޅިގެން ވޯޓު ނަގާފައިވަނީ ފެންނަ ކަމަށް ފެނިވަޑައިގަންނަވާ މެންބަރުން ކޮޅަށް ތެދުވަވަޑައިގަންނަވާ ގޮތަށެވެ.\nމެޖިސްޓްރޭޓް އިބްރާހިމް ރަޝީދުގެ މައްޗަށް ތުހުމަތުކުރާ މައްސަލައަކީ އަންހެނަކާ ދިމާލަށް މަގުމަތީގައި ހުރެ އާންމު އަހުލާގީ މިންގަނޑާ ހިލާފު ހަޑި ހުތުރު އެއްޗެހިތަކެއް ގޮވި މައްސަލަ އެވެ. މި މައްސަލަ ޖޭއެސްސީ އަށް ހުށަހަޅާފައިވަނީ 25 އޭޕްރިލް 2013 ގައެވެ. މި މައްސަލާގައި މެޖިސްޓްރޭޓް ސަސްޕެންޑް ކޮށްފައިވަނީ 30 މެއި 2016 ގައެވެ.\nފަނޑިޔާރުންގެ ސުލޫކީ މިންގަނޑުގައިވާ ގޮތުން އެއް ވެސް ފަނޑިޔާރަކު އެއްވެސް ތަނެއްގައި އެ ފަނޑިޔާރެއްގެ އަބުރާއި ކަރާމަތާއި އިހުތިރާމް ކެނޑޭ ފަދަ އެއްވެސް ގޮތަކަށް އަމަލުކޮށްގެން ނުވާނެއެވެ. މިއީ ޖޭއެސްސީން ފަނޑިޔާރަކު ވަކިކުރަން ރައްޔިތުންގެ މަޖިލީހަށް ފޮނުވި ފުރަަތަމަ ފަހަރުކަން ވެސް ފާހަގަކޮށްލެވެއެވެ.


REPORT - Member in "ganeli iru" mahsala akah nuvi! Mihaaru keehve?\nމެންބަރުން "ގަނެލިއިރު" މައްސަލައަކަށް ނުވި! މިހާރު ކީއްވެ؟\nމިއީ ޝަރުއީ ދާއިރާއިން ސިޔާސީ މަގުސަދުތަކެއް ހާސިލްކުރުން\nއެހެން ޕާޓީތަކުން ހޮވުނު ގިނަ މެންބަރުން ތިބީ ޕީޕީއެމްގައި\nޕާޓީ ބަދަލުކުރަނީ ފައިސާއަށް ކަމަށް ގިނަ މީހުން ގަބޫލުކުރޭ\nއޭޖީ އަނިލް މީގެކުރިން މަޖިލީހަށް ވަދެވަޑައިގަންނަވަނީ: މެންބަރުންނާ ގުޅޭ ދުސްތޫރީ މައްސަލައެއް ވަނީ ހުށަހަޅާފަ - އަހުމަދު ޝުރާއު | އަވަސް\nރައްޔިތުންގެ އަޑު އުފުލައި ރައްޔިތުން ބޭނުން ކަންކަން ކުރުމަށް މަގުފަހިކުރުމަށް މަންދޫބުންތަކެއް ރައްޔިތުންގެ މަޖިލީހަށް ހޮވަނީ ރައްޔިތުންގެ ވޯޓުންނެވެ. އަގުލަބިއްޔަތު ރައްޔިތުން އެއްބަސްވާ މެންބަރަކު މެންބަރުކަމުގެ ގޮނޑީގައި އިށީންނަވަ އެވެ. އެއަށްފަހު ދެން ވަނީ ކިހިނެއް ހެއްޔެވެ؟ މެންބަރެއް ރައްޔިތުންކަށް ނުފެނެ އެވެ. މެންބަރު ޖަވާބުދާރީކުރުވާނެ ގޮތެއް ވެސް ނެތެވެ.\nމިއީ މިކަން އޮންނަން ވާނެ ގޮތް ނޫން ކަމަށް ދެކޭ މީހުން ގިނަ ވާނެ އެވެ. ދައުލަތުގެ ވަޒީރުންނާއި ރައްޔިތުންގެ މަޖިލީހުގެ ރައީސް އާއި ނައިބު ރައީސް ވެސް މަޖިލީހަށް މަގާމުން ދުރުކުރެވެ އެވެ. ހުދު ރައިސުލްޖުމްހޫރިއްޔާ ވެސް މަގާމުން ދުރުކުރުމުގެ ބާރު އޮވެ އެވެ. ނަމަވެސް މަޖިލީހުގެ މެންބަރެއް ނަމަ ކޮންމެ ގޮތަކަށް އަމަލު ކުރެއްވި ނަމަވެސް ފަސް އަހަރަށް ގޮނޑި ޔަގީނެވެ. މިއީ ގިނަ މައްސަލަތަކެއް އުފެދެން ދިމާވާ ސަބެބެކެވެ.\nއެޓާނީ ޖެނަރަލް މުހައްމަދު އަނިލް ވިދާޅުވި ގޮތުގައި ރައްޔިތުންގެ މަޖިލީހުގެ މެންބަރުން ވާންޖެހޭނީ ގައުމީ މަސްލަހަތު އިސްކުރާ ބަޔަކަށެވެ. އަމިއްލަ މަސްލަހަތު އިސްކޮށްގެން ނުވާނެ އެވެ. ނަމަވެސް މިހާރު ގާނޫނު އޮތް ގޮތުން މެންބަރުންގެ އަމިއްލަ މަސްލަހަތަށް އިސްކަންދެވޭ ހާލަތްތަކަށް މަގުފަހިވެ އެވެ. އަނިލް ވިދާޅުވި ގޮތުގައި، އެއީ ރިޝްވަތާއި ނުފޫޒެވެ. މެންބަރުން އެއް ޕާޓީން އަނެއް ޕާޓީއަށް "ވިކެ" އެވެ. މިއީ މަޖިލީހުގެ ތެރޭގައި އާންމު ކަމެކެވެ. މެންބަރުންގެ މައްޗަށް ބޮޑެތި ތުހުމަތުތައް ކުރެވޭ ކަމެކެވެ. ރައްޔިތުން ވޯޓު ދިން ފިކުރާ މުޅިން ހިލާފު ފިކުރާ މެންބަރު ގުޅިވަޑައިގަންނަވަނީ ރައްޔިތުންގެ ލަފާއަކާ ނުލަ އެވެ. ތުހުމަތުކުރެވެނީ މެންބަރު ވިކުނީ ކަމަށެވެ. ނޫނީ މެންބަރަށް ނުފޫޒުތަކެއް ކުރިމަތިވީ ކަމަށެވެ.\nއޭޖީ އަނިލް ވިދާޅުވީ، އެއީ ރައްޔިތުންގެ ހައްގުތައް ނިގުޅައިގަތުން ކަމަށެވެ. ހުރިހާ ބާރެއް ވެސް ދެމި އޮންނަނީ ރައްޔިތުންގެ އަތްމަތީ ކަމަށްވާއިރު ރައްޔިތުންގެ ހައްގުތައް ރައްކާތެރި ނުކުރެވޭފަދަ ގޮތަކަށް ގާނޫނު އަސާސީ މާނަކޮށްގެން ނުވާނެ ކަމަށް ވެސް އަނިލް ވިދާޅުވި އެވެ. އިއްޔެ ސުޕްރީމް ކޯޓަށް އޭޖީ ދުސްތޫރީ މައްސަލަ ހުށަހެޅުއްވީ އެހެންވެ އެވެ. އެކަން ހުއްޓުވުމަށެވެ. ރައްޔިތުންގެ މަޖިލިސް ނުފޫޒުން އެއްކިބާ ކުރުމުގެ ނަމުގަ އެވެ. ރައްޔިތުންގެ ހައްގުތައް ރައްކާތެރިކުރުމަށް އިންތިހާބުވާ ޕާޓީ، ދޫކޮށްލައިފިނަމަ ގޮނޑި ގެއްލޭ ގޮތަށް ކަނޑައެޅުމަށެވެ. "ފްލޯ ކްރޮސް" ކޮށްފިނަމަ ގޮނޑި ގެއްލުމެވެ.\nނަމަވެސް ސުޕްރީމް ކޯޓަށް ހުށަހަޅާފައިވާ ދުސްތޫރީ މައްސަލައާ އެއްގޮތަށް ކަނޑައަޅައިފިނަމަ މެންބަރުންތައް ވެގެން ދާނީ ޕާޓީތަކުގެ "އަޅުން" ނަށެވެ. ރައްޔިތުން އިންތިހާބުކުރާ ބަޔަކު ތިބެންޖެހޭނީ ރައްޔިތުންގެ ހާދިމުންގެ ގޮތުގަ އެވެ. އެ މެންބަރަކާމެދު ފެންނަ ނުފެންނަ ވޯޓެއް ރައްޔިތުންގެ މެދުގައި ނެގޭ ގޮތަށް ގާނޫނު އިސްލާހުކުރުމަކީ ރަނގަޅު ކަމެއް ކަމަށް ގާނޫނީ ބައެއް ބޭފުޅުންދެކެ އެވެ. އެފަދަ "ރީ ކޯލް ވޯޓު"ގެ ނިޒާމަކީ ބައެއް ގައުމުތަކުން އަމަލުކުރާ ނިޒާމެކެވެ. އެކަން ވެސް ނިންމަން ވާނީ މަޖިލީހުންނެވެ. ކޯޓަކުން ނޫނެވެ. ބައެއް ގާނޫނީ ވަކީލުން ވިދާޅުވާ ގޮތުގައި އޭޖީ ހުށަހެޅުއްވީ ގާނޫނުތަކުގައި މިހާރު ނެތް އާ އުސޫލެއް ތައާރަފް ކުރާށެވެ. އެކަމަކު ސުޕްރީމް ކޯޓަކީ ގާނޫނުގައި ނެތް އާ ކަމެއް ތައާރަފް ކުރުމުގެ ބާރު އޮންނަ ބައެއް ނޫނެވެ.\nއޭޖީ ހުށަހަޅާފައިވާ ގޮތުން މެންބަރަކު ޕާޓީގެ ފިކުރާ ހިލާފުވުން ނޫނީ ވިޕްލައިނަކާ ހިލާފުވިޔަސް އެ މެންބަރެއްގެ ގޮނޑި ގެއްލެ އެވެ. ހަގީގަތުގައި ވެސް މިއީ އެ މެންބަރަކު ޕާޓީގެ އަޅަކަށްވާނެ ކަމަށެވެ. ސަބަބަކީ ރާއްޖޭގައި ޕާޓީގެ އެތެރޭގެ ޑިމޮކްރަސީތައް ހަރުދަނާ ނުވުމެވެ. ވިޕްލައިން ނެރޭނެ އުސޫލުތަކާއި އެކަން ކުރާ ހާލަތްތައް ވެސް ރާއްޖޭގެ ޕާޓީގެ ނިޒާމުގައި އޮންނަނީ އެ އިރެއްގައި ޕާޓީގައި ނުފޫޒު ގަދަ ބަޔަކު ހިތުހުރި ގޮތަކަށެވެ. ރައްޔިތުންނަށް ކަންކަން ނިންމުމަށް ވުރެ ބޮޑަށް ޕާޓީގެ ލީޑަޝިޕަށް ފައިދާ ބޮޑުވާ ގޮތަށް ވޯޓު ދިނުމަށް ދީލައިލުމަކީ ޕާޓީތަކުން އަމަލު ކުރާ އުސޫލެވެ. އެހެން ކަމުން ރައްޔިތުންނަށް ކިތަންމެ ބޮޑު ގެއްލުލެއް ވިޔަސް، ގޮޑީގެ ބިރުގައި ވޯޓުލާން ޖެހެނީ ޕާޓީއަށް ޓަކަ އެވެ. އެކަމަކު މެންބަރުން ވޯޓްލާން ޖެހެނީ ޕާޓީއަށް އިހުލާސްތެރިވެގެން ކަމަށް ބުނާ މާއްދާއެއް ރާއްޖޭގެ ގާނޫނު އަސާސީ އަދި ގާނޫނުތަކުން ވެސް ފެންނާކަށް ނެތެވެ. މިފެންވަރުގައި ރާއްޖޭގެ ކަންކަން އޮއްވާ އެއީ ޑިމޮކްރަޓިކް ނިޒާމް ފުނޑޭނެ ކަމެއް ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވި އެވެ. އުމަރު ނަސީރު ވިދާޅުވީ، މިފަދަ ގޮތަކަށް ސުޕްރީމް ކޯޓުން ނިންމައިފިނަމަ އެ ކޯޓުގެ އިތުބާރު ވެސް ގެއްލި، މި ސިޔާސީ އޮއިވަރު އިތުރަށް ދެމިގެންދާނެ އެވެ. މިއީ ހައްލެއް ނޫނެވެ.\nމަޖިލީހުގައި ވަރުގަދަ އަގުލަބިއްޔަތެއް އޮވެ، އެ އަގުލަބިއްޔަތު ގެއްލިފައިވާ ޕީޕީއެމްގެ ޕީޖީ ގުރޫޕްގެ ލީޑަރު އަހުމަދު ނިހާން ހުސެއިން މަނިކު ވިދާޅުވީ، ރައްޔިތުން އިންތިހާބު ކުރާ ގޮތަށް މަޖިލީސް މެންބަރުގެ ދައުރު ފުރިހަމަ ކުރުމަކީ މުޅި ސިސްޓަމުގައި އުފެދޭނެ އެންމެ ބޮޑު އިތުބާރުކަމަށް ވެގެން ދާނެ ކަމަށެވެ. ޕީޕީއެމްގެ ނައިބު ރައީސް އަބްދުއް ރަހީމް އަބްދުﷲ ވިދާޅުވީ، މަޖިލީހުގެ ގޮނޑި ކާމިޔާބު ކުރުމަށް މެންބަރުން ވިއްކީ ރައީސް ޔާމީންގެ މެނިފެސްޓޯ ކަމަށާއި ނަމަވެސް އިންތިހާބު ވެވަޑައިގަތުމަށް ފަހު އަމިއްލަ މަންފާއަށް ޕާޓީ ބަދަލު ކުރުމަކީ ރައްޔިތުން ބޭނުންވާނެ ގޮތެއް ނޫން ކަމަށެވެ. އެހެންކަމުން ޕާޓީގެ އުސޫލުތަކާ ހިލާފަށް ދޫކުރައްވާ ވަޑައިގެންފި ނަމަ ގޮނޑިގެއްލެން ޖެހޭނެ ކަމަށާއި އެކަމަށް ޕާޓީގެ ފުރިހަމަ ތާއީދު އޮތް ކަމަށެވެ.\nނަމަވެސް އެކަން ވިސްނުނީ މިއަދު ހެއްޔެވެ؟ ބޮޑު ވިލާގަނޑެއް ބޯމަތިވުމުން ހެއްޔެވެ؟ ތި ބޭފުޅުން އެކަން ކުރެއްވިއިރު އެކަން އެންމެ ރަނގަޅީ ހެއްޔެވެ؟ އޭރު ހަމަ ގައިމުވެސް ޕީޕީއެމްގެ މުޅި ލީޑަޝިޕް ވެސް ތިބީ އަތް ޖަހާށެވެ. ޕީޕީއެމްއަށް އައި މެންބަރުންނަކީ ބަތަލުން ކަމަށް އެބޭފުޅުން އެ ދުވަހު ސިފަކުރެއްވި އެވެ. އެކަމަކު މެންބަރުން "ގަނެލުމު"ގެ މިޝަން ފެއިލްވުމުން އެންމެ ފަހުން ޝަރުއީ ދާއިރާގެ ތެރެއިން ހައްލެއް ހޯދަން މަސައްކަތް ފެށީ އެވެ. ޕާޓީ ބަދަލު ކުރާ މެންބަރުންގެ ގޮނޑި ގެއްލޭ މައްސަލައަށް ތާއީދުކޮށް ޕީޕީއެމްގެ ލީޑަޝިޕުން ދައްކާ ވާހަކަ ހަމަ ބަރާބަރެވެ. އެކަމަކު ސުވާލަކީ އެކަން ކުރަންވީ މަޖިލީހުގެ އަގުލަބިއްޔަތު ގެއްލޭ ހިސާބުން ހެއްޔެވެ؟ އެހެން ވީމާ މިއީ ޝަރުއީ ދާއިރާއިން ނާޖާއިޒު ފައިދާތަކެއް ހޯދައިގެން ސިޔާސީ މަގުސަދުތަކެއް ހާސިލް ކުރަން ކުރެވޭ މަސައްކަތެއް ނޫން ބާއެވެ؟\nޕީޕީއެމްގައި އެހެން ޕާޓީތަކުގެ ގިނަ މެންބަރުން!\nބިލެއްދޫ ދާއިރާގެ މެންބަރު އަހުމަދު މުބީން (ހޮވިވަޑައިގަތީ ޖުމްހޫރީ ޕާޓީގެ ޓިކެޓްގައި)\nމިލަންދޫ ދާއިރާގެ މެންބަރު ހަސަން މުފީދު ގާދިރު (ހޮވިވަޑައިގަތީ ޖުމްހޫރީ ޕާޓީގެ ޓިކެޓްގައި)\nކަނޑިތީމް ދާއިރާގެ މެންބަރު މުހައްމަދު ހުސެއިން (ހޮވިވަޑައިގަތީ ޖުމްހޫރީ ޕާޓީގެ ޓިކެޓްގައި)\nވެލިދޫ ދާއިރާގެ މެންބަރު އަބްދުﷲ ޔާމީން ރަޝީދު (ހޮވިވަޑައިގަތީ އެމްޑީޕީގެ ޓިކެޓްގައި)\nހޮޅުދޫ ދާއިރާގެ މެންބަރު އަލީ މުހައްމަދު (ހޮވިވަޑައިގަތީ އެމްޑީޕީގެ ޓިކެޓްގައި)\nމަޑަވެލި ދާއިރާގެ މެންބަރު މުއާޒު މުހައްމަދު ރަޝީދު (ހޮވިވަޑައިގަތީ އަމިއްލަ ގޮތުން)\nނައިފަރު ދާއިރާގެ މެންބަރު އަހުމަދު ޝިޔާމް (ހޮވިވަޑައިގަތީ އަމިއްލަ ގޮތުން)\nޕީޕީއެމްއިން މަޖިލީހުގެ ސުޕް މެޖޯރިޓީ ހޯދައިފައިވަނީ އެހެން ޕާޓީތަކުން މެންބަރުން ގެނެސްގެނެވެ. އެ މެންބަރުން ޕާޓީއަށް ސޮއިކުރުމަށް ބޮޑެތި ހަފުލާތައް ބޭއްވި އެވެ. ބޮޑެތި އަދަދުން ސަރުކާރުން މެންބަރުން ގަންނަނީ ކަމަށް ތުހުމަތުކުރެވެމުން ދިޔަ އެވެ. ޕީޕީއެމްއަށް ގެންދިޔަ މެންބަރުންނަކީ ޖުމްހޫރީ ޕާޓީގެ ލީޑަރު ގާސިމް އިބްރާހިމާއި އެމްޑީޕީގެ ރައީސް މުހައްމަދު ނަޝީދުގެ ތާއިދާއެކު މަޖިލީހަށް ވަޑައިގެންފައި ތިއްބެވި ބޭފުޅުންނެވެ. އެ މެންބަރުން ޕީޕީއެމްއަށް ގުޅިވަޑައިގެންނެވިއިރު އަބްދުލް ރަހީމަށް ވެސް އެއްވެސް މައްސަލައެއް ނެތީ ހެއްޔެވެ؟ އޭރު އޭޖީ އަނިލް ވެސް މިފަދަ މައްސަލައެއް ވެއްދުމަށް ހަނދާން ނެތީ ހެއްޔެވެ؟\nއެކަމުން އޭރު ޕީޕީއެމްއަށް ވީ ފައިދާ އެވެ. މިހާރު ގެއްލުމެވެ. މާބޮޑަށް ވެސް ގެއްލުމެވެ. އޭޖީ އަނިލް މައްސަލަ ހުށަހެޅުއްވީ އެކަމުން ޕީޕީއެމްއަށް ގެއްލުންވާ ފެށުމުންނެވެ. އެހެންކަމުން އޭޖީ ވިދާޅުވި ގޮތަށް ދައުލަތުން ވެސް ގައުމުގެ މަސްލަހަތަށްވުރެ އަމިއްލަ މަސްލަހަތު އިސްކުރީ ނޫން ހެއްޔެވެ؟\n"އެއް ޕާޓީއަކުން 32 ނުވަތަ 33 ގައި ތިބެފައި 45 އަކަށް އަރައިގެން ދިޔައިރު ނުވޭ މައްސަލައަކަށް، މިއަދު އެ ޕާޓީއިން މެންބަރުން ދާތަން ފެންނަން ފެށީމަ ވިޕާ ހިލާފްވީމަ ނުވަތަ ޕާޓީން ވަކިވީމަ ގޮނޑި ގެއްލޭ ގޮތަށް،" އޭޖީ އަނިލްގެ މަގުސަދާމެދު ސުވާލު އުފައްދައި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވި އެވެ. ގާނޫނީ ގޮތުން ފުންނާބު އުސް، ކުރީގެ ނައިބު ރައީސް މުހައްމަދު ޖަމީލު ވިދާޅުވީ، މި މައްސަލައަކީ ދުސްތޫރީ މައްސަލައެއް ނޫން ކަމަށާއި މިއީ ރާއްޖޭގެ ޑިމޮކްރަސީ ފުނޑާލަން އަނިލް ކުރައްވާ މަސައްކަތެއް ކަމަށެވެ.\nމި ދަނޑިވަޅަކީ ރައްޔިތުންގެ މަޖިލީހުގެ ރައީސް އަބްދުﷲ މަސީހު އެ މަގާމުން ދުރުކުރުމަށް ޕީޕީއެމްގެ 10 މެންބަރަކު ހިމެނޭ ގޮތަށް 45 މެންބަރު ސޮއިކުރައްވާފައިވާ ދަނޑިވަޅެކެވެ. ޕީޕީއެމްއިން މަސީހުގެ ދިފާއުގައި މަސައްކަތް ކުރަމުންދާއިރު ޕީޕީއެމް އެ 10 މެންބަރުން ވޯޓު ދެއްވައިފިނަމަ މަސީހުގެ އިތުބާރު ނެތް ކަމަށް ފާސްވާނެ އެވެ. އެކަން ސަރުކާރަށް ހުއްޓުވެން އޮތް ގޮތަކީ އެ މެންބަރުންގެ ގޮނޑި ގެއްލުވާލުމެވެ. އެ މެންބަރުންނަށް ވޯޓު ނުލެވޭ ގޮތް ހެދުމެވެ. އެކަމަށް މަގުފަހިވިޔަ ނުދިނުމަށް އެ މެންބަރުން އެ ވަނީ އެންމެ ލޯބިވި ޕާޓީ ވެސް ދޫކޮށްލައްވާފަ އެވެ.\nއޭޖީ އަނިލް ހުށަހެޅުއްވި މައްސަލާގައި އެދިފައިވަނީ އިންތިހާބުވާ ޕާޓީގެ ފިކުރާ ދެކޮޅަށް މަސައްކަތް ކުރާނަމަ ނުވަތަ ޕާޓީން ވަކިވެ އެހެން ޕާޓީއަކަށް ގުޅިއްޖެނަމަ ނުވަތަ ޕާޓީން އެ މެންބަރަކު ވަކިކޮށްފިނަމަ ގޮނޑި ގެއްލޭ ގޮތަށް ކަނޑައެޅުމަށެވެ. އެހެން ކަނޑައަޅައިފިނަމަ ގާސިމް ވިދާޅުވި ގޮތުގައި، ރައްޔިތުންގެ މަޖިލީހުން މުހިންމު ނިންމުންތައް ނިންމަން ވަކި އަދަދަކަށް މެމްބަރުން ތިބެން ޖެހޭއިރު އެގޮތަށް ހަދައިފި ނަމަ މަޖިލީހުގެ މަސައްކަތްތައް ނުކުރެވޭނެ އެވެ.\nމި ދަނޑިވަޅުގައި ސުޕްރީމް ކޯޓުން އެގޮތަށް ކަނޑައަޅައިފިނަމަވެސް ދެން ސަރުކާރަށް ވާނެ ފައިދާއެއް އޮންނާނެހެން ހިއެއް ނުވެ އެވެ. ވިއްޔާ ވާނީ ގެއްލުމެވެ.\nޕީޕީއެމް މެންބަރުންތައް އެވަނީ ވަކިވެފަ އެވެ. ކޮންމެ ކަމެއް ވެސް ހިނގަން ފަށާނީ އެ ކަމެއް ކަނޑައަޅާ ހިސާބުންނެވެ. ކުރިން ހިނގާފައިވާ ކަންކަމަށް ފަހުން ހެދޭ ގާނޫނުތަކުން އަސަރެއް ނުކުރާނެ އެވެ. އެހެން ކަމަށްވާނަމަ ޕީޕީއެމްއިން އިއްޔެ ވަކިވި 10 މެންބަރުން ޕީޕީއެމްގެ ވިލްލައިނާ ހިލާފަށް ވޯޓު ދިން ނަމަވެސް ގޮނޑި ގެއްލިގެން ނުވާނެ އެވެ. އެ ހުކުމް އައުމުގެ ކުރިން މެންބަރުން އެވަނީ ޕާޓީން ވަކިވެފަ އެވެ. އަދި އެއީވެސް ޕާޓީ ބަދަލުކުރި ނަމަވެސް ގޮނޑި ނުގެއްލޭނެ ކަމަށް ކަނޑައަޅައި 2012 ވަނަ އަހަރު ސުޕްރީމް ކޯޓުން ހުކުމެއް ކުރައްވާފައި އޮތްވަ އެވެ. ސުޕްރީމް ކޯޓުގެ އެހެން ނިންމުމެއް އެކަމާ ގުޅޭ ގޮތުން ނާންނަހާ ހިނދަކު އެ ހުކުމަށް ރިޔާއަތް ކުރެވޭނެ އެވެ. އެ ހުކުމަކީ ކައުންސިލް މެންބަރެއްގެ މައްސަލައެއްގައި ސުޕްރީމް ކޯޓުން ކުރައްވާފައިވާ ހުކުމެކެވެ.\nމިހާރު ހުށަހަޅާފައިވާ ދުސްތޫރީ މައްސަލާގައި ސުޕްރީމް ކޯޓުގެ ހުކުމް އަންނާނެ ގޮތެއް ނޭނގެ އެވެ. ހުކުމް އަންނަ ގޮތަކުން އެ މެންބަރުންގެ ގޮނޑި ގެއްލުމަކީ ވެސް ހަމަ އެކަށީގެންވާ ކަމެކެވެ. އަދި، މީގެކުރިން އެހެން ޕާޓީތަކުން ޕީޕީއެމްއަށް އައި މެންބަރުންގެ ގޮނޑިއާމެދު ސުވާލު އުފެދުމަކީ ވެސް އެކަށީގެންވާ ކަމެކެވެ. މީގެއިތުރުން ވެސް ސުޕްރީމް ކޯޓުން އޭޖީ އަނިލް އެދިވަޑައިގަންނަވާ ގޮތަށް ކަނޑައަޅައިދެއްވައިފިނަމަ، މިވީހާ ދުވަހު ސުޕް މެޖޯރިޓީގައި، ސަރުކާރުން ފާސްކުރައްވާފައިވާ ގާނޫނުތަކާމެދު ވެސް ސުވާލު އުފެއްދިދާނެ އެވެ. އެއީ، ޕާޓީ ބަދަލުކޮށްފައިވާ މެންބަރުންނާއެކު ފާސްކޮށްފައިވާ ގާނޫނުތަކަށް ވާތީ އެވެ.


Iyye 1200 Ah Vure Gina Meehun Vaccine Furihama Kohffi އިއްޔެ 1200 އަށް ވުރެ ގިނަ މީހުން ވެކްސިން ފުރިހަމަ ކޮށްފި – Huvadhoo News Iyye 1200 Ah Vure Gina Meehun Vaccine Furihama Kohffi Huvadhoo News\nއިއްޔެ 1200 އަށް ވުރެ ގިނަ މީހުން ވެކްސިން ފުރިހަމަ ކޮށްފި\nފޮޓޯ: ސަން އެމްވީ\nރާއްޖޭގައި އިއްޔެ ވެކްސިންގެ2ޑޯޒް 1204 މީހުން ފުރިހަމަކޮށްފިއެވެ.\nއެގޮތުން އަލަށް ވެކްސިން ފުރިހަމަ ކުރި މީހުންނާއެކު ވެކްސިން ފުރިހަމަ ކުރި މީހުންގެ ޖުމްލަ އަދަދު މިވަނީ 294،109 އަކަށް އަރާފައެވެ.\nމީގެ އިތުރުން އިއްޔެ ގިނަ ބަޔަކު ވެކްސިންގެ ފުރަތަމަ ޑޯޒް ވެސް ވަނީ ޖަހާފައެެވެ. އިއްޔެ މާލެ ސަރަހައްދުން 630 މީހުންނާއި އަތޮޅުތެރޭގެ ރަށްތަކުން 872 މީހުންނާއެކު ޖުމްލަ 1502 މީހުން ވަނީ ވެކްސިންގެ ފުރަތަމަ ޑޯޒް ޖަހާފައެެވެ.\nމި އޮގަސްޓު މަސް ނިމުމުގެ ކުރިން ވެކްސިން ޖެހޭ އާބާދީގެ 90 އިންސައްތަ މީހުންނަށް ވެކްސިން ދިނުމަށް އަމާޒު ކޮށް މަސައްކަތް ސަރުކާރުން ވަނީ ފަށާފައެވެ.\nއަދި މި ވެކްސިން ޖެހުމަށް ބާރު އެޅުމުގެ ގޮތުން ވަނީ ވެކްސިން ނުޖަހާ ނަމަ ދަތި ކުރުމުގެ ފިޔަވަޅުތަކެއް އެޅުމަށް ނިންމާފައެވެ.\nހަމައެއާއެކު އެޑިއުކޭޝަން މިނިސްޓްރީ އާއި ސުކޫލްތަކާއި ގުޅިގެން އަންނަ ހަފްތާ އިން ފެށިގެން އުމުރުން 12 އަހަރާއި 17 އަހަރާއި ދެމެދުގެ ކުދިންނަށް ފައިޒާ ވެކްސިންގެ ފުރަތަމަ ޑޯޒް ދޭން ފެށުމަށް އަންނަނީ މަސައްކަތް ކުރަމުންނެވެ.\nރާއްޖޭގައި ފެށިފައިވާ ވެކްސިން ކޭމްޕާއި އަންނަ މަހުން ފެށިގެން އުސޫލްތަކަށް ގެނައުމަށް ނިންމާފައިވާ ބަދަލް ތަކާއެކު މިވަނީ ވެކްސިން ޖަހާ މީހުން ވަރަށް ބޮޑަށް އިތުރުވެގެން ގޮސްފައެވެ. ރާއްޖެއިން މިހާތަނަށް 342،511 މީހުން ވަނީ ކޮވިޑް ވެކްސިންގެ ފުރަތަމަ ޑޯޒް ފުރިހަމަ ކޮށްފައެވެ.\nދިފާޢު ވެކްސިން ޕްރޮގްރާމް


Suez Canal: boat funkuri fahun 113 boat huraskohfi\nސުއޭޒް ކެނަލް: ބޯޓު ފުންކުރި ފަހުން 113 ބޯޓް ކެނަލް ހުރަސްކޮށްފި\nއެމްއެސްސީ ގުލްސަން: އޮގަސްޓް 19، 2019 އާ ހަމައަށް ދުނިޔޭގައި އޮތް އެންމެ ބޮޑު ކޮންޓެއިނާ ބޯޓު ސުއޭޒް ކެނަލްގައި\nސުއޭޒް ކެނަލްގައި ތާށިވި ބިޔަ ކޮންޓެއިނާ ބޯޓު "އެމްވީ އެވާ ގިވަން" ހޯމަ ދުވަހު ފުންކުރި ފަހުން 113 ބޯޓު ހުރަސް ކޮށްފި ކަމަށް ސުއޭޒް ކެނަލް އޮތޯރިޓީއިން ބުނެފި އެވެ. ކެނަލް ހުރަސް ކުރަން އަދިވެސް ކިޔޫގައި 309 ބޯޓު އޮތް ކަމަށް އެ އޮތޯރިޓީން ބުނެ އެވެ.\nސުއޭޒް ކެނަލްގައި ބޯޓު ތާށިވެފައި އޮތް ސަރަހައްދަށް މިސްރުގެ ރައީސް، އަބްދުލް ފައްތާހް އަލްސީސީ ވަޑައިގެންނެވި ރަސްމިއްޔާތުގައި ވާހަކަދައްކަވަމުން ސުއޭޒް ކެލަން އޮތޯރިޓީގެ ވެރިޔާ އޮސާމާ ރާބީ ވިދާޅުވި ގޮތުން ބޯޓުތައް ދަތުރުކުރެވޭ ގޮތްވި ނަމަވެސް ކިޔޫ މުޅިން ސާފުވެ އާދައިގެ ހާލަތަށް ބަދަލުވާން ދެތިން ދުވަސް ނަގާނެ އެވެ.\nރާބީ ވިދާޅުވީ "އެމްވީ އެވާ ގިވަން" އަށް ވުރެ ބިޔަ ބޯޓުފަހަރު ވެސް ކެނަލް ހުރަސްކޮށްފައިވާ ކަމަށާއި މައްސަލައެއް ދިމާވެފައި ނުވާ ކަމަށެވެ.\n"ދުނިޔޭގެ ކަޑުތަކުގައި ދުއްވާ ވައްތަރުތަކުގެ 52 ޕަސެންޓް ބޯޓަށް އޮމާންކަމާއެކު ކެނަލް ހުރަސްކުރެވޭ،" ރާބީ ވިދާޅުވި އެވެ. "މިއީ ވަރަށް ގިނަ އަދަދެއް" އޭނާ ވިދާޅުވީ އެހެން ކަނޑުއޮޅިތަކަށް ވުރެ ސުއޭޒް ކެނަލް ހުރަސްކުރާ ބޯޓުފަހަރު ގިނަ ކަމަށެވެ.\nސުއޭޒް ކެނަލްގައި "އެމްވީ އެވާ ގިވަން" ތާށިވީ މިމަހު 23، އަންގާރަ ދުވަހު އެވެ. ބޯޓު ފުންކުރެވުނީ ތާށިވެފައި އޮންނަތާ ހަފުތާއެއްވާން އުޅެނިކޮށެވެ. ބޯޓު ފުންކުރުމުގެ މަސައްކަތްތަކުގައި އެހީތެރިވުމަށް ތުރުކީ، އެމެރިކާ އަދި ޗައިނާއިން ހުށަހަޅާފައިވެ އެވެ.\n"އެމްވީ އެވާ ގިވަން"ގެ ދިގުމިނުގައި 400 މީޓަރު ހުރެ އެވެ. އެއީ ހަތަރު ފުޓުބޯޅަ ދަނޑުގެ ދިގުމިނެވެ. މި ބޯޓު ރެޖިސްޓާކޮށްފައި ވަނީ ޕެނަމާގަ އެވެ. އޮޕަރޭޓް ކުރަނީ ޓައިވާންގެ އެވާގްރީން ކުންފުނިންނެވެ. ބޯޓް ދަތުރު ކޮށްފައި ދަނީ ޗައިނާ / މެލޭޝިއާއިން ނެދަލޭންޑްސްގެ ރޮޓަޑަމް ބަނދަރަށް 220،000 ޓަނަށް ވުރެ ގިނަ ކާގޯ އަރުވައިގެންނެވެ.\nއިންޗްކޭޕް ޝިޕިންގް ސާވިސަސްއިން ބުނީ "އެމްވީ އެވާ ގިވަން" މައިކަނޑަށް ނެރުމުގެ ކުރިން ބޯޓަށް އެއްވެސް ކަހަލަ ގެއްލުމެއް ވެފައިވޭތޯ ބަލާނެ ކަމަށެވެ. އަދި ބޯޓުގެ އިންޖީން އަދި އިލެކްޓްރިކް / އިލެކްޓްރޯނިކް ނިޒާމް މުޅިން ރަނގަޅުތޯ ވެސް ބަލާނެ ކަމަށެވެ. އެމަސައްކަތްތައް މިހާރު ކުރިއަށްދާ ކަމަށް ސުއޭޒް ކެނަލް އޮތޯރިޓީން ބުނެ އެވެ.\nމިސްރު ޖަޕާން ތުރުކީ + ޓައިވާން ސުވޭޒް ކެނަލް ސުއޭޒް ކެނަލް\nސުއޭޒް ކެނަލް: މަގު ސާފުވެ ދަތުރުތައް އާންމު ހާލަތަށް


Hiy Dhathi Kaivenyehgai Ulhe2Faharah Baigen Dhiya Kamah Bathalaa Mahima Bunefi - Vaguthu\nހިތްދަތި ކައިވެންޏެއްގައި އުޅެ ދެފަހަރަށް ބައިގެން ދިޔަކަމަށް ބަތަލާ މަހިމާ ބުނެފި\n1997 ވަނަ އަހަރު ފިލުމު ''ޕަރްދޭސް'' އިން ބޮލީވުޑަށް ތަޢާރަފްވި މަހިމާ ޗައުދަރީ މީގެ ކުރިން ދުވަހަކު ވެސް އޭނާގެ އަމިއްލަ ދިރިއުޅުމާއި ގުޅޭގޮތުން ނުދައްކާ ހުރި ބައެއް ވާހަކަތައް ހިއްސާ ކޮށްފިއެވެ.\nމި ވާހަކަތައް ހިއްސާ ކުރަމުން މަހިމާ ބުނެފައިވަނީ އޭނާގެ ކައިވެންޏަކީ އުފާވެރި ކައިވެންޏެއް ނޫން ކަމަށެވެ. އަދި އޭނާއަށް ދިމާވާ ދަތިތަކާއި ހިތްދަތި ވަގުތު ތަކުގައި ދުވަހަކު ވެސް އޭނާގެ ފިރިމީހާގެ އެހީތެރިކަމާއި ލޯބި ލިބިފައި ނުވާ ކަމަށެވެ.\nހިތްދަތި ކައިވެނީގެ ވާހަކަތައް ހިއްސާ ކުރަމުން މަހިމާ ބުނެފައިވަނީ އޭނާ ދެ ފަހަރަށް ބަލިވެ އިނދެ ބައިގެން ދިޔަ ކަމަށެވެ. މި ދެފަހަރު ވެސް ބައިގެން ގޮސްފައިވަނީ އޭނާ ކުރަން ޖެހުނު ހިތާމަ ތަކާއި ވިސްނަން ޖެހުނު ވިސްނުން ތަކުގެ ސަބަބުން ކަމަށް ވެސް މަހިމާ ބުނެފައިވެއެވެ.\nދެ ފަހަރަށް ބައިގެން ދިޔަ ނަމަވެސް އާއިލާއާއި އަދި ރަހުމަތްތެރިންނަށް އެކަން ސިއްރު ކޮށްފައިވާނެ ކަމަށާއި އެއީ އެމީހުން އަބަދު އެކަމާ ވިސްނާނެތީ ކަމަށް ވެސް މަހިމާ ބުނެފައިވެއެވެ.\n2006 ވަނަ އަހަރު ކުރެވުނު މި ކައިވެނި ރޫޅިފައި ވަނީ 2013 ވަނަ އަހަރު ކަމަށާއި އެ ކައިވެނިން އޭނާއަށް ދަރިއަކު ލިބިފައިވާ ކަމަށް ވެސް ބުނެފައިވެއެވެ. މަހިމާއަށް ލިބިފައިވާ އަންހެން ދަރިއަށް ކިޔާފައިވާ ނަމަކީ އެރިއާނާއެވެ.\nދަރިއަކު ލިބި ވަރިވުމުގެ ކުރިން ގިނަ ވަގުތު ހޭދަ ކޮށްފައިވަނީ ދަރިފުޅާއި އެކު މަހިމާގެ މަންމަގެ ގޭގައި ކަމަށާއި އެ ގޭގައި ހުންނައިރު އޭނާއަށް ވަރަށް ހިތްހަމަ ޖެހުން ލިބޭ ކަމަށް ވެސް މަހިމާ ބުނެފައިވެއެވެ.


Adi ah dhiya boat gai thibi meehun salaamayi kohfi\nއަޑިއަށް ދިޔަ ފިޔާ ބޯޓްގައި ތިބި މީހުން ސަލާމަތްކޮށްފި\nމުދާ އުުފުލާ ބޯޓެއް: ފިޔާ ބަރުކޮށްގެން ރާއްޖެއަށް ދަތުރުކުރަމުން ބޯޓެއް މިއަދު ވަނީ އަޑިއަށް ގޮސްފައި\nފިޔާ ބަރުކޮށްގެން ރާއްޖެއަށް ދަތުރުކުރަމުން ދަނިކޮށް އަޑިއަށް ދިޔަ ބޯޓުގައި ތިބި މީހުން ސަލާމަތްކޮށް އެހެން ބޯޓަކަށް ނަގައިފި އެވެ. އެ މީހުންގެ ހާލު ރަނގަޅެވެ.\nއެމްއެންޑީއެފުން ބުނީ އިންޑިއާގެ ޓުޓިކޮރިން ބަނދަރުން ފިޔާ ބަރު ކޮށް ފުރައިގެން މާލެ ދަތުރު ކުރަނިކޮށް އަޑިއަށްދިޔަ ބޯޓް، "އެމްއެސްވީ އާކް އޮފް ގޯޑް" ގައި ތިބި މީހުން ކަނޑުވެފައި ތިއްބައި، ސަލާމަތްކޮށް އެހެން ބޯޓަކަށް އެ މީހުން ނަގާފައިވާ ކަމަށެވެ.\nއެ މައުލޫމާތު ކޯސްޓްގާޑަށް ލިބިފައިވަނީ މިއަދު މެންދުރު ފަހު 1:00 ޖެހި އިރު އެވެ. އެ ބޯޓު އަޑިއަށް ދިޔައިރު، އޭގައި ނުވަ މީހުން ތިއްބެވެ. އެ އެންމެން ކަނޑުވެފައި ތިއްބައި، ނަގާފައިވަނީ މާލެއިން ޓުޓިކޮރިން ބަނދަރަށް ދަތުރު ކުރަމުންދިޔަ ރާއްޖޭގެ އެހެން ބޯޓެއް ކަމުގައިވާ "ވީބީ ޕްރޮގްރެސް" އަށެވެ.\n"މި ބޯޓު، ކަނޑުމަތިން ނެގި މީހުންނާ އެކު މިހާރު ދަތުރު ކުރަމުންދަނީ އިންޑިއާގެ ޓުޓިކޮރިން ބަނދަރަށް ވަނުމަށް. މިބޯޓާއެކު، އިންޑިއާ ކޯސްޓްގާޑުގެ އުޅަނދެއް ދަނީ ހަރަކާތް ތެރިވަމުން." އެމްއެންޑީއެފުގެ އޮފިޝަލަކު ވިދާޅުވި އެވެ.\nމި ބޯޓު އަޑިއަށްދިޔަ ސަރަހައްދާއި ސަބަބު އަދި ސާފެއް ނުވެއެވެ.\nއަޑިއަށްދިޔަ ބޯޓަކީ، "މިޑް ސީ ޝިޕިން ޕްރައިވެޓް ލިމިޓެޑް" ގެ އެޖެންޓްކަމުގެ ދަށުން ދުއްވަމުން ދިޔަ ބޯޓެކެވެ. އޭގައި އެސްޓީއޯ އިން ރާއްޖެ ގެނައި 1500 ބަސްތާ ފިޔާ ހުއްޓެވެ.\nއެސްޓީއޯ އިންޑިއާ އެމްއެންޑީއެފް + ކަނޑުމަތީގެ ހާދިސާ\nނޫމަރާ ނެރަށް ތެޔޮ ބާޖެއް އުރިއްޖެ\nބޭރުގެ ދެ ބޯޓެއް ހިފަހައްޓައިފި


BREAKING : Shahindha Ge Photo Laigen Hayyaru Kuri Zuvaana Dhoo Kohlaifi - Vaguthu\nޝަހިންދާގެ ފޮޓޯ ލައިގެން ހައްޔަރު ކުރި ޒުވާނާ ދޫކޮށްލައިފި\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ އެގްޒެކެޓިވް ޑިރެކްޓަރ ޝަހިންދާ އިސްމާއިލްގެ ފޮޓޯއެއް ފޭސްބުކަށް ލުމުން ހައްޔަރުކޮށްފައިވާ ޝައްމާން ހުސެން ދީދީ ދޫކޮށްލައިފިއެެވެ.\nމައުލޫމާތު ލިބޭ ގޮތުގައި ޝައްމާން ދޫކޮށްލާފައި ވަނީ މިއަދު މެންދުރުގެ ވަގުތެއްގައެވެ.\nމިދިޔަ މަހުގެ 12 ވަނަ ދުވަހު ޝައްމާން ފުލުހުންގެ ބެލުމުގެ ދަށަށް ގެންގޮސްފައިވަނީ އެމްޑީއެންގެ އެގްޒެކެޓިވް ޑައިރެކްޓަރު ޝަހިންދާ އިސްމާއީލްގެ އެޑިޓު ކޮށްފައިވާ ފޮޓޯއެއް ފޭސްބުކުގައި ހިއްސާ ކުރުމުންނެވެ. ޝައްމާން ފޭސްބުކަށް ލާފައިވާ ފޮޓޯގައި ވަނީ އިސްލާމިކް ސްޓޭޓް، އައިއެސް އިން މީގެ ކުރިން އާއްމު ކުރި ފޮޓޯއެއް ޝަހިންދާގެ މޫނު ފެންނަ ގޮތަށް އެޑިޓްކޮށްފައެވެ.\n1 މަހާއި 13 ދުވަސް ފަހުން ޝައްމާން ދޫކޮށްލާފައި ވާއިރު، ގިނަ އަދަދެއްގެ ރައްޔިތުން ވަނީ އޭނާ ދޫކޮށްލުމަށް މީސް މީޑިއާގައި ކެމްޕޭންތައްވެސް ކޮށްފައިކަން ފާހަގަކޮށްލެވެއެވެ.\nޓެރެރިޒަމް މަނާކުރުމުގެ ޤާނޫނަށް ގެނައި އިސްލާހުގެ ދަށުން ފުރަތަމަ ފަހަރަށް ހައްޔަރު ކުރި މީހަކަށް ޝައްމާން ވެގެން ދިޔައިރު، އޭނާގެ ފޭސްބުކްގައި ވަނީ އިސްލާމް ދީނަށް ފުރައްސާރަ ކުރާ މީހުންނާއި ދެކޮޅަށް ފިޔަވަޅު ނާޅާތީ، އެމްޑީޕީ އަށް ކުރާ ތާއީދު އަނބުރައި ގެންގޮސްފި ކަމަށް ބުނެފައެވެ.\nއެމްޑީއެން އިން ނެރެފައިވާ ރިޕޯޓާއި ގުޅިގެން އެތައް ބަޔަކު ވަނީ އެމްޑީއެން އަށާއި އެ ޖަމިއްޔާގެ ވެރިންނަށް ވަރަށް ބޮޑަށް ފާޑު ކިޔައިފައެވެ.\nނޮވެމްބަރު 25, 2019 18:18\nލާދީނީ ސަރުކާރުގެ ބޮޑުންނައް ލަޢްނަތް ލައްވަވާށި. އާމީން\nނޮވެމްބަރު 25, 2019 21:51\nއެއް ކަމަކަށްފަހު އަނެއް ކަމެއް ކުރަމުން އުޅެމުން އުޅެމުން ގޮސް އެންމެ ފަހުން ޗަކަހިންދާގެ ވާހަކަ އޮއްބާލެވޭވަރު ކަމެއް ހޯދައިގަނެވުނީ އޮތަަ. ސުއޫދު ކަލެއަށް ސާބަސް. ކަލޭ ވަރެއް ނެތް ތިކަންތިވީ ކަލެއަށް.\nނޮވެމްބަރު 25, 2019 22:20\nތިޔަސަހިންދާއަކީ ކުޑަތާމަލާއިކަތެއްނޫން ފޮޓޯވެސްލެވޭނެ.\nނޮވެމްބަރު 26, 2019 00:09\nމިކަމަށް ބަދަލެއް ނުދޭތަ\nނޮވެމްބަރު 26, 2019 06:31\nއެމްޑީޕީ މެމްބަރު ކަމުން ވަކިވާން ވީ ވަގުތު މިއޮތީ އެވެ. ދެން މަޑުލުރާނެ ކަމެއް ނެތެވެ.\nނޮވެމްބަރު 26, 2019 07:13\nހަލިމަ ދައްތަގެ ހުނިގޮނޑި\nނޮވެމްބަރު 26, 2019 09:06\nދެންކޮބާ ދީނައްފުރައްސާރަކުރި ލާދީނީބައިގަނޑު އެމީހުން ހައްޔަރު ކުރާނަންތަ ހައްޔަރުކުރެވޭނެތަ\nނޮވެމްބަރު 26, 2019 09:12\nއިބޫ ވެރިކަމަށް ގެނައުމުގަ އިސް ރޯލެއް ކުޅުނު މީހެއް ޝަހިންދާއަކީ. އެހެންވެ އޭނާ އޭ ކޔައިގެން ކިއް ކިޔާލިއަސް އެމީހުންނަށް ހަޖަމެއް ނުވާނެ. އެމް.ޑީ.ޕީ މީހުން ދެކޭ ގޮތުގަ ޝަހިންދާ އަކީ ރަންގަނޑެއް. އަސްލު ހަގީ ގަތުގަ އޭނައަކީ ލޮއެ ފޮއްޗެއް.


2021 vana aharuge rasmee bandhah2dhuvas ithurukohfi\nފޮޓޯ: މިއަދު ޑެއިލީ\n2021 ވަނަ އަހަރުގެ ރަސްމީ ބަންދަށް އިތުރު ދެ ދުވަސް އިތުރުކޮށްފި\n27 ޑިސެމްބަރ 2020 - 17:46:49\nއަންނަ އަހަރު، ސަރުކާރު ބަންދު ދުވަސްތަކުގެ ތެރެއަށް އިތުރު ދެ ދުވަސް އިތުރުކޮށްފި އެވެ.\nއަންނަ އަހަރު، ސަރުކާރު ބަންދު ދުވަސްތަކެއްގެ ގޮތުގައި ނިންމަވާފައިވާ އިތުރު ދުވަހަކީ ޖުލައި މަހުގެ 18 ވާ އާދިއްތަ ދުވަހާއި 25 ޖުލައި ވާ އާދިއްތަ ދުވަހެވެ.\nސީއެންއެމްއަށް މައުލޫމާތު ދެއްވަމުން ރައީސް އޮފީހުގެ ތަރުޖަމާނު އިބްރާހިމް ހޫދު ވިދާޅުވީ އަންނަ އަހަރުގެ ސަރުކާރު ރަސްމީ ބަންދު ދުވަސްތަކުގެ ގޮތުގައި ކަލަންޑަރުގައި ފާހަގަކޮށްފައިވާ ދުވަސްތަކުގެ އިތުރުން ދެދުވަސް އިތުރުކޮށްފައިވަނީ އެ ދެ ދުވަހުވެސް ހަފްތާ ފެށޭ ދުވަސް ދިމާވަނީ ސަރުކާރުގެ ރަސްމީ ބަންދު ދުވަހަކާއި ކަމަށް ވުމުން އެ ދުވަސްތަކުގައި ރައްޔިތުންނަށް ޗުއްޓީ ފުރިހަމަ ގޮތުގައި ހޭދަވާނެ ގޮތަކަށް ސަރުކާރުން ދުވަސް އިތުރުކުރަން ނިންމީކަމަށެވެ.\nމީގެ ކުރިންވެސް ސަރުކާރުން ވަނީ ދިގު ބަންދު ދުވަސްތަކާއި ދިމާވާނަަމަ އެގޮތަށް އިތިރުކޮށްދީފައިވެއެވެ. ޖުލައި 18 ވާ އާދިއްތަ ދުވަސް ބަންދުކޮށްފައިވަނީ ޖުލައި މަހުގެ 19 ވާ ހޯމަ ދުވަސް ދިމާވަނީ ހައްޖު ދުވަހާ ކަމަށް ވާތީއެވެ. 18 ވަނަ ދުވަހަކީ ހަފްތާ ބަންދަށްފަހު ހައްޖު އަދި އީދު ބަންދާ ދިމާކޮށް އަންނަ ބަންދު ނޫން ދުވަހެކެވެ.\nއަދި ޖުލައި 25 ދިމާވަނީ ޖުލައި 26 ވަަނަ ދުވަހު އަންނަ މިނިވަން ދުވަހާއި، އޭގެ ކުރިން އަންނަ ހަފްތާ ބަންދާ ދިމާކޮށް އަންނަ ރަސްމީ ދުވަހަކަށެވެ. އެހެންކަމުން ސަރުކާރުން ވަނީ އެ ދުވަސް ވެސް ބަންދު ދުވަހެއްގެ ގޮތުގައި އިތުރުކޮށްފައެވެ.\n37 މިނެޓް ކުރިން


Hdh. atholhu 40 aharu fahathugai !\nހދ. އަތޮޅު 40 އަހަރު ފަހަތުގައި !\nދިވެހި ރާއްޖެއަށް ފަތުރުވެރިކަން ތަޢާރަފް ކުރެވުނީ މީގެ 40 އަހަރު ކުރިން 1972 ވަނަ އަހަރު އެވެ. އެއަހަރު އޮކްޓޯބަރ މަހު މާލެ އަތޮޅު ވިހަމަނާފުށިން ފެށިގެން ރާއްޖޭގެ އެކި ކަންކޮޅު ތަކަށް ބިސްއަޅަމުން އައި ރަންބިސް އަޅާ ކުކުޅު 32 އަހަރު ފަހުން، ހދ. އަތޮޅާ ހަމައަށް އާދެވުނުއިރު އެކުކުޅު އިނީ ދަރިމައިނުވާ ހާލުގަ\nހދ. އަތޮޅާއި މެދު ވިސްނާ ފިކުރުކުރާމީހަކަށް ފެނިގެންދާނީ ރިޔަލު އޮޑިއެއްގައި ދަތުރު ކުރަމުންދާ ބައްތެއްޔެކެވެ. 40 އަހަރު ފަހަތުގައި މި އަތޮޅު އޮތްތަނެވެ. މަސްވެރިކަމަށް މުޅިންހެން ބަރޯސާވެފައި އޮތް ރާއްޖޭގައި ހުޅުވުނު ފުރަތަމަ ރިސޯޓާއިއެކު މުޅިން އާ ސިނާއަތެއް ފެށިގެންދިޔަ އެވެ. މިއަދު ފަތުރުވެރިކަން ވެފައިވަނީ ރާއްޖޭގެ އިޤްތިސާދުގެ މައިނާރު ކަމުގަ އެވެ. ވަށައިގެންވާ ރަށްތައް އާރޯވެ މާލެ ސަރަޙައްދަށް މީހުން ޖަމާވާން ފެށީ އެހިސާބުންނެވެ. ވަޒީފާގެ ފުރުޞަތުތަކާއި ސީދާ ގޮތުންނާއި ނުސީދާ ގޮތުން ފަތުރުވެރިކަމުގެ ނަފާ ރައްޔިތުންނަށް ކުރަންފެށި އެވެ. ނަތީޖާއަކަށްވީ ފެންއޮތްތާކަށް މަސްދާންފެށުމެވެ. ނަމަވެސް ހިތާމައަކީ މަސްވެރިކަމާއި ދަނޑުވެރިކަމަށް އަދި ސިވިލްސާރވިސްގެ ވަޒީފާއަކަށް ބަރޯސާވެފައި ހދ. އަތޮޅުގެ ނިކަމެތި ރައްޔިތުން ތިބެންޖެހުމެވެ. އެގޮތް ބޭނުން ނުވާ މީހުން އާއިލާއާއި ދުރަށް ވަޒީފާ އަދާކުރުމަށް ދާންޖެހުމެވެ. ކިރިޔާވެސް ފޯރާ އާއިލާއެއްނަމަ އާއިލާ އާއިއެކު ހިޖުރަކުރި އެވެ.\nރާއްޖޭގެ އެހެން އަތޮޅު ތަކުގައި އިޤްތިސާދީ ހަރަކާތްތަށް ކުރިއަށް ގޮސްފައިވާ މިންވަރަށް އިޤްތިސާދީ އެއްވެސް ހަރަކާތެއް ހދ.އަތޮޅުގައި ފެށިފައި ނެތުމަކީ ރައްޔިތުން އުނގުވިޔަފާރި ކޮށްލައިގެން ލިބޭ އެއްޗަކުން އާއިލާގެ ކަންކަން ބަލަހައްޓަން މަޖްބޫރުވީ ހިސާބެވެ. ރާއްޖޭގެ އެހެން އަތޮޅުގެ ރައްޔިތުން ފަދައިން އާއިލާ އާއިއެކު ދިރިއުޅެން ބޭނުންވާ ފަރާތް ތަކަށް ފުރުޞަތެއްނެތެވެ. އިޤްތިސާދީ ދިރުމެއް ނެތްތަނެއްގައި އުޅެން ޖެހުމަކީ ނަފާހޯދުމަށް ކުރެވެން ހުރި ކަންކަމަށް އެޅިގެންދާ ހިޔަންޏެކެވެ. އަތާއި އަނގަޔާ ދިމާނުވެ އަތޮޅުގައި ތާށިވެފައި ތިބެންޖެހުމަކީ މިއަދު މިއަތޮޅަށް ހައްޤުވަރު ތޯއެވެ؟ ކިރިޔާވެސް ގޮތެއް އޮތް މީހެއްނަމަ ވަޒީފާ އާއި އަސާސީ ޙިދުމަތް ލިބެންއޮތް ތަންތަނަށް ގޮސް އަތޮޅުގެ ޙާލަތު ދުވަހަކަށް ވުރެ ދުވަހެއް ދަށަށް ދަނީ އެވެ. ސަރުކާރާއި އަތޮޅުގެ ވެރިންގެ ފޮނި ހިޔާލީ ފޮލާގައި ޖެހި 40 އަހަރު ހޭދަކުރި ކާފައިން އަދިވެސް ތިބީ ފޮނި އުންމީދުގަ އެވެ. ބާއްޖަވެރި ފުދުންތެރި މުސްތަޤްބަލެއް ކާފަދަރިންނަށް ލިބުމުގެ ހެޔޮ ދުޢާމަތީގަ އެވެ. ބަރަވެލި ދުވެލީގައި ކުރިއަށްދާ ހދ. އަތޮޅުގެ ފަތުރުވެރިކަމުގެ މަޝްރޫއުތަކުގެ އުންމީދުގައި ތިބީ ކިތަށް ކިޔަވާ ކުދިންތޯ އެވެ؟ ވަޒީފާނެތް ކިތައް ކިތައް ޒުވާނުން ތޯ އެވެ؟ އުފަން ރަށާއި ދަރިން ދޫކޮށް ވަޒީފާ އަދާ ކުރަމުންދަނީ ކިތައް ބަފައިންތޯ އެވެ؟ ޒުވާން ޖޯޝުގައި ތިބި ޒުވާނުން، އަހަރަކު އެއްފަހަރު އަނބިމީހާ ކައިރިއަށް ޒިޔާރަތްކުރާކުރުން ހަފްތާއަކަށް ބަދަލުވާން އަންނަނީ އަތޮޅުގައި ހުރި ރިސޯޓްތަށް ހުޅުވިގެންނެވެ.\nހދ. އަތޮޅުގެ ރައްޔިތުން މިއަދު އެއްއަޑަކުން ގޮވަމުން ދަނީ އިޤްތިސާދީ މަންފާ ލިބޭނޭ ފުރުޞަތު ތަކަކަށެވެ. މިއަޑު އަހާ އެކަށޭނެ އިޖާބައެއްދޭނޭ ވެރިންތަކަކެވެ.\nނޯޓް: މިއީ މިހާރު ކުރިއަށްދާ މީޑިއާތަކުގެ ކެމްޕެއިން ”ހދ ފަތުރުވެރިކަމަށް ދަހިވެފައި” ގައި ބައިވެރިވާ ހުރިހާ މީޑިއާއެއްގައި ލިއަމުން ދާ ސިލްސިލާގެ ލިޔުމެކެވެ.\nތުނޑި ޕިކްނިކް އައިލެންޑަކަށް، ރީތި ނައިވާދޫއަށް އިތުރު ފުރިހަމަކަމެއް!


މިއަދުގެ ޚުޠުބާ ތައުލީމީވަޒީރާ ޕްރިންސިޕަލުން އަޑުއެހިބާ؟\nމިއަދުގެ ހުކުރު ޚުޠުބާ ޚާއްޞަކޮށްފައިވަނީ ދިރާސީ އަުއަހަރުގެ ދެވަނަ ޓާމު މިމަހުގެ 10 ވަނަ ދުވަހު ފަށާތީ އެކަމަށެވެ. ޚުޠުބާގައި ވަނީ ބެލެނިވެރިންނާއި ސްކޫލްތަކުން ޢަމަލުކުރަންޖެހޭ ކަންކަން ވަރަށް ފުރިހަމައަށް ބަޔާންކޮށްފައެވެ. ދަރިވަރުންނަކީ އިސްލާމް ދީނަށް ލޯބިކުރާ ރަސޫލް ގެ ސުންނަތަށް ޢަމަލުކުރާ، ދީނީ ވާޖިބުތައް އަދާކުރާ ބައަކަށް ހަދަން ކުރަންޖެހޭ މަސައްކަތްތައް ބަޔާންކޮށްފައެވެ.\nސުވާލަކީ ފަރުޟު ނަމާދުތަކަށް ހުރަސްއެލޭގޮތަށް ސްކޫލްތަކުގައި ހިންގާ ޙަރަކާތްތައް ކުރިއަށް ގެންދާނަމަ ދަރިވަރުންނަށް އެ ދސްކޮށްދެވެނީ ޚިޠުބާގައި ބަޔާންކުރި ކަންކަން ހެއްޔެވެ؟ އިސްލާމީ ރިވެތި އަޚްލާޤާއި ތަރުބިއްޔަތު ދަރިންނަށް ނުދެވޭނަމަ ދެވޭ ތައުލީމުން ދަރިވަރުންނަށް ކުރާނީ ކޮން ފައިދާއެއް ހެއްޔެވެ؟\nދެނަމާދުދޭތެރޭގައި ސްޓޭޑިއަމަށް ކުޅެން ގެންދިއުމާއި ޢިޝާ ނަމާދު ޖަމާޢަތުގައި ނުކުރެވި ސްކޫލަށްދާންޖެހޭ ގޮތަށް ސްކޫލްތަކުގައި ޙަރަކާތްތައް ހިންގުމުން އެކަމުން ދަރިވަރުންނަށް ކުރާނެ އަސަރާއިމެދު ސްކޫލްތަކުން ބަލާހެއްޔެވެ؟\nއެންމެ ގިނައިން ފެންނަ އެއް މަންޒަރަކީ މަޖީދިއްޔާ ސްކޫލުގައި ހިންގާ ޙަރަކާތްތައްކަމަށްވުމުން އެކަން ފާހަގަކޮށްލާނަމެވެ. ޢިޝާނަމާދަށްގޮވާއިރުވެސް ދަރިވަރުން ސްކޫލުގައި އުޅެއެވެ. ފައިބާއިރުވެސް އުޅެއެވެ. ކުދިން ބުނަނީ 8 ޖަހާއިރަށް އަންނަން އޮންނާތީ ޢިޝާނަމާދުނުކޮށް ދާންޖެހެނީ ކަމެވެ.\nމިއީއެންމެ ގިނައިން ފެންނަ އެއް މަންޒަރުކަމަސްވާތީ މަޖީދިއްޔާ ސްކޫލްގެނަން ފާހަގަކުރިނަމަވެސް ގިނަ ސްކޫލްތަކުގައި ކަންކަން ހުރީ ހަމަމިމަގުންކަން ބެލެނިވެރިން ފާހަގަކުރެއެވެ.\nހެނދުނު6ޖަހާއިރަށް ދަރިވަރުން ސްކޫލަށް ގެންދިއުމުން އެކުދިން ފަތިސްނަމާދުކުރިކަން ބަލައިލުމެއް ނޯވެއެވެ. އެންމެ ކުޑަމިނުން ސުވާލެއްވެސް ނުކުރެއެވެ. ނަމަވެސް ޜާއްޖެތެރޭގެ ބައެއް ސްކޫލްތަކުގައި ކުދިން ލައްވައި ފަތިސްނަމާދުކުރުވާކަން ބެއެއް ބެލެނިވެރިން ފާހަގަކުރެވެއެވެ. ސުވާލަކީ ފަތިސްނަމާދުކުރުމަކީ ވެސް ބީރައްޓެހިން އެމީހުންގެ ރަށުގައި ކުރަންޖެހޭ ކަމެއްކަމަށް ތައުޅިމީ ވަޒީރު ދެކެވަޑައިގަންނަވަނީހެއްޔެވެ؟\nއުންމީދަކީވެސް ދުޢާއަކީވެސް 2021 ވަނަ އަހަރަކީ ރާއްޖޭގެ ހުރިހާ ދަރިވަރުންނަށްވެސް ޚުޠުބާގައި ބަޔާންކުރިފަދައިން ދީނީ ތައުލީމާއި ތަރްބިއްޔަތު ދެވިގެންދާ އަހަރެއްކަމުގައި ލެއްވެވުމެވެ. ބެލެނިވެރިންނަކީވެސް އެކަމަށް މަސައްކަތްކުރާ ބއަކުކަމުގައި ލެއްވެވުމެވެ.\nޔަޤީންކަމަކީ ދަރިވަރުންނަށް ކަސްރަތާއި ހެނދުނުގެ ނާސްތާއަށްވުރެ މުހިންމީ ފަތިސްނަމާދާއި އެހެން ނަމާދުތައްވެސް ކުރުންކަމެވެ. އަދި ބެލެނިވެރިންނަށްވެސްމެއެވެ. ކަސްރަތަށް ދަރިފުޅު ނުގެންގޮސްގެން ފާފަވެރިއެއް ނުވާނެއެވެ. ނަމާދުކުރަން ތަރުބިއްޔަތުނުކޮށް ނަމާދުނުކުރުވުމުން ފާފަވެރިވާނެއެވެ. ޢަޛާބު ދެއްވަވާނެއެވެ!


ކިހުނުވުން (Gonorrhoea) | ބަލިތައް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ބަލިތައް ކިހުނުވުން (Gonorrhoea)\nމިބަލި އޯގަނިޒަމް ހޯދުމުގެ ކުރިން ގަބޫލުކުރެވިފައިވާ ގޮތުގައި ބައްޔާއި ގުޅިގެން ކުރިމަތި ފަރާތުން ނިކުންނަ ދޮސް އެކުލެވިގެންވަނީ ''ދަރިފަނި'' ނުވަތަ ''މަނި''އިންނެވެ. އެހެންކަމުން މިނަމަކީ އެއާއި އެންމެ ގުޅޭގޮތަށް ދެވިފައިވާ ނަމެއް ނޫނެވެ. ކިހުނުވުމޭ ކިޔަނީ މިއޯގަނިޒަމް އިން ޖެހޭ އިންފެކްޝަން ހަށިގަނޑުގައި އަށަގަތުމަށެވެ. ޖިންސީ ގުޅުމުން އަރާ އެންމެ އާންމު އެއްބައްޔަކީ ކިހުނުވުމެވެ.\nކިހުނުވުން ޖެހެނީ ކިހިނެއް؟\nކިހުނުވުން ޖެހެނީ ބަލިޖެހިފައިވާ މީހަކާއި އެކު ޖިންސީ ގުޅުން ހިންގުމުގެ ސަބަބުންނެވެ. ކުރިމަތިފަރާތުން ވިޔަސް، ފުރަގަސް ފަރާތުން ވިޔަސް ނުވަތަ އަގައިގެ ޒަރީއާއިން ކަމަށް ވިޔަސް ބަލިޖެހިފައިވާ މީހަކާއި އެކު ޖިންސީ ގުޅުން ހިންގުމަކީ ކިހުނުވުން މެދުވެރިވާނެ ކަމެކެވެ. ބަލިޖެހިފައިވާ މީހަކު ބޭނުންކުރާ ތުވާލި ފަދަ އެއްޗެއް ބޭނުންކުރުން، ނުވަތަ އާންމު ފާޚާނާ ބަރިތަކުން ފާކާނާ ކުރުން ފަދަ ކަމަކުން ބަލި ޖައްސާ ބެކްޓީރިއާ ހަށިގަނޑަށް ވާސިލްވެދާނެއެވެ. ބަލިޖެހިފައިވާ މައިމީހާގެ ފުށުން ބަނޑުގައިވާ ކުޑަދަރިފުޅަށް ވެސް ބަލީގެ އަސަރު ފޯރާފާނެއެވެ. ބަލިޖެހިފައިވާ މީހަކު ކުޑަކުއްޖަކު ނަހަމަގޮތުގައި ބޭނުންކޮށްގެން ޖިންސީ ގުޅުން ހިންގައިފިނަމަ އެކުއްޖާ އަށް ކިހުވުން ޖެހިދާނެއެވެ.\nހަށިގަނޑުގައިވާ ތެތްދުލިފަށްތައް ހުރަސް ކޮށް ހަށިގަނޑަށް ވަންނަ މިއޯގަނިޒަމްގެ ސަބަބުން ކިހުނުވުން އަންހެނުންނާއި ފިރިހެނުންނަށް ވެސް ކުރިމަތި ކުރުވައެވެ.\nމިއޯގަނިޒަމް ނަސްލު އުފެއްދުމާއި ބެހޭ ނިޒާމްގެ ތެތް ހޫނު ހިސާބުތަކުގައި ފަސޭހަކަމާއި އެކު ބޮޑުވެ، އިތުރު ވެއެވެ. ރަހިމުގެ ކަރު، ރަހިމް، ބިސްދަތުރުކުރާ ހޮޅި އަދި ކުޑަކަމުދާތަކެތި ހިގާހޮޅި، ފުރަގަސްފަރާތް، އަގަ، ކަރުތެރެ، އަދި ލޮލުގައި މިއޯގަނިޒަމް ހެދި ބޮޑުވެއެވެ.\nފިރިހެނުންނަށް ކިހުނުވުން ޖެހުން\nއިންފެކްޝަން އަށަގަންނަތާ 2-14 ދުވަހުގެ މުއްދަތެއްގެ ތެރޭގައި ބަލީގެ އަލާމާތްތައް ފާޅުވާން ފަށައެވެ. މިގޮތުން ކުޑަކަމުދާހޮޅީ(Urethra)ގައި އިންފްލެމޭޝަން އުފެދި، ކުރިމަތި ފަރާތުން ރީދޫ ކުލައަށް ހުންނަ، ދޮސްފާޑުގެ ދިޔައެއް އާދެއެވެ. ކުޑަކަމުދާއިރު ދިލަނަގައި ތަދުވުން، އަދި ކުރިމަތި ފަރާތް ފާރުވެފައި ހުރުން ފަދަ ކަންތައް ތައް ވެސް މެދުވެރި ކުރުވައެވެ.\nފަރުވާނުކޮށް ދޫކޮށްލައިފިނަމަ ބަލި ކުޑަކަމުދާހޮޅީގެ ފަހަތުބައި އަދި މަސާނާގެ ތިރީބަޔާއި ހަމައަށް ފެތުރޭގޮތް ވެއެވެ. މިހެން ވެދާވެއްޖެ ނަމަ އަވަސް އަވަހަށް ގިނަގިނައިން ކުޑަކަމުދާންޖެހުން، ކުޑަކަމުދާއިރު ދިލަނަގައި ރިއްސުން، އަދިިކުރިން ބުނި ހެން ދޮސްފާޑުގެ ދިޔައެއް ބޭރުވާގޮތް ވެއެވެ. ބައެއް ފަހަރު އެއްޖިންސުން ޖިންސީގުޅުން ހިންގާ މީހުންގެ ފުރަގަސްފަރާތަށް ވެސް ކިހުނު ބަލީގެ އަސަރު ފޯރާގޮތްވެއެވެ.\nގިނަ ދުވަސްތަކެއް ވަންދެން ފަރުވާ ނުކޮށް ހުރެއްޖެނަމަ ދާއިމީ ބައްޔަކަށް ވެގެންދެއެވެ. ނަތީޖާއެއްގެ ގޮތުން ހެދުނުގެ ތިކި( ހެދުނު ހޭލާއިރު ކުރިމަތިފަރާތުން ގިނައަދަދަކަށް ދޮސްއައުން) (Morning drop) ފަދަ ކަންތައް މެދުވެރިވެރި ކުރުވައެވެ. ހަމަމިހެން ކުޑަކަމުދާހޮޅި ބެދުން، އަދި އެހޮޅީގެ ވަށައިގެން އެބްސެސް އުފެދުން، އޮށާއި، ދަރިފަނި ދަތުރުކުރާހޮޅި ބެދި ހަލާކުވުން، ދަރިފަނި ރައްކާކުރާ ތަން ހަލާކުވުން، ޖިންސީގުނަވަނުގައިވާ ކައުޕަރ ގްލޭންޑް ހަލާކުވުން، ކުޑަކަމުދާހޮޅީގައިވާ ލިޓްރީ ގްލޭންޑް ހަލާކުވުން، އަދި ޖިންސީގުވަނުވަނުގެ ބޯ ނިވާކުރެވިފައިވާ ހަންގަނޑު(ޚިތާނުނުކުރާމީހުންގެ)ގެ ދަށުގައިވާ ޓައިސަން ގްލޭންޑްހަލާކުވުން، މަސާނާ ހަލާކުވުން، އަދި ޕްރޮސްޓޭޓް ގްލޭންޑް ދުޅަވުން ފަދަ ކަންތައްތައް ވެސް ކުރިމަތި ކުރުވައެވެ. އާޚިރު ނަތީޖާ އެއްގެ ގޮތުން ދަރިން ނުލިބޭގޮތް މެދުވެރިވުމަކީ އެކަށީގެންވާ ކަމެކެވެ.\nލޭގެ ތެރެއަށް ޖަރާސީމް ވާސިލްވުމަކީ ވެސް މަދުން ނަމަވެސް ދިމާވެދާނެ ގޮތެކެވެ. މިގޮތަށް ދިމާވެއްޖެއްނަމަ ހުންއައުން، އަތްފައިގެ ހަންގަނޑުގައި ބިހިތަކެއް ނެގުން، ހުޅުތައް ދުޅަވެ، ރިއްސުން، ސިކުނޑީގެ ވަށައިގެންވާ ދުލިފަށްތައް ދުޅަވުން، ފުރަމޭ ދުޅަވުން، އަދި ހިތުގެ ބޭރުންލެވިފައިވާ ދުލިފަށަލަ ހަލާކުވުން ފަދަ ކަންތައްތައް މެދުވެރި ކުރުވައެވެ.\nއަންހެނުންނަށް ކިހުނުވުން ޖެހުން\nކުޑަކަމުދާހޮޅި އަދި ރަހިމުގެ ކަރުގައި އިންފްލެމޭޝަން އުފެދެއެވެ. ކުރިމަތި ފަރާތުން އާންމުކޮށް އަންނަ ދިޔަ ފިޔަވައި، ހުދު، ނުވަތަ ރީދޫ، ނުވަތަ ފެހި ކުލައިގެ އެއްޗެއް އައުން، ކުޑަކަމުދާއިރު ދިލަނަގައި ތަދުވެ، ރިއްސުން، ފަދަ ކަންތައްތައް ވެސް މެދުވެރިވެއެވެ. މީގެ އިތުރުން ބަނޑުގައި ރިއްސުން، އަދި ހުންއައުން މެދުވެރި ކުރުވައެވެ.\nކިހުނުވުން ކުރިމަތި ނަމަ ވެސް އެކަން ނޭގިހުރުމަކީ އަންހެނުންނަށް ވެދާނެ ގޮތެކެވެ. އާންމުގޮތެއްގައި 60އިންސައްތަ އަންހެނުންނަށް މިކަމުގެ އަލާމާތްތައް ނުފެނިދެއެވެ. މިފަދަ މީހުން ކިހުނުވެފައިވާކަން އެގެނީ އޭނާގެ ފިރިމީހާ ނުވަތަ އެމީހަކާއި އެކު ޖިންސީގުޅުން ހިންގައިފައިވާ މީހާއަށް ކިހުނުވުން ޖެހިފައިވާކަން އެގޭ ހިނދުގައެވެ. މިފަދަ މީހުންނަށް ބައެއް ފަހަރު ކުޑަކަމުދާން އުދަގޫވުން ފަދަ ކަންތަކާއި ކުރިމަތިލާން ޖެހެއެވެ. ހައިޟުގެ މުއްދަތު ދިގު ދެމިގެންދިއުން، އަދި މާގިނައިން ލޭ އައުން މިއީ ވެސް ކިހުނުވުން ކުރިމަތިވުމުން ފެނިދާނެ އަލާމާތްތަކެވެ. އާންމުގޮތެއްގައި އަލާމާތްތައް ފެންނާނީ ޖަރާސީމް އަށަގަންނަތާ 7-21 ދުވަހާއި ދެމެދުގެ މުއްދަތެއްގެ ތެރޭގައެވެ.\nބައެއް ފަހަރު ބަލި ބިސްދަތުރުކުރާ ހޮޅި(Fallopian tube)އާއި ހަމައަށް ފެތުރި، ހޮޅި ބެދޭގޮތް ވެއެވެ. ނަތީޖާ އެއްގެ ގޮތުން ދަރިން ނުލިބޭގޮތް މެދުވެރިވުމަކީ އެކަށީގެންވާ ކަމެކެވެ. ޕަރަޔުރެތްރަލް އަދި ބާރތޮލިން ގްލޭންޑްތައް ހަލާކުވުން، ރަހިމުގެ ވަށައިގެން ލެވިފައިވާ ތެތްދުލިފަށް ހަލާކުވުން، އަދި ޖިންސީގުނަވަން ނުވަތަ ވެޖައިނާ ހަލާކުވުން ފަދަ ކަންތައްތައް ވެސް ކުރިމަތި ކުރުވައެވެ. ބިސްދަތުރުކުރާ ހޮޅީގައި ފެން ނުވަތަ ދޮސް ފަދަ އެއްޗެއް ޖަމާވުމަކީ ވެސް ނުރައްކާތެރި ހާލަތަކަށް ބަލި ވާސިލްވެއްޖެ ނަމަ ވެދާނެ ގޮތެކެވެ.\n* ކުޑަދަރިފުޅު އުފަންވާއިރު ލޯއަދިރިވެފައި ހުރުމަކީ ވެދާނެ ގޮތެކެވެ. މިކަން ދިމާވަނީ ކިހުނުވުން ޖެހިފައިވާ މައިމީހާގެ ފަރާތުން ބަނޑުގައިވާ ކުޑަދަރިފުޅުގެ ލޮލަށް ވިހެއުމުގެ އިންފެކްޝަން ވާސިލްވުމުންނެވެ.\n* އަގަ އަދި ކަރުތެރެ ފާރުވެ ހަލާކުވުމަކީ ވެސް ވެދާނެގޮތެކެވެ. މިކަން ދިމާވަނީ ކިހުނުވުން ކުރިމަތިވެފައިވާ މީހަކާއި އެކު އަގައިގެ ޒަރީއާއިން ޖިންސީ ގުޅުން ހިންގައިފިނަމަ އެވެ.\n* ފުރަގަސްފަރާތު ދޮރާއި ވަށައިގެންވާ ހިސާބު ފާރުވެ ހަލާކުވުން، ފުރަގަސްފަރާތު ދޮސްފަދަ އެއްޗެއް އައުން ، ލޭއައުން، ބޮޑުކަމުދާއިރު ރިއްސުމަކީ ވެސް ވެދާނެގޮތެކެވެ. މިކަން ދިމާވަނީ ކިހުނުވުން ޖެހިފައިވާ ފިރިހެނާގެ ފުރަގަސްފަރާތް ބޭނުންކޮށްގެން ޖިންސީގުޅުން ހިންގުމުން (ފިރިހެނުންގެ ތެރެއިން އެއްޖިންސުން ޖިންސީ ގުޅުން ހިންގާމީހުން) ނުވަތަ އަންހެނާގެ ފަރުޖުން ބޭރުވާ ދިޔަ ފުރަގަސް ފަރާތު ދޮރާއި ހަމައަށް ވާސިލްވުމުންނެވެ.\nކިހުނުވުމުން ރައްކާތެރިވާނީ ކިހިނެއް؟\nއަންނަނިވި ކަންތައްތަކަކީ ކިހުނުވުމުން ރައްކާތެރިވުމަށް ކުރެވިދާނެ ކަންތައްތަކެވެ.\n- މާބަނޑު ދުވަސްވަރު ކިހުވުން ކުރިމަތިވިނަމަ ލަސްނުކޮށް ފަރުވާކުރުން


Raa vikkumuge massalaigai Ali Waheed aa zuvaabukoh Jabir committee in nukunnavaifi | Mihaaru\nމަޖިލީހުގެ ކޮމިޓީއެއްގައި ޖާބިރު: މަޖިލީހުގެ ޖަލްސާ އާއި ކޮމިޓީގައި ވެސް ފެނުނީ ޖާބިރަށް ރުޅި ކޮންޓްރޯލް ނުކުރެއްވިގެން އުޅުއްވި ތަން. --ފޮޓޯ/މިހާރު\nރާ ވިއްކުމުގެ މައްސަލައިގައި އަލީ ވަހީދާ ޒުވާބުކޮށް، ޖާބިރު ކޮމިޓީން ނުކުންނަވައިފި!\n10 ޖުލައި 2019 - 16:15 50 comments\nރާއްޖޭގެ ރިސޯޓުތަކުގައި ބަނގުރާ ވިއްކުމުގެ ހުއްދަ ދީފައިވީ ނަމަވެސް ކެސިނޯ ހިންގުމަށް އެފަދަ ހުއްދައެއް ނެތުމުން، ޓޫރިޒަމް މިނިސްޓަރު އަލީ ވަހީދާ ޒުވާބު ކުރައްވައި ކާށިދޫ ދާއިރާގެ މެމްބަރު އަބްދުﷲ ޖާބިރު ރައްޔިތުންގެ މަޖިލީހުގެ ކޮމިޓީ ދޫކުރައްވައި މިއަދު ވަޑައިގެންފި އެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީ ދޫކުރައްވައި ޖާބިރު ނުކުންނެވި އިރު، މަޖިލީހުގެ ޖަލްސާގައި ވެސް މިއަދު ފެނުނީ އޭނާ ވަރަށް ބޮޑަށް ރުޅި އިސްކުރައްވައިގެން އުޅުއްވި ތަނެވެ. އެންޓި ކޮރަޕްޝަން ކޮމިޝަން (އޭސީސީ) އަށް މެމްބަރުން އައްޔަން ކުރެއްވުމާ ގުޅޭ ގޮތުން މަޖިލީހުގެ ޖަލްސާ ކުރިއަށް ގެންދަނިކޮށް ޖާބިރު ނިޒާމީ މައްސަލައެއް ނަންގަވައި އެއްސެވީ "ދައުލަތުގެ ޚަޒާނާގެ ތަޅުދަނޑި" މަޖިލީހުގެ ރައީސް މުހައްމަދު ނަޝީދުގެ އަތްޕުޅުގައި އޮތްތޯ އެވެ.\nއެއީ ނިޒާމީ މައްސަލައެއް ކަމަށް ބަލައިގަނެވެން ނެތް ކަމަށް ރިޔާސަތުން ނަޝީދު ވިދާޅުވުމުން ވެސް ދޫ ނުދެއްވައި ސުވާލާ ގުޅުވައި އިތުރު ޝަކުވާތަކެއް ޖާބިރު ކުރެއްވި އެވެ. ޖާބިރުގެ ނަން ރިޔާސަތުން އިއްވުމާ އެކު، ޖާބިރު އަމިއްލަ އަށް ޖަލްސާ އިން ނުކުމެވަޑައިގަތީ އެވެ.\nއޭގެ އިރުކޮޅެއް ފަހުން ބޭއްވި، ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީގައި ވެސް ފެނުނީ ޖާބިރަށް ރުޅި ކޮންޓްރޯލް ނުކުރެއްވިގެން އުޅުއްވި މަންޒަރެވެ.\nRayyithunge majlis ge SOE committee gai MP Jabir miadhu nuruhunfaalhu kuravva video pic.twitter.com/DEUq2Ldc2d\n— #MvCrisis 🇲🇻 (@MvCrisis) July 10, 2019\nކޮމިޓީގައި ޖާބިރު ޒުވާބުކުރައްވާ ވީޑިއޯ\nޖާބިރު ފުރަތަމަ ކުރެއްވި ސުވާލަށް މިނިސްޓަރު އަލީ ވަހީދު ޖަވާބު ދެއްވުމުން ދެ ވަނަ ފުރުސަތެއް ހޯއްދަވައި ވަރަށް ހަމަޖެހިވަޑައިގެން އިންނަވައި ވިދާޅުވީ ކުރުކޮށް ތިން ހަތަރު ސުވާލެއް ކުރައްވަން ބޭނުންވާ ކަމަށެވެ. އެ ސުވާލުތަކަށް ޖާބިރު އެދިވަޑައިގަތީ މިނިސްޓަރު ވެސް "ވަރަށް ކުރުކުރުކޮށް" ޖަވާބު ދެއްވުމަށެވެ.\nއެއާ އެކު، ފުރަތަމަ ވެސް ޖާބިރު އެއްސެވީ ރާއްޖޭގައި ކެސިނޯ އަޅަން މިނިސްޓަރަށް ހުރަސް އެބައޮތްތޯ އެވެ.\nމަޖިލީހުގެ މާލިއްޔަތު ކޮމިޓީގެ ބައްދަލުވުން ކުރިއަށް ދަނީ. --ފޮޓޯ/މަޖިލީސް\nއިތުރު ސުވާލެއް ކުރައްވަން ޖާބިރަށް ފުރުސަތު ނުދެއްވައި މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް ނިޒާމީ މައްސަލައެއް ނަންގަވައި އެދިވަޑައިގަތީ ކެސިނޯ އެޅުމުގެ ވާހަކަ ކޮމިޓީގައި ނުދެއްކެވުމަށެވެ.\nރައްދުގައި ޖާބިރު ވިދާޅުވީ އާދަމް ޝަރީފަކީ ކެތްތެރިކަން ކުޑަ މެމްބަރެއް ކަމަށާއި ކޮމިޓީގައި "ލަމްބާ ޗޯޅާ" ވާހަކަ ދެއްކެވި އިރު ވެސް އަޑުއެއްސެވި ކަމަށެވެ. ކޮމިޓީގައި އޭނާ ކުރައްވާ މަސައްކަތަށް ވެސް ހުރަސް ނޭޅުއްވުމަށް ޖާބިރު އެދިވަޑައިގަތެވެ.\nމިނިސްޓަރަށް ޖާބިރުގެ ސުވާލު ތަކުރާރު ކުރައްވައި އެއްސެވީ ރާއްޖޭގައި ކެސިނޯ އެޅުން މަނާކުރަނީ ކޮން ގާނޫނަކުންތޯ ކަމަށެވެ. ސުންނީ މުސްލިމު ގައުމެއްގައި ބަނގުރަލާއި އޫރު މަސް ވިއްކަން ހުއްދަ ދެނީ ކާކުތޯ ވެސް އޮޅުންފިލުއްވައި ދެއްވަން އެދިވަޑައިގަތެވެ.\nތިން ވަނަ ސުވާލު ކުރެއްވީ ދައުލަތަށް އާމްދަނީ ނުލިބޭ ގޮތަށް ވިއްކާ ރަށްތަކުގެ އަދަދާ ގުޅޭ ގޮތުންނެވެ. އެ ސުވާލުތަކުގެ ބޭނުމަކީ "މިވަގުތުން ވަގުތަށް ރަލާއި ބަނގުރާ ވިއްކުން ރާއްޖޭގައި ހުއްޓުވާލުން" ކަމަށް ވިދާޅުވި އެވެ.\nޖާބިރުގެ ސުވާލުތަކަށް ޖަވާބު ދެއްވަމުން މިނިސްޓަރު އަލީ ވަހީދު ވިދާޅުވީ، ރާއްޖޭގައި ކެސިނޯ އަޅަން މި ސަރުކާރުން ހުއްދައެއް ނުދޭނެ ކަމަށެވެ. ޓޫރިޒަމްގެ ސިނާއަތު ކުރިއަށް ގެންދާނީ އިސްލާމްދީނުގެ ރުކުންތަކާއި ސިފަތައް ހިމާޔަތްވާ ގޮތަށް ކަމަށް އަލީ ވަހީދު ވިދާޅުވި އެވެ.\nސަރުކާރުގެ މައްސޫލިއްޔަތު އަދާކުރާ މިންވަރު ބަލާ ކޮމިޓީގެ މެންބަރުން، ޓޫރިޒަމް މިނިސްޓަރއާ ބައްދަލުކުރެއްވުން pic.twitter.com/BC8KxloFcy\n— People's Majlis (@mvpeoplesmajlis) July 10, 2019\nޖާބިރު ކުރެއްވި ސުވާލުގެ ޖަވާބަކީ ނޫނެކޭ އަލީ ވަހީދު ވިދާޅުވުމާ އެކު، ޖާބިރު އަޑުގަދަ ކުރައްވަން ފެއްޓެވި އެވެ. ބަނގުރާ ވިއްކަނީ ކޮން ގާނޫނަކުންތޯ ސާފުކޮށްދެއްވަން ގޮވާލައްވަމުން ގެންދެވި އެވެ. ގާނޫނު ނަމްބަރު ވެސް ވިދާޅުވެ ދެއްވުމަށް އެދިވަޑައިގަތެވެ.\nމިނިސްޓަރު އަލީ ވަހީދު ޖަވާބު ދެއްވުމުން ވެސް ޖާބިރު ތަކުރާރު ކުރައްވަނީ އެއް ސުވާލެއް ކަމަށް ކޮމިޓީގެ މުގައްރިރު މާފަންނު ހުޅަނގު ދާއިރާގެ މެމްބަރު މުހައްމަދު ފަލާހް ވިދާޅުވި އެވެ. ޖާބިރަށް ޖަވާބު ސާފުކޮށްދެއްވޭތޯ ބައްލަވާނެ ކަމަށް ވިދާޅުވެ، އަލީ ވަހީދު ވާހަކަ ފެއްޓެވުމުން ވެސް ޖާބިރު އަޑުގަދަކުރައްވަމުން ގެންދެވީ ބަނގުރާ ވިއްކަނީ ކޮން ގާނޫނަކުންތޯ ސާފުކޮށްދެއްވަން އެދިވަޑައިގެންނެވެ.\nޖާބިރަށް ނިސްބަތް ކުރައްވައި "މަނިކުފާނަކީ ވެސް ރިސޯޓް ހިންގަވާ ބަނގުރާ ވިއްކެވި ބޭފުޅެކޭ" އަލީ ވަހީދު ވިދާޅުވުމުން ޖާބިރު އެކަން ދޮގު ކުރެއްވި އެވެ. އެއާ އެކު، އެހެން މެމްބަރަކަށް ފުރުސަތު ދެއްވުމުން ވެސް ޖާބިރު ގެންދެވީ ހިތްހަމަނުޖެހުން ފާޅުކުރައްވަމުންނެވެ.\n"ސުންނީ މުސްލިމު ގައުމެއްގައި ބަނގުރާ ވިއްކަނީ ކަލޭމެން، ބަންދުކުރޭ" ކަމަށް ޖާބިރު ވިދާޅުވި އެވެ. އެއާއެކު ގޮނޑިން ތެދުވެވަޑައިގެން ވެސް މިނިސްޓަރާ މެދު ހިތްހަމަނުޖެހުން ފާޅުކުރެއްވި އެވެ.\nމައްސަލަ ހޫނުވުމުން، ކޮމިޓީެގ މުގައްރިރު ފަލާހް އެދިވަޑައިގަތީ ކޮމިޓީ ދޫކުރައްވައި ޖާބިރު ވަޑައިގަތުމަށެވެ. ކޮމިޓީން ނުކުމެވަޑައިގަތީ ވެސް "މީ ބަނގުރާ ވިއްކާ މީހުން ކަމަށް" ވިދާޅުވަމުންނެވެ.\nއިތުރު ލިޔުންތައް ރައްޔިތުންގެ މަޖިލިސް ޓޫރިޒަމް މެމްބަރު އަބްދުﷲ ޖާބިރު (ކާށިދޫ) އަލީ ވަހީދު، ޓޫރިޒަމް މިނިސްޓަރު މަސްއޫލިއްޔަތު އަދާކުރާ މިންވަރު ބަލާ ކޮމިޓީ\nނަހުލާ ކޮމިޓީއަށް ހާޒިކުރަން ޖާބިރު އެދިވަޑައިގެންފި\n"ސޭފް ޓޫރިޒަމް"ގެ ދެލިކޮޕީ މަޖިލީހަށް ވެސް ފޮނުވައިފި


City Balivumun4Point Ge Lead eh Liverpool ah Libijje\nސިޓީ ބަލިވުމުން4ޕޮއިންޓްގެ ލީޑެއް ...\nކްލަބް ވޯލްޑް ކަޕްގެ ޗެމްޕިއަންކަން ރެއާލްމެޑްރިޑް ...\nby vomadmin December 22, 2018\nއިނގިރޭސި ޕްރިމިއާ ލީގުގައި ރޭ މެންޗެސްޓަރ ސިޓީއާއި ކްރިސްޓަލް ޕެލްސް ބައްދަލުކުރިމެޗުން ސިޓީ ބަލިވުމާއިގުޅިގެން ޕްރިމިއާލީގުގެ ޕޮއިންޓް ޓޭބަލްއިން4ޕޮއިންޓްގެ ލީޑެއް ލިވަޕޫލްއަށް ލިބިއްޖެވެ.\nސިޓީގެ ދަނޑުގައި ރޭ ކުޅެވުނު މެޗުގައި ކްރިސްޓަލް ޕެލަސްއާއި ބައްދަލުކޮށް ސިޓީ ބަލިވެފައިވަނީ3ލަނޑު2ލަނޑުންނެވެ.\nސިޓީއާއި ކްރިސްޓަލް ޕެލަސް ބައްދަލުކޮށް ކުޅުނު މިމެޗުން ސިޓީ ބަލިވެފައިވަނީ ސިޓީން ލީޑް ނަގާފައި ވަނިކޮށް، ފަހަތުން އަރައި، ޕެލަސްއިން ކާމިޔާބު ކުރި ތިން ލަނޑުންނެވެ.\nމިމެޗުގެ ފުރަތަމަ ލަނޑު 27 ވަނަ މިނެޓްގައި، ސިޓީއަށް ކާމިޔާބުކޮށް ލީޑް ނަގައިދިނީ ގުންޑޯގަންއެވެ.\nސިޓީން ލަނޑެއް ޖަހާ ލީޑު ނެގިތާ ހަ މިނިޓް ފަހުން ޕެލަސްއިންވަނީ ލަނަޑެއް ކާމިޔާބުކޮށް މެޗްގެ ނަތީޖާ ހަމަހަމަކޮށްފައެވެ. ޕެލަސްގެ މިލަނަޑު އެޓީމަށް ކާމިޔާބުކޮށްދިނީ ޝުލާޕް އެވެ. މިމެޗްގައި ޕެލަސް އިން ކާމިޔާބުކުރި ދެވަނަ ލަނޑު 35 ވަނަ މިނިޓްގައި ކާމިޔާބުކޮށްދިނީ ޓައުންސެންޑް އެވެ.\nޕެލަސްއިން ގެ3ވަނަ ލަނޑު އެ ޓީމަށް ލިބުނު ޕެނަލްޓީ އަކުން 51 ވަނަ މިނިޓްގައި ކާމިޔާބުކޮށްދިނީ މިލިވޮޖެވިކް އެވެ.\nސިޓީން މިމެޗްގައި ކާމިޔާބުކުރި2ވަނަ ލަނޑު 85 ވަނަ މިނެޓްގައި ކާމިޔާބުކޮށްދިނީ ޑި ބްރޭނޭ އެވެ.\nމިމެޗުން ސިޓީ ބަލިވުމުން 18 މެޗުން އެޓީމަށް ލިބިފައިވަނީ 44 ޕޮއިންޓް ލިބިގެން ސިޓީ މިހާރު އޮތީ ޕޮއިންޓް ޓޭބަލްގެ ދެވަނާގައެވެ. 18 މެޗުން 48 ޕޮއިންޓް ލިބިގެން ލިވަޕޫލްއަށް ޕޮއިންޓް ޓޭބަލްގެ އެއްވަނަ ލިބުނީ އެޓީމު މި ފަހަރު ޕްރިމިއާ ލީގަށް ޕްރޮމޯޓްވި ވުލްވްސްއާއި ބައްދަލުކޮށް ކުޅުނު މެޗުން2ލަނޑު0ލަނޑުން ލިވަޕޫލް މޮޅުވުމުންނެވެ.\nޕްރިމިއާލީގުގައި ރޭކުޅެވުނު އެހެން ބައެއް މެޗްތަކަށް ބަލާއިރު ބާންލީއާއި ބައްދަލުކޮށް އާސެނަލްވަނީ3ލަނޑު2ލަނޑުން މޮޅުވެފައެވެ. ލެސްޓަރ ސިޓީއާއި ޗެލްސީ ބައްދަލުކުރިމެޗުން 1 ލަނޑު0ލަނޑުން ލެސްޓަރ މޮޅުވެފައިވާއިރު ކާޑިފްސިޓީއާއި ބައްދަލުކޮށް މެންޗެސްޓަރ ޔުނައިޓެޑް ކުޅުނުމެޗުން5ލަނޑު 1 ލަނޑުގެ ބޮޑުތަފާތަކުން މޮޅުވެފައިވަނީ މެންޗެސްޓަރ ޔުނައިޓެޑެވެ.\nޖޯލިއަންސް މިކްސް ވޮލީބޯޅަ މުބާރާތް: ފުރަތަމަމެޗް ކާމިޔާބުކުރީ ޓީމް ލިޓަސް ދެވަނަމެޗް ކާމިޔާބުކުރީ ޓީމް ގަރާޖް\nއިނގިރޭސި ލީގު ކަޕުގެ ސެމީ ފައިނަލުގެ ދެ ވަނަ ލެގުން މެންޗެސްޓަރ މޮޅުވިކަމުގައިވިޔަސް ޔުނައިޓެޑް މުބާރާތުން ކަޓާ މެންޗެސްޓަރ ...\nޗެމްޕިއަންސް ލީގުގެ ފައިނަލަށް ފުރަތަމަ ފަހަރަށް ފްރާންސްގެ ޕީއެސްޖީ ދަތުރުކޮށްފިއެވެ. ޕީއެސްޖީ ޗެމްޕިއަންސް ލީގުގެ ފައިނަލަށް ދަތުރުކޮށްފައިވަނީ ސެމީ ...\nސްޕެއިންގެ ޗެމްޕިއަން ރެއާލްމެޑްރިޑާއި އިޓަލީގެ ޗެމްޕިއަން ޔުއެންޓާސް ޗެމްޕިއަންސް ލީގުން ކަޓައިފި\nޗެމްޕިއަންސް ލީގުގެ ގަދަ 16 ގެ ދެވަނަ ލެގްގައި ރޭ ކުޅުނު މެޗުތަކުން ރިއާލް މެޑްރިޑާއި ޔުވެންޓަސް ބަލިވެ ...\nގަލަސަތަރާއީގެ ކޯޗާއި ނާއިބް ރައީސް ކޮވިޑް19 އަށް ޕޮޒިޓިވް ވެއްޖެ\nތުރުކީގެ ގަލަސަތަރާއީގެ ކޯޗް ފާތިފް ތެރިންމާއާއި ނާއިބްރައީސް އަބްދުއްރަހީމް އަލްބާރަކު ކޮވިޑް19 އަށް ޕޮޒިޓިވް ވެއްޖެވެ. ހޯމަދުވަހުގެ ވަގުތެއްގައި ...


Dhaiy Fanikeun Huttuvumah Raajje In Libey Emme Molhu Faruvaa - Vaguthu\nދަތްފަނިކެއުން ހުއްޓުވުމަށް ރާއްޖެއިން ލިބޭ އެންމެ މޮޅު ފަރުވާ\n1 އަހަރު ކުރިން ( ޖޫން 26, 2019 )\nދަތް ފަނި ކެއުން ނުވަތަ ދަތް ގިރުމަކީ ވޭނެކެވެ. ތަޙައްމަލްކުރަން ދަތި ބޮޑު ބައްޔެއް ފަދަ ކެކުޅުމެކެވެ. ބައެއް ހާލަތްތަކުގައި އެކަމަކީ ސިއްޙީ އިތުރު ނުރައްކާތަކަށްވެސް މަގުފަހި ކޮށްފާނޭ ކަމެކެވެ. މި މައްސަލައަކީ ދިވެހިންގެ ތެރޭގައި ވަރަށް އާންމު މައްސަލައެކެވެ. މިގޮތަށް ދިމާވާން މެދުވެރިވާ ސަބަބުތައް ގިނައެވެ. އެހެންކަމުން ދަތް ފަނިކެއުމުގެ ކުރިން، މި މައްސަލައަށް ސަމާލުވެ ރައްކާތެރިވުމަކީ އެންމެ ބުއްދިވެރި ގޮތެވެ.\nދަތް ފަނިކައި މާބޮޑުވަރުވާފަހުން އެކަމަށް ފަރުވާކޮށް މައްސަލަ ހައްލުކުރަން އުޅުމަކީ ބޭކާރު ކަމެކެވެ. މިކަމާއި ގުޅިގެން ބައެއް މީހުން އުމުރަށް އާޓިފިޝަލް ދަތް ޖަހައިގެން އުޅެން މަޖުބޫރުވެއެވެ. ނަމަވެސް އެފަދަ ދަތްތައް، ގުދުރަތުން ލިބިފައިވާ ދަތްތަކާއި އެތައް ގުނައެއް ތަފާތުވާނެއެވެ. މިކަމާއި ގުޅިގެން އާޓިފިޝަލް ދަތްތައް ޖަހައިގެން އުޅުންވެސް ބައެއް ފަހަރަށް ވޭނަކަށްވެ އިތުރު ބޮޑު ހަރަދަކަށް ވެގެންދެއެވެ.\nއާންމު ގޮތެއްގައި ދަތްފަނިކާން މެދުވެރިވަނީ ދަތްތަކުގައި ޖަރާސީމު ގިނައިން އަށަގަތުމުންނެވެ. ދަތްތައް އުނގުޅައި ސާފު ކުރުން މަދު ނަމަ މިފަދަ ޖަރާސީމުތައް އާލާވެ އިތުރުވާން، އިތުރު ފުރުސަތަކަށް ވެއެވެ. މީގެ އިތުރުން ދަތްފަނިކެއުމުން ރައްކާތެރިވުމަށް އެދޭނަމަ ދިވެހިންގެ އާންމު އާދަކާދައިގެ ތެރޭގައި ހިމެނޭ ބައެއް ކަންކަމަށްވެސް ބަދަލު ގެންނާން ޖެހެއެވެ. އާންމު ގޮތެއްގައި ދިވެހިންގެ ގިނަ ބަޔަކު ދަތްއުނގުޅަން އާދަ ކުރަނީ ހެނދުނާ ރޭގަނޑު ނިދުމުގެ ކުރިންނެވެ. ނަމަވެސް ދުވާލު ހަތަރުދަމު ކޮންމެ އެއްޗެއް ކެއި ނަމަވެސް ދަތްތައް ސާފުކޮށް ބެހެއްޓުމަށް އަހަންމިއްޔަތު ކަމެއް ނުދެއެވެ. ދަތްފަނި ކެއުމުގެ ސަބަބަކަށް މި އާދަވެސް ބައެއް ފަހަރަށް ވެގެންދެއެވެ.\nގިނައިން ތެޔޮ ހުންނަ ކާބޯ ތަކެއްޗާއި ފޮނި އެއްޗެއްސާއި ޕެކެޓް ކާނާ އަދި ޚާއްސަކޮށް ސުޕާރީއާއި ދުފަން ބޭނުންކުރާ އެނޫންވެސް ތަކެއްޗަކީ ދަތް ފަނިކެއުމަށް މެދުވެރިވާ ޖަރާސީމުތަކަށް ހުޅުވާލެވޭ ދޮރެކެވެ. މިތަކެތި ކެއުމަށްފަހު، ދަތް ނޫނގުޅުމަކީ އެ ޖަރާސީމުތައް އަށަގަނެ ދަތް ފަނިކެއުމަށް މެދުވެރިވާ ކަމެކެވެ. އެހެންކަމުން ބައެއް ކަހަލަ ތަކެތި ކެއުމަށްފަހު ދަތް އުނގުޅުމަށް ޚާއްސަ ސަމާލުކަމެއް ދިނުމަކީ މުހިންމު ކަމެކެވެ.\nދަތް ފަނިކެއުމުގެ މައްސަލައަށް ޙައްލު ހޯދަން ގިނަ ފަހަރަށް ގިނަ ބަޔަކަށް މަސައްކަތް ފެށޭއިރު މާބޮޑަށް ލަސްވެއެވެ. އެހިސާބަށް ދާއިރު، ދަތްތައް ނަގައިގެން ނޫން ގޮތަކަށް އެކަމުން ސަލާމަތްވެވޭނެ ދޮރުތައް އޮންނަނީ ބަންދުވެފައެވެ. އެހެންކަމުން ދަތް ފަނި ކެއުމުގެ ކުރީން، އެކަމަށް ރައްކާތެރިވެ ތިބުމަކީ ކޮންމެހެންވެސް ކުރަން ޖެހޭ މުޙިންމު ކަމެކެވެ. އަދި ރައްކާތެރިވުމަށް ބޭނުންކުރެވޭ ތަކެއްޗާއި، ރަނގަޅު އުފެއްދުންތައް ދެނެގަތުމަކީވެސް މުޙިންމު ކަމެކެވެ.\nދަތްތަކާއި ހިރުގަނޑަށް ގެއްލުންދޭ ތަކެތި އާދަކޮށް ބޭނުންކުރާ މީހުން ގިނައެވެ. ނޭނގުމެއްގެ ތެރޭގައިވެސް މިފަދަ ތަކެތި ބޭނުންކޮށް، ދަތްތަކައް ލިބޭ ދާއިމީ ގެއްލުންތަކުން އަރައިގަތުމަށް އެފަރާތްތަކަށް ހުރަހަކަށް ވަނީ، އެކަމަށް އެންމެ އެކަށީގެންވާ އުފެއްދުންތައް ލިބޭނެ ގޮތް ނުވުމުންނެވެ. ނުވަތަ ދަތްތަކަށް ގެއްލުންދެނިވި ބާރުގަދަ އަދި ނުރައްކާތެރި ބައިތައް އެކުލެވޭހެން ތައްޔާރުކޮށްފައި ހުންނަ ދަތްއުނގުޅާ ބޭހާއި ދަތް ސާފުކުރުމަށް ބޭނުންކުރާ އެފަދަ އެނޫންވެސް ތަކެތި ނޭނގުމެއްގެ ތެރޭގައި ބޭނުން ކުރެވުމުންނެވެ.\nދަތްފަނިކެއުމުގެ މައްސަލައަށް ޚާއްސަ ކުރެވިގެން އުފައްދާފައިވާ ދަތް އުނގުޅާ ބޭހަކީ އާންމުކޮށް ލިބެން ހުންނަ ތަކެއްޗެއް ނޫނެވެ. ނަމަވެސް އެފަދަ ރަނގަޅު އުފެއްދުމެއް އިޚްތިޔާރުކޮށް އާދަކޮށް ބޭނުންކުރުމަކީ އެކަމުން ފައިދާ ކުރާނެ ކަމެކެވެ. ރާއްޖޭގައި ފުޅާ ދާއިރާއެއްގައި އޮންލައިން ވިޔަފާރިކުރާ ފޭސްބުކް ޕޭކް، "ލިބޭ" އިން މިހާރު ރާއްޖެއަށް ތަޢާރަފްކޮށް ވިއްކަމުންދާ "ޓްރީ ހާބް ޓޫތްޕޭސްޓް" އަކީ، ދަތްފަނި ކެއުމުގެ ނުރައްކަލުން ސަލާމަތްވުމަށް އޮތް މޮޅު ޙައްލެކެވެ.\nއެތައް ބައެއްހެ އިތުބާރު ލިބިފައިވާ މި ދަތްއުނގުޅާ ބޭހަކީ، ދަތްތައް ފަނިކެއުމަށް މެދުވެރިކުރާ ޖަރާސީމާއި، ދަތްތަކުގެ ވަށައިގެން އަށަގެންފައި ހުންނަ ޖަރާސީމު ނައްތާލުމުގައި ބޮޑު ދައުރެއް އަދާކުރާ ބޭހެކެވެ. ހަމަ އެހެންމެ، ދަތްތައް ވަރުގަދަކޮށް، ދަތްތަކަށް ބޭނުންވާ ބައިތައް ލިއްބައިދިނުމަށް "ޓްރީ ހާބް" ވަރަށް ބޮޑު އެހީއަކަށް ވެގެންދެއެވެ. އަދި ނޭނގި ނަމަވެސް ދަތްފަނި ކެއުމުގެ މަރުހަލާއެއްގައި އަނގައިގެ ދަތްތައް ވާނަމަ، އެ ދަތްތައް ޖަރާސީމުން ރައްކާތެރިކޮށް، ދަތްތަކަށް މި ބޭހުން ފަރުވާކޮށްދެއެވެ.\nހަމައެކަނި ފަތްޕިލާވެލި ހިމެނޭހެން އުފައްދާފައިވާ މި ބޭހަކީ، ޖަރާސީމުން ދަތްތަކާއި ހިރުގަނޑު އަދި ދޫ ސަލާމަތްކޮށްދޭ މޮޅު ބޭހެކެވެ. އަދި ދަތްތަކަށް ލިބިފައި ހުންނަ ގެއްލުންތަކަށް (ބޮޑުވަރު ނުވާނަމަ) މަދު ދުވަސްކޮޅެއްގެ ތެރޭގައި މި ބޭހުން ފަރުވާކޮށްދެއެވެ. އާދަކޮށް ކޮންމެ ދުވަހަކު ދެ ފަހަރު މި ބޭހުން ދަތް އުނގުޅުމަކީ، އިސްވެ ފާހަގަ ކުރެވުނު ކަންކަން ދާދި އަވަހަށް ހާސިލް ކުރުމަށް އޮތް ގޮތްކަމަށް މި ބޭސް ބޭނުންކުރާ ފަރާތްތަކުން ތަޖުރިބާގެ އަލީގައި ބުނެއެވެ.\nގިނަ ބައެއްގެ އިތުބާރު ހޯދާފައިވާ "ޓްރީ ހާބް" ފޭސްބުކް ޕޭޖް، "ލިބޭ" އިން 145 ރުފިޔާއަށް ލިބެން ހުރިއިރު، ޕްރޮޑަކްޓް ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 7660630 ނަމްބަރު ފޯނަށް ގުޅުމަށް އެފަރާތުން އެދެއެވެ. މި ޕްރޮޑަކްޓުތައް މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.\n3. ކްލިނިކް: ފްރެޝް ޕްރެސްޑް -7ޑޭއި ސިސްޓަމް (1000 ރުފިޔާ) [އިތުރު މައުލޫމާތު]\n4. ވަޓްސަން ބޮޑީ ވޮޝް (410 ގްރާމް: 190 ރުފިޔާ) [އިތުރު މައުލޫމާތު]\n5. ސްޕާކަލް - ޓްރިޕަލް ވައިޓް ޓޫތް ޕޭސްޓް (100 ގްރާމް: 200 ރުފިޔާ / 60 ގްރާމް: 120 ރުފިޔާ / 20 ގްރާމް: 50 ރުފިޔާ) [އިތުރު މައުލޫމާތު]


ޚާއްސަ އެހީއަށް ބޭނުންވާ ކުދިން، ޚާއްސަކަމެއް ދޭންޖެހޭ – Ayechaas\nޚާއްސަ އެހީއަށް ބޭނުންވާ ކުދިން، ޚާއްސަކަމެއް ދޭންޖެހޭ\nPosted by ayechaas on May 13, 2017 May 13, 2017\nޚާއްސަ އެހީއަށް ބޭނުންވާ ކުދިންނަކީ ޚާއްސަ އެހީތެރިކަމާއި އަޅާލުމެއް ބަހައްޓަންޖެހޭ ކުދިންތަކެއް. ޚާއްސަކޮށް ސްކޫލް މަރުޙަލާގައި ރާއްޖޭގެ ކޮންމެ ސްކޫލެއްގައިވެސް މިފަދަ ކުދިންނަށް ކިޔަވައިދޭނެ ތަމްރީނު ލިބިފައިވާ މަދުވެގެން އެއް ޓީޗަރެއް ބެހެއްޓުމަކީ ސަރުކާރުގެ އަމާޒެއް.\nޚާއްސަ އެހީއަށް ބޭނުންވާ ކުދިންނަކީ ޚާއްސަ އެހީތެރިކަމާއި އަޅާލުމެއް ބަހައްޓަންޖެހޭ ކުދިންތަކެއް. އަދި ދަރިވަރުންނަށް އުނގަންނައިދޭންވާނީ ކޮންމެ ކުއްޖަކީވެސް ތަފާތު ކުއްޖެއްކަން ދެނެގަނެ އެކުދިންގެ ބޭނުންތަކަށް ސަމާލުކަމެއްދީގެން. ކޮންމެ ކުއްޖަކީވެސް ތަފާތު ކުއްޖެއްކަން ޤަބޫލުކޮށް އަދި ދަރިވަރުންގެ ބޭނުންތައް ފާހަގަކުރެވި، އުނގެނުމުގައި ހުރިހާ ކުދިންނަށްވެސް ހަމަހަމަ ފުރުސަތުތަކެއް ޤައުމީ މަންހަޖުންވެސް ދަނީ ފަހިކޮށްދެމުން. މަންހަޖުގައި ބަޔާންކުރާ ކަންކަން ދަރިވަރުންނަށް އުގަންނައިދިނުމުގައި އެންމެ ބޮޑު ދަޢުރެއް އަދާކުރާ ބަޔަކީ ޓީޗަރުން. މިގޮތުން ޚާއްސަ އެހީއަށް ބޭނުންވާ ޓީޗަރުންނަށް ޚާއްސަ ތަމްރީނުތަކެއް ބޭނުންވޭ.\nރާއްޖޭގެ ކޮންމެ ސްކޫލެއްގައިވެސް ޚާއްސަ އެހީއަށް ބޭނުންވާ ކުދިންނަށް ކިޔަވައިދޭނެ ތަމްރީނު ލިބިފައިވާ މަދުވެގެން އެއް ޓީޗަރެއް ބެހެއްޓުމަށް އެޑިޔުކޭޝަން މިނިސްޓްރީން އަންނަނީ މަސައްކަތްތަކެއް ކުރަމުން. އުގެނުމުގައި ޚާއްޞަ އެހީއަށް ބޭނުންވާ ދަރިވަރުންނަށް ކިޔަވާދޭ ޓީޗަރުންނަށް ސެޓްފިކެޓް ލެވެލްގެ ކޯސްތަކާއި ޑިޕްލޮމާ ލެވެލްގެ ކޯސްތައް ހިންގައި،ދުއިސައްތައަށްވުރެ ގިނަ ޓީޗަރުން ފާއިތުވީ2އަހަރުގެ ތެރޭގައި ވަނީ ތަމްރީނުކޮށްފަ. މިތަމްރީނު ޕްރޮގްރާމްތަކުގައި ޚާއްސަ އެހީއަށް ބޭނުންވާ ކުދިންނަށް ކިޔަވައިދިނުމުގައި ގެންގުޅެންޖެހޭ ހުނަރުތަކާއި އުކުޅުތައް ދަސްކޮށްދެވޭ. އަދި އަދި ފުރަތަމަ މަރުހަލާގައި އެކަން ދެނެގަނެވޭނެ އަދި ދުރާލާކަންކަން ދެނެގަނެވޭނެ ގޮތްތައް އުގަންނައިދެވޭނެކަމަށް އެޑިޔުކޭޝަން މިނިސްޓްރީން ވިދާޅުވޭ.\nޚާއްސަ އެހީއަށް ބޭނުންވާ ކުދިންނަށް ތަޢުލީމު ފޯރުކޮށްދިނުމަށް ކުރަމުންދާ މަސައްކަތްތަކުގައި މާލެއާއި އަތޮޅުތަކުގައި ޚާއްޞައެހީއަށް ބޭނުންވާ ދަރިވަރުންނަށް ތިން ސްޕެޝަލައިޒްޑް ސެންޓަރެއްވެސް ވަނީ ހުޅުވާފަ. މީގެ އިތުރުންވެސް 39 ސްކޫލެއްގައި އިންކްލޫސިވް ޔުނިޓްތައް ހެދި ޚާއްޞައެހީއަށް ބޭނުންވާ ދަރިވަރުންނަށް ބޭނުންވާ އެހީތެރިކަން ދަނީ ފޯރުކޮށް ދެއްވަމުން.\nއެޑިޔުކޭޝަން މިނިސްޓަރ ޑޮކްޓަރ އައިޝަތު ޝިހާމް ވިދާޅުވީ މިއަހަރުގެ ނިޔަލަށް ރާއްޖޭގެ ހުރިހާ ސްކޫލަކަށް، ޚާއްޞަ އެހީއަށް ބޭނުންވާ ކުދިންނަށް ކިޔަވައިދޭނެ ޓީޗަރުން ހަމަޖެހިގެންދިއުމަކީ އަމާޒެއްކަމަށް. މިނިސްޓަރ ވިދާޅުވީ ދަރިވަރުންނަށް ކިޔަވައިދިނުމުގެ އިތުރަށް ސްކޫލް މާހައުލަކީވެސް ޚާއްސަ އެހީއަށް ބޭނުންވާ ކުދިންނަށް އެކަށޭނެ މާހައުލަކަށްވެސް ހެދިގެންދާނެކަމަށް.\nއަޑު ޑރ. އާއިޝަތު ޝިހާމް، އެޑިޔުކޭޝަން މިނިސްޓަރ\n“ކުދިންނަށް ޚިދުމަތްދެވޭ ފެންވަރުގެ އެ އެކްސެބްލިޓީ ހުންނަ ތަން ހެދުން އަމާޒަކީ. އަލަށް ހަދާ ހުރިހާ ތަންތަން މިގޮތަށް ހެދިގެންދަނީ. މާލޭގައި ވަކި ވަކި ޑިސެބްލިޓީއަށް ޚާއްސަކުރެވިފައިމިވަނީ.”\nތަޢުލީމީ ދާއިރާއަށް ގިނަދުވަހު ޚިދުމަތްކުރައްވާފައިވާ އަދި ޚާއްސަ އެހީއަށް ބޭނުންވާ އެންމެ ގިނަ ކުދިން ކިޔަވަމުންދާ ސްކޫލްގެ ޕްރިންސިޕަލް ވަފާ ވަހީދު ވިދާޅުވީ އެފަދަ ކުދިންނަށް ކިޔަވައިދިނުމުގައި ޚާއްސަ ތަމްރީނެއް ލިބުމަކީ ވަރަށް މުޙިއްމުކަމެއްކަމަށް.\nއަޑު ވަފާ ވަހީދު، އިމާދުއްދީން ސްކޫލްގެ ޕްރިންސިޕަލް\n“ކްލާސް ރޫމްތެރޭގައި ކުދިންނަށް ބޭނުންވާ ވަރަށް ގިނަ ކަންކަން ފުރިހަމަވެފަ. ކުރިއަށްއޮތްތާގައި މަސައްކަތްކުރާނީ އެފަދަ ކުދިންނަށް ދެވޭ ތަޢުލީމުގެ ކަންކަން ކުރިއެރުވުމަށް”\nއުނގެނުމުގައި ޚާއްސަ އެހީއަށް ބޭނުންވާ ދަރިވަރުންނަށް ތަޢުލީމު ފޯރުކޮށްދިނުމުގައި ހުރިހާ ފަރާތްތަކުން ގުޅިގެން ކުއްޖާއަށް ލިބިފައިހުންނަ ހުނަރުތައް ތަރައްޤީކުރުމަށް އެހީވެދޭންޖެހޭ.\nއެޑިޔުކޭޝަން މިނިސްޓަރސްކޫލްޓީޗަރުންޚާއްސަ އެހީ\nPrevious Post The war you don’t see


Aarashu massalaagai sharee'aiy live kuran Raees Yameen edhivadaigathas Yoosuf Naeem dhekolhu! | ThePress\nއާރަށު މައްސަލާގައި ޔާމީން އެދިވަޑައިގަތީ ޝަރީއަތް ލައިވް ކުރަން، ޔޫސުފު ނައީމް ދެކޮޅު!\nކުރީގެ ރައީސް ޔާމީން ނިލަންދޫގައި ބޭއްވި ހަރަކާތުގައި ވާހަކަފުޅު ދައްކަވަނީ / ފޮޓޯ: ޕީޕީއެމް\nވ. އާރަށުގެ މައްސަލާގައި ކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ ދައުވާތަކުގެ ޝަރީއަތް ލައިވް ކޮށްދިނުމަށް އެމަނިކުފާނުގެ ވަކީލުން އެދިއްޖެއެވެ.\nކްރިމިނަލް ކޯޓުގައި އޮތް މިއަދުގެ އަޑުއެހުމުގައި ޔާމީންގެ ޝަރީއަތް ލައިވް ކޮށްދިނުމަށް އެދި އެމަނިކުފާނުގެ ވަކީލުން އެދުމުން، ދައުލަތުން އެކަމަށް ދެކޮޅެއް ނަހަދައެވެ. ނަމަވެސް އެ މައްސަލާގައި ދައުލަތުން ދައުވާކޮށްފައިވާ ޔޫސުފް ނައީމްގެ ފަރާތުން ވަނީ ޝަރީއަތް ލައިވް ކުރުމަށް ދެކޮޅު ހަދައި، ޝަރީއަތް ލައިވް ކުރާ ނަމަ، އޭނާގެ ބައި އުނިކޮށްދިނުމަށް އެދިފައެވެ. އެކަމަކު ދައުލަތުން ބުނީ ދައުވާ ވަކި ނުކުރެވޭނެ ކަމަށެވެ.\nދައުލަތުން ބުނީ، ސިއްރު އަޑުއެހުންތައް ފިޔަވައި ސުޕްރީމް ކޯޓުން އެހެން އަޑުއެހުންތައްވެސް ލައިވް ކުރާ ކަމަށާއި، އެހެންކަމުން ދައުވާ ލިބޭ ފަރާތުން އެދުމަކީ ޝަރީއަތް ލައިވް ނުކުރެވޭނެ ސަބަބެއް ނޫން ކަމަށެވެ.\nއެއާއެކު، މައްސަލަ ބައްލަވާ ގާޒީ ވިދާޅުވީ، އެ މައްސަލާގައި ނުލިބިވާ ލިޔުންތައް އަންނަ ބުރާސްފަތި ދުވަހުގެ ކުރިން ކޯޓަށް އެންގެވުމަށް އެދޭ ކަމަށެވެ. އަދި ޝަރީއަތް ލައިވް ކުރާ ނަމަ، އެ ދުވަހެއްގެ ކުރިން އަންގާނެ ކަމަށެވެ.\nއެ މައްސަލާގައި ދެން އަޑުއެހުމެއް ބާއްވަން ތާވަލުކޮށްފައިވަނީ މިމަހުގެ 27 ވަނަ ދުވަހުގައެވެ. އެދުވަހު އޮންނާނީ ދައުވާ އިއްވުމާއި ދައުވާއަށް ޖަވާބުދާރީ ވުމެވެ.\nއާރަށުގެ މައްސަލައިގައި ޔާމީންގެ މައްޗަށް އުފުލާފައިވަނީ، ޓޫރިޒަމް މިނިސްޓްރީ އާއި އެމްއެމްޕީއާރުސީ މެދުވެރިކޮށް ޓޫރިސްޓް ރިސޯޓް ތަރައްގީ ކުރުމަށްޓަކައި އާރަށް ކުއްޔަށް ދޫކުރުމުގެ މުއާމަލާތުގެ ތެރެއިން އޭރުގެ ރައީސްގެ ހައިސިއްޔަތުން މަގާމުގެ ނުފޫޒު ބޭނުން ކޮށްގެން ރިޝްވަތުގެ ގޮތުގައި އެއް މިލިއަން އެމެރިކާ ޑޮލަރު ނަގައި ލޯންޑާ ކޮށްފައިވާ ކަމުގެ ދައުވާއެވެ.\nމި ދެ ދައުވާގެ ތެރެއިން ދައުވާއެއް ޔާމީންގެ މައްޗަށް ސާބިތުވެއްޖެ ނަމަ، އެމަނިކުފާނަށް ރިޔާސީ އިންތިހާބުގައި ވާދަކުރުމުގެ ފުރުސަތު ގެއްލޭނެއެވެ.\nހަބަރު ކްރިމިނަލް ކޯޓް އަބްދުﷲ ޔާމީން އެމްއެމްޕީއާރުސީގެ ކޮރަޕްޝަން


ޕާކިސްތާނުގެ މިސްކިތަކަށް ދިން ބޮމުގެ ޙަމަލާ ރާއްޖޭން ކުށްވެރިކޮށްފި – Dhen.mv\nޕާކިސްތާނުގެ މިސްކިތަކަށް ދިން ބޮމުގެ ޙަމަލާ ރާއްޖޭން ކުށްވެރިކޮށްފި\nޕާކިސްތާނުގެ ގުއެތާގެ މިސްކިތަކަށް ދިން ބޮމުގެ ޙަމަލާއެއްގައި ބަޔަކު މަރުވުމާއި ގުޅިގެން ޚާރިޖީ ވަޒީރު އަބްދުﷲ ޝާހިދު، ޕާކިސްތާނުގެ މިނިސްޓަރ އޮފް ފޮރިން އެފެއަރޒް މަޚްދޫމް ޝާހް މަޙްމޫދު ޤުރޭޝީއަށް ތައުޒިޔާގެ މެސެޖެއް ފޮނުއްވައިފިއެވެ.\nމިނިސްޓަރ ޝާހިދުގެ މެސެޖްގައި، ޕާކިސްތާނުގެ ހުޅަނގު ދެކުނުގައި އިންނަ ގުއެތާގެ މިސްކިތެއްގައި އެއްޗެއް ގޮއްވާލުމާއި ގުޅިގެން މިސްކިތުގައި އެވަގުތު ތިބި ކުށެއް ނެތް އެތައް ބަޔަކު މަރުވި ޚަބަރު އެއްސެވީ ފުން ހިތާމަޔާއެކުގައި ކަމަށް ވިދާޅުވިއެވެ.\nއަދި ރާއްޖެއިން ޓެރަރިޒަމްގެ ހުރިހާ އަމަލަކާއި ދެކޮޅުކަން ހާމަކުރައްވައި، މިސްކިތަކަށް ދިން މި ނުރައްކާތެރި ޙަމަލާ ކުށްވެރިކުރައްވާކަމަށް ވިދާޅުވިއެވެ. އަދި ޓެރަރިޒަމާއި ދެކޮޅަށް ބައިނަލްއަޤްވާމީ މުޖްތަމައުއާއި ގުޅިގެން ދިވެހި ސަރުކާރުން މަސައްކަތްކުރާނެކަމުގެ ޔަޤީންކަންވެސް މިނިސްޓަރ ޝާހިދު ދެއްވިއެވެ.\nޕާކިސްތާނަށް ދިމާވެފައިވާ ހިތާމައިގެ މިދަނޑިވަޅުގައި ރާއްޖެއިން ޕާކިސްތާނުގެ ސަރުކާރާއި ރައްޔިތުންނާއި އެކުގައިވާކަމަށް މިނިސްޓަރ ޝާހިދުގެ މެސެޖްގައި އިތުރަށް ވިދާޅުވިއެވެ. އަދި މަރުވި ފަރާތްތަކުގެ އާއިލާތަކަށް ތައުޒިޔާ ރައްދުކޮށްދެއްވުމަށްވެސް މިނިސްޓަރ ޝާހިދު އެދިވަޑައިގަތެވެ.\nއަލްޙަމްދުލިﷲ. މަސްފެންގަނޑަކަށް ވެއްޓުނު ތުއްތު ކުއްޖާގެ ހާލު ރަނގަޅު، ވޯޑަށް ބަދަލުކޮށްފި!\nމާލޭ މޭޔަރ ކެނޑިޑޭޓުންގެ ބަހުސް ، މުޢިއްޒު ދައުވަތު ގަބޫލު ކުރައްވައިފި\nއަލީ އާޒިމް އަކީ ވަރަށް "ރޭސިސްޓު ބޭފުޅެއް": ޝިޔާމް


MALDIVIAN IDOL: E Aduge Jaadhoogai Enmmen Jehssi Sainaa Ah Libunee Golden Mike - Vaguthu\nމޯލްޑިވިއަން އައިޑޮލް: އެ އަޑުގެ ޖާދޫގައި އެންމެން ޖެއްސި ސައިނާއަށް ލިބުނީ ގޯލްޑެން މައިކް\nއެއީ ހުނަރުވެރިއެކެވެ. އެވާހަކަ މީގެ އެތައް އަހަރެއް ކުރިންވެސް ދައްކައިފިއެވެ. އެ ހުނަރުވެރިޔާ ގަދަޔަށް ވިދާނެކަމަށް އެެއިރު އެތައް ދިވެހިންނެއް ބުނަމުންދިޔައެވެ.\nދައްކަން މިއުޅެނީ ބޮޑު މެދުކެނޑުމަކަށްފަހު އަލުން ފެށި ސްކޫލް ކުދިންގެ ލަވަމުބާރާތުން އެއް ވަނަަ ހޯދައި ދިވެހިންގެ ހިތްތަކުން ޖާގަ ހޯދައި އޭގެ ފަހުން ބޭއްވި މުބާރަތްތަކުން ވެސް ވަނަތައް ހޯދި އާމިނަތު ސައިނާ މުހައްމަދު ރަޝީދު މިފަހަރުގެ މޯލްޑިވިއަން އައިޑޮލްގެ ސީޒަން ތިނެއްގެ ފުރަތަމަ ރައުންޑުން ގޯލްޑަން މައިކް ލިބުނު ވާހަކައެވެ.\nސައިނަާއަށް އެ ޓްްރޮފީ ދިނީ ވަރަށް ތަޅުވާލާފައެވެ. ސައިނާ ކައިރީ ބުނީ ބޭރުގައި މަޑު ކުރާށެވެ. ވާން އުޅެނީ ކީއްކަން އޭނާއަށް ނޭނގުނެވެ. ހަތަރު ޖަޖުންގެ ވެސް ވާހަކަދެއްކުމަށްފަހު ނިންމީ ސައިނާއަށް ގޯލްޑެން މައިކް ދިނުމަށެވެ. އޭނާއަށް އެކަންވީ ބޮޑު ސަޕްރައިޒްއަކަށެވެ.\nމި ފަހަރު އައިޑޮލްއަށް އަލަށް ތައާރަފްކުރި ހާއްސަ އެއް ބައެވެ. ކުރިން ގެނެސްދިން މޯޑިވިއަން އައިޑޮލްގެ އެއްވެސް ޝޯވއެއްގައި މި އުކުޅު ބޭނުންކޮށްފައެއް ނުވެއެވެ.\nސައިނާއަށް ލިބުނު އެ ގޯލްޑަން މައިކާއެކު އޭނާ ފުރަތަަމަ ތިއޭޓަރ ރައުންޑްގައި ގެނެސްދޭ ގްރޫޕް ލަވަ ކިޔާކަށް ނުޖެހޭނެއެވެ. އޭނާ ހަމައެކަނި ކިޔަން ޖެހޭނީ ސޯލޯ ލަވައެވެ.\nމީގެ އިތުރުންވެސް އިތުރު ހުނަރުވެރިންގެ ލަވަތެއް ރޭގެ ޝޯވގެ ތެރެއިން ފެނިގެން ދިޔައެވެ.\nމާލެ އޮޑިޝަންގެ ފުރަތަމަ ޝޯވ ރޭ ޓީވީއެމް އިން ދެއްކި، މިރޭވެސް ދައްކާނީ މާލެ އޮޑިޝަންއެވެ. ރޭ އެތައް ހުނަރުވެރިންނެއް ފެނިގެންދިޔައެވެ. ލަވަކިޔޭނެ ފެންވަރުގެ މީހުން ތިބިކަން ޔަގީންވެއްޖެއެވެ.\nމިފަހަރުގެ އައިޑޮލް ސީޒަނުން ބޮޑެތި ތަފާތުތަކެއް ފެނިގެންދާނެކަމަށް އައިޑަލްގެ ޕްރޮޑަކްޝަން ޓީމުން ބުނެއެވެ.\ninstagram frnd eh\nފެބުރުއަރީ 16, 2018 12:23\nSaina try your best you can do it girl we are with you 🙂\nފެބުރުއަރީ 16, 2018 12:52\nމަގޭ ވޯޓެއް އެކަކަށް ވެސް ނުލިބޭނެ\nފެބުރުއަރީ 16, 2018 13:02\nފެބުރުއަރީ 16, 2018 15:15\nމަގޭ ވޯޓު ޔާމީނަށް، އެވެސް އޭނަ އަޒުލުކުރަން.\nމަރުތެޔޮ ތީ މިހާރު އެހާ މުހިއްމު އެއްޗެއްނޫން ކަލޭ ވޯޓު ނުދިނަސް އިރާދަކުރެއްވިއްޔާ ޔާމީން ހޮވޭނެ .....\nއިސްލާމްދީނުގައި ޙަރާމް ކަންތައްތައް ރާއްޖޭގައި ކުރާލެއްގިނަމީ ވިސްނާލަން ޖެހޭނެ ކަމެއް ލަވަ ކިޔުމާއި ލަވަ އަޑު އެހުން ހުސް ހަރާމް\nފެބުރުއަރީ 16, 2018 19:12\nސައްތައިން ސައްތަ މުސްލިމް ޤައުމެއް ތަ މީ\n*ރަނގަޅަށް ވިސްނާލި މީހަކަށް އެނގޭނެ\nފެބުރުއަރީ 17, 2018 03:43\nހަހަހަހާ. މުސްލިމް ގައުމެކޯލަ\nފެބުރުއަރީ 17, 2018 03:44\nސައިނާ ތީގަ ބައިވެރި ވެގެން ނުވާނެ، އެހެން ކުދިން އަށް ވެސް ފުރުސަތު ދޭންވާނެ، ސައިނާ އަކީ ޖެހި ޖެހިގެން ތިން ފަހަރު ސްކޫލް މުބާރާތުން 1 ވަނަ ހޯދާފަވާ ކުއްޖެ، ތިކަން ތިގޮތައް ކުރަންޔާ ލައިސާ ވެސް އަނެއްކާ ބައިވެރި ކުރުވާ\nފެބުރުއަރީ 17, 2018 22:06\nލިލީ.. ކަޑަ ނުވޭ. މިފަހަރުގެ މޯލްޑިވިއަންއައިޑޮލް އަކީ ހަމަ ސައިނާ


Koimalaa - 'މާލޭމީހާ' އާއި 'ރާއްޖެތެރޭމީހާ' ވެސް ގަނަތަޅުވަނީއެވެ.\n"މާލޭމީހާ" އާއި "ރާއްޖެތެރޭމީހާ" ވެސް ގަނަތަޅުވަނީއެވެ.\nދުނިޔޭގެ ގައުމުތަކަށް ބަލާއިރު ގައުމުގެ އިގްތިސާދި ހާލަތު ރަގަޅުކުރުމުގައި ޢެންމެ ޢާދައިގެ މީހާއާއިމެދު ވިސްނާހަދާ ގައުމުތައް މަދެއްނޫނެވެ.\nއާންމުނަށް ދެވޭ ޚިދުމަތްތަކުގެ ދާއިރާއިން ފައިދާ ނުހޯދައިވާނޭ ގޮތެއް ރާވާ، މިފަދަ ދާއިރާތަކުން ގެއްލުންވިޔަސް، އާންމުނަށް ދެވޭ ޚިދުމަތުގެ އަގުނަގާއިރު އެއީ އާއްމު މީހާ އަތްފޯރާފަށުގައި ދެވޭ ހިދުމަތެއްތޯ ވިސްނާ ގައުމުތައްވެސް މަދެއްނޫނެވެ.\nމި ރާއްޖެއަށްބަލާއިރު މި ރާއްޖޭގެ ސަރުކާރުން އާދައިގެ ރައްޔިތު މީހާއާއި ދޭތެރޭ ވިސްނަނީ ކިހާވަރަކަށް ބާވައޭ ހިތައްއަރައެވެ. އަދި އާންމުންގެ ދިރިއުޅުމުގެ ފެންވަރު ސަރުކާރަށް ވަޒަންކުރެވިފައި އޮތީ ކޮންސިފައަކަށްބާވައޭވެސް ހިތައް އަރައެއެވެ. ގައުމީ ފެންވަރުގައި ސާރވޭތައް ހެދި އޭގެ ރިޕޯޓް ތަކާއި ތަފާސްހިސާބު ތައް އެހުންނަނީ ފެންނާށެވެ.\nރާއްޖޭގައި ޒަމާނުއްސުރެ ގޯތީގެދޮރުގެ ދަތިކަން ކުރިމަތިވެފައިވާ ރަށްތަކުގެ ތެރޭގައި މާލެ ހިމެނެއެވެ. ފަޅުން ބިންހިއްކެން ހުރި ރައްރަށުގައި ބިންހިއްކަގެން ބައެއްރަށްށުގައި އެރަށުގެ ރައްޔިތުންނަށް ގޯތިދޫކޮށް، ކޮންމެވެސް ހައްލެއް ބައެއްރަށްރަށަށް ހޯދުނެވެ.\nފަޅުގެ ބާކީބައި ހިއްކައިގެންނާއި ކައިރީގައި އޮތްރަށް އާބާދުކޮށްގެންވެސް ގޯތިގެދޮރުގެ މައްސަލައަށް ހައްލެއް ނުފެނުނު ތަނަކީ މާލެއެވެ. 1997 ވަނަ އަހަރު ދެން ފެށުނީ ހުޅުލޭގެ ފަޅުން ހުޅުމާލެ ހިއްކާށެވެ.\nމާލޭ ރައްޔިތުނަށް ކުރިމަތިވެފައިވާ ގޯތިގެދޮރުގެ މައްސަލަ ހައްލުކޮށްދިނުމުގެ ނަމުގައި ހިއްކި ހުޅުމާލެެއިން ފެންނަ މަންޒަރަކީ އެތަނުގައި ފްލެޓްއަޅާ ސަރުކާރާއި މުއްސަދިންގެ ޖީބު ބޮޑުވުމުންދިއުމެވެ. ރައްޔިތުންގެ ދިރިއުޅުމުގެ ފެންވަރު މަތިނުކޮށް ރައްޔިތުން ފެލެމުންދިއެމެވެ.\nއެންމެ އާދައިގެ މީހާގެ ދިރިއުޅުމަށް ބަލާލާނަމެވެ. އެއް ކޮޓަރީގެ އެޕާޓްމެންޓެއްވެސް އުޅެނީ 7500 ރުފިޔާއިން މަތީގައެވެ. ކަރަންޓަށް ބެލިޔަސް މާލޭގައި އާދައިގެ ދިރިއުޅުމެއް އުޅޭ ގެއެއްގެ ކަރަންޓުބިލަށް އެންމެ ކުޑަވެގެންވެސް 1000 ރުފިޔާ އާއި ގާތްކުރާ އަދަދެއް އަރާނެއެވެ. ފެން ބިލަށް 1000 ރުފިޔާ ވަރު އަރާނެއެވެ. ކެއިންބުއިމަށް އެންމެ މަދުވެގެންވެސް 5000 ނާރައެއް ނުދާނެއެވެ. ކުޑަކުއްޖަކު ހުރެއްޖިއްޔާ ބަތާ ގަރުދިޔަ އެކަންޏެއް ނުދެވޭނެއެވެ. ރަގަޅުކާނާ ބޭނުންވާނެއެވެ. ބަލިވެއްޖެނަމަ ބޭސްކުރުން ކޮބައިތޯއެވެ. އުނު އޮރިޔާން ނިވާކުރުން ކޮބައިތޯއެވެ.\nގޭބިސީގެ އާމްދަނީއާއި ޚަރަދުކުރުން ހުރި ގޮތުގެ 2016ގެ ސާރވޭ އިން ދައްކާ ގޮތުން އެވްރެޖްކޮށް ގޭބިސީއަކުން މަހެއްގެ މައްޗަށް 25،119 ރުފިޔާ ޚަރަދު ކުރެއެވެ. މާލެއަށް ބަލާއިރު 34،341 ރުފިޔާ ޚަރަދު ވެގެންދާއިރު އަތޮޅުތަކުގައި ގޭބިސީއަކުން މަހެއްގެ މައްޗަށް 18،498 ރުފިޔާ ޚަރަދުކުރެއެވެ.\nއާދައިގެ މީހަކަށް މުސާރައަށް މަހަކު މި ލިބެނީ 10،000 ރުފިޔާއާއި 15،000 ގެ އާމުދަނީއެކެވެ. އެއްކޮޓަރީގެ އެޕާޓްމަންޓްއަށް 7500 ރުފިޔާ ކަރަންޓްބިލާފެންބިލަށް 2000 ރުފިޔާ ކެއުންބުއިމަށާއި އެހެނިހެން ޒަރޫރީ ބޭނުންތަކަށް 5000 ރުފިޔާ ކަނޑާލީމާ، 15000 ރުފިޔާއިން އަތުގައި ބާކީ އޮންނާނީ 500 ރުފިޔާއެވެ. މިހުރިހާ ޚަރަދުތަކަށް ވިސްނާލާއިރު އާދައިގެ މީހަކަށް ލިބޭ މުސާރައިގެ ދެބައިކުޅަ އެއްބައި މި ދަނީ ކުއްޔަށާއި ބިލްތަކަށެވެ.\nސަރުކާރުން ދުކުރާ ފްލެޓެއް ލިބިފައިވާ މީހެއްނަމަ ވެސް ހާލަތަކީ މިއެވެ. މިހާހިސާބުން ލިބޭ ލާރިކޮޅު ހުސްވީ އިގޭތޯއެވެ. އާންމުން އެބައިމީހުންގެދިރިއުޅުމުގައި ކޮންމެހެން ބޭނުންވާ ކަންތައްތައް ހަމަޖެއްސުމަށް ލިބިގަންނަންޖެހޭ ޚިދުމަތްތަކުގެ ކުލިއަދާކުރުމުގެ ގޮތުންނެވެ. ފައިސާއެއް ނެތެވެ. އެވަރަށް ރައްޔިތު މީހާއަށް ލާރިއެއް ނުލިބެއެވެ. ކޮންމެ ގޮތަކަށް ހޯދިޔަސް ފައިސާ ހޯދަން އެބަޖެހެއެވެ."ބެގް ބޮރޯ ސްޓީލް" އިން ނަމަވެސް މެއެވެ.\nބޯހިޔާ ކޮށްލާނޭ ހިޔާވެއްސެއް ލިބޭނެކަމުގެ އުއްމީދު ކުރި ފްލެޓްތަކަށްވީ ކިހިނެއްތޯއެވެ. އެފްލެޓްތައް ލަގްޒަރީ ފެންވަރަށް ހެދުމަށްފަހު އާދައިގެ ރައްޔިތު މީހާއަށް އެއާހަމައަށް ނުދެވެއެވެ. މިއިން ފްލެޓެއްގައި އުޅެން ބޭނުންނަމަ "އޮރިޔާން ނިވާނުކުރިޔަސް"، 15000 ރުފިޔާގެ މުސާރައިގެ އިތުރަށް 30000 އާއި 40000 ރުފިޔާއާއި ދެމެދުގެ އަދަދެއް އެބަ ހޯދަންޖެހެއެވެ. މިސަބަބާހުރެ އެ ބޭފުޅުންނަށްވެސް ބެކް ބޮރޯ ސްޓީލްއޭ ބުނެވެނީއެވެ.\nސަރުކާރުން ރައްޔިތުންގެ ނަމުގައި އެޅި ބައެއް ފްލެޓްތަކުގެ ޝަރުތުތައް އާދައިގެ ނިކަމެތިންފެތުނަސް އެތާގައި އުޅެނީ މުއްސަދިންނެވެ. އެކުއްޔަކީ އާންމުންގެ ޝަރުތުތައް ފެތުނަސް ކުލިފެތޭފަދަ ގޮތަކަށް އޮތް އެއްޗެއް ނޫނެވެ.\nމާލޭ މީހުންނާއި ރަށްފުށު މީހުން އެންމެ ބޮޑު ބަހުސަކަށް ދަނީ މާލޭ މީހުންނަށް އެމީހުންގެ އުފަންބިމުން ބިންދޭންޖެހޭނެތޯ ކުރާ ސުވާލެވެ. އާދެ ދޭންޖެހެއެވެ. އެވެސް އަގަކަށް ނޫނެވެ. ހިލޭއެވެ. ގޯއްޗެއް ކަނޑާފައެވެ. ސަބަބަކީ މާލޭ މީހާއަށް އއ. މާޅޮހުން ބިންނުލިބި މާޅޮހު މީހާއަށް އޭނަގެ އުފަންރަށުން ހިލޭ ބިން ލިބޭތީއެވެ. މިއީ އިންސާފުނަމަ މާލޭ މީހާއަށް އިންސާފް ނުލިބެއެއް ނޫންތޯއެެވެ. ހުޅުމާލޭގައި ފުލެޓްތައް އެޅުމަށްފަހު ރަށްރަށުގައި އުޅޭ ފަރާތްތައް ގެނެސް އެތަނުން ފްލެޓްދޭތީއެވެ. މިއީކީ އެކިޔާ "ރާއްޖެތެރޭ" މީހާގެ މައްސަލައެއް ނޫނެވެ. ނުވަތަ މާލޭ މީހާގެ މައްސަލައެއްވެސް ނޫނެވެ.\nރާއްޖެތެރޭ މީހާއަށް ފްލެޓް ދޭންޖެހެނީވެސް ސަބަބުތަކެއް ހުރީމައެވެ. އެހެންނަމަވެސް އިންސާފުން ދެއްތޯއެވެ. އުމުރުދުވަހު ރަށުގައި އުޅުމަށްފަހު ފްލެޓަށް ހުޅުވާލުމުން ރަށުގައި ހުރެ ފްލެޓަށް ކުރިމަތިލައިގެން ހައްގުވެރިންނަށް ނުލިބި ބޭއިންސާފުން ސަރުކާރުން އެބަހާ ހުސްކުރުމަކީ އިންސާފެއްނޫނެވެ.\nސަރުކާރުން ރައްޔިތުންނަށް އޮޅުވާނުލާށެވެ. މާލޭއިން ބިންހުސްވެގެން ސަރުކާރުން ހުޅުމާލެއޭ ކިޔާރަށެއް ހެދީ މާލޭ މީހުންނަށް ގޯތި ދިނުމަށެވެ. ކަންތައްވީ އެހެނެއް ނޫނެވެ. ސަރުކާރުންވެސް ހުޅުމާލެ ތަރައްގީކޮށް ފްލެޓްއެޅުމުން ޖީބު ބޮޑުވާނެކަން އެގޭތީ މާލޭ މީހުންނަށް ނުދީ ވިޔަފާރި ހަބަކަށް އެތަންހެދީއެވެ.\nރަށްރަށުމީހުންނަށް ސަރުކާރުން އިހްމާލުވެފައިވާ މިންވަރު އަޅުގަނޑު ބުނެނުދިނަސް މާލޭ “ބޭފުޅުން” އަށާއި “ރާއްޖެތެރޭ” މީހާއަށްވެސް އެގޭނެއެވެ. އެންމެ އަސާސީ ބޭނުންތައް ނުފުދޭ ވަރުގެ ރަށްރަށުގައިވެސް މީހުންއެބައުޅެއެވެ. މިސަބަބާހުރެ ރައްރަށުން މީހުން މާލެ އަންނަންޖެހެނީއެވެ. ސަރުކާރަށް ރަށްފުށުގެ ދިރިއުޅުން ނުފެންނަނީ ލޯ ފަންވެފައި ވާތީކީއެއް ނޫނެވެ. އަޑު ނީވެނީ ސަރުކާރުގައި ތިބޭބަޔަކު ކަންފަތް ބީރުވީމައެއްވެސް ނޫނެވެ. އެކަށޭނަ ރަގަޅު ސިޔާސަތެއްނެތި ބޭއިންސާފުން ކަންތައްކޮށް އަދާލަތު ގައުމުގައި ނެތުމުންނެވެ.\nވާރަށް ހަބޭސް ވާހަކަތަކެއް. މާލޭ މީހާއަށް މާލެއިން ގޯތި ލިބެންވީ ތިހެންވެ..


Fayyaz vote: Democracy ah dhevey hamala eh!\nއިތުބާރު ނެތް ކަމުގެ މައްސަލަ\nފައްޔާޒު ވޯޓް: ޑިމޮކްރަސީއަށް ދެވޭ ހަމަލައެއް!\nމިނިސްޓަރު ފައްޔާޒު އިސްމާއީލް: އޭނާގެ މައްޗަށް ނަގަން މަސައްކަތް ކުރާ ވޯޓާ ގުޅޭކަންކަން ސާފެއް ނުވޭ\nރައީސް އިބްރާހިމް މުހައްމަދު ސޯލިހުގެ ވެރިކަން ފެށުނު ފަހުން އެގްޒެކެޓިވް ބާރާއި ގާނޫނު ހަދާ މަޖިލިހުގެ ބާރާއި މި ދެ ބާރުން ޑިމޮކްރަސީ އަށް އިސްކަންދޭ މިންވަރު ވަޒަން ކުރަން، ރައްޔިތުންނަށް، މިދިޔަ ހަފުތާ ނިމެން އުޅެނިކޮށް ފެންމަތިވި ކެބިނެޓްގެ އިގްތިސޯދީ ވަޒީރު، ފައްޔާޒު އިސްމާއިލްގެ އިތުބާރު ނެތްކަމަށް "މަޖިލިހަށް ފެނިގެން" އުޅޭ މައްސަލައިން މިވަނީ ކުރިމަތި ކުރުވާފަ އެވެ. އަދި މިވަގުތު މިއީ ޑިމޮކްރަސީއަށް ކުރިމަތިވި ނުރައްކަލެއްތޯ ރައްޔިތުން ހިތު ތެރޭ މިވަނީ ސުވާލެއް ކުރިމަތިވެފަ އެވެ. އިތުބާރު ނެތްކަމުގެ މައްސަލަ މިއީ ކޮންގޮތަކަށް ކުރިއަށް ދާން ޖެހޭ މައްސަލަ އެއްތޯ ރައްޔިތުންނަށް އެނގުން ވެސް މިކަމުން މިވަނީ މުހިއްމުވެފަ އެވެ. އެހެން ކަމުން ވަޒީރުގެ އިތުބާރު ނެތްކަމުގެ މައްސަލައަށް ޖެހިލަމާ ހެއްޔެވެ؟\nރާއްޖޭގެ ޑިމޮކްރަސީގައި އެގްޒެކަޓިވް ބާރު ސީދާ މި ހޮވަނީ ރައްޔިތުންނެވެ. ރައީސުލްޖުމްހޫރިއްޔާ ހޮވާފައި މިވަނީ ކުރިއަށް އޮތް ފަސް އަހަރަށެވެ. އެހެންކަމުން ރައީސުލްޖުމްހޫރިއްޔާއަށް ރައްޔިތުން ދީފައިވާ މި ބާރުގެ ދަށުން ދައުލަތް ހިންގުމަށް އޭނާ އެކުލަވާ ކެބިނެޓް އެކުލަވާލެވެނީ ވެސް ފަސް އަހަރު ދުވަހަށެވެ. ރައީސުލްޖުމްހޫރިއްޔާ އޭނާގެ ކެބިނެޓަށް ގެންނާނީ ކެބިނެޓަށް ގެންނަން ގާބިލް ފަރާތެއްތޯ ޔަގީން ކުރުމަށް ފަހު އެވެ. ނަމަވެސް ރައްޔިތުންގެ މަޖިލިހަށް ކެބިނެޓްގެ ރުހުން ވެސް އޮތްތޯ ބެލުމަށް ދެވިފައި އޮންނަ ފުރުސަތުގައި މައްސަލަ އެއް ކުރިމަތިވުން އެއީ މުސްތަހީލު ކަމެކެވެ. އެއީ ރައިސުލްޖުމްހޫރިއްޔާ އެކަން ކުރާނީ އެވަރުގެ ގާބިލްކަމާ އެކުގައި ކަމުގައިވާތީ އެވެ. އެގޮތުން މިފަހަރު ރައީސް ސޯލިހު ވެސް މިވަނީ އެމަނިކުފާނުގެ ކެބިނެޓް މި ބީދައިން އެކުލަވާލައްވާ އަދި މަޖިލުހުން މަޖިލިހުގެ ރުހުންވެސް އެގޮތުގެ މަތީން ހޯއްދަވާފަ އެވެ.\nމަޖިލިސް ވެސް މި ހޮވަނީ ސީދާ ރައްޔިތުންގެ ބާރުންނެވެ. ރައްޔިތުންގެ މަސްލަހަތަށް ރައީސުލްޖުމްހޫރިއްޔާއަށް ދައުލަތް ހިންގުމަށް ބޭނުންވާ ގާނޫނުތައް ގެނެސް ދޭށާއި ޑިމޮކްރަސީ ހިނގަމުންދަނީ ރައްޔިތުންނަށް އިންސާފު ވެރިކަމާއެކުގައިތޯ ކަށަވަރު ކުރުމަށް މަޖިލިހަށް ވާޖިބެވެ.\nއެގޮތުން ގައުމީ މަސްލަހަތުގައި ދައުލަތުގެ އެއްމެހާ ކަމެއް ހިނގަމުންދޭތޯ އާއި މިނިވަން މުވައްސަސާތަކަށް ފާރަވެރިވުމާއި ދައުލަތުގެ މާލީ ކަންކަން ހިނގަމުންދަނީ އަދުލުވެރިކަމާއެކީތޯ ފާރަވެރިވާން ޖެހެ އެވެ. އަދި ރައްޔިތުންނަށް ދެފުށް ފެންނަ ވިޔަފާރީގެ ވާދަވެރިކަމުގެ ރޫހު ދަމަހައްޓައި އެއްމެނަށް ހަމަހަމަ ފުރުސަތުގެ ތެރެއިން ހިނގަމުންދޭތޯ ކަށަވަރު ކޮށްދޭން ޖެހެ އެވެ.\nމި ދެ ބާރަށް ވެސް ދާދި އެއްވަރެއްގެ އެންމެ ސީރިއަސް ދެ މަސްއޫލިއްޔަތު އެ މަގާމުތަކަށް އަންނަ ގާބިލް ފަރާތްތަކަށް ގާނޫނުއަސާސީން މިވަނީ މަތި ކުރެވިފަ އެވެ. އެހެންކަމުން ރައްޔިތުންގެ ކަންކަން ގައުމީ މަސްލަހަތުގައި ހިނގަމުންދާކަން ދެ ބާރުން ވެސް ރައްޔިތުންނަށް ކަށަވަރު ކޮށްދޭން ޖެހެއެވެ.\nސަރުކާރަށް ދެ އަހަރުވާން ދާއިރު މިހާތަނަށް ދައުލަތް ހިންގުމުގައި ފެނިގެން ގޮސްފައި ވަނީ މަޖިލިހުން އެގްޒެކެޓިވް ބާރަށް ކޮންމެވެސް ވަރެއްގެ ދަތިތަކެއް ކުރިމަތިވަމުން ދާތަނެވެ. ސަރުކާރުން ބޭނުންވާ ބައެއް ގާނޫނުތައް އެ އަވަސް މިނުގައި ކުރިއަށް ނުގޮސް އަނެއްބައި ގާނޫނުތައް މާ ބާރު މިނުގައި ހިނގާތަނެވެ. އެހެން އެކަން ދިމާވަނީ މަޖުލިހުގެ ނާގާބިލްކަމުންތޯ ރައްޔިތުން ޔަގީނުން ވެސް މަޖުލިހުގެ މަސައްކަތަށް ފާރަވެރިވެ ގޮތެއް ނިންމާނެކަން ކަށަވަރެވެ.\nމިދިއަ ހަފުތާ ނިމެން ދަނިކޮށް އައި ފައްޔާޒު އިސްމާއީލްގެ އިތުބާރު ނެތްކަމުގެ މައްސަލަ، ފެންމަތިވީ މީޑިއާ ތެރެއިން ލާފައި ވަރަށް ސިއްރު ގޮތަކަށެވެ. މިފަދަ މުހިއްމު ބާރެއްގެ މައްސަލައެއް މިފަދައިން ސިއްރު ގޮތަކަށް ހިނގުމުން ރައްޔިތުންގެ އެތަކެއް ސުވާލެއް ވަނީ އެކަމާގުޅިގެން ކުރިމަތިވެފަ އެވެ. އެސަބަބުތައް ރައްޔިތުން ބަލަން ވެސް ޖެހޭނެ އެވެ.\nސިއްރުން މިކަން ކުރުމުގެ އެއްބޭނުމަކީ ވަޒީރު، ދައުލަތުގެ މަސްލަހަތު އިސް ނުކޮށް ނާޖާއިޒު ކަންކަން ހިންގާކަން މަޖިލިހަށް ސާބިތުވެ އެކަންކަން މަޖިލިހުން ބެލުމަށް ވަޒީރު ހުރަސްތައް ކުރިމަތި ކުރުވަފާނެތީ އެވެ. ނަމަވެސް އެފަދަ ވަރުގަދަ ސާބިތު ހެކިތަކެއް ވަޒީރާ ދެކޮޅަށް ހުރިނަމަ ސިއްރުން އިތުބާރު ނެތްކަމުގެ ވޯޓަކަށް މަގުފަހި ކުރުމުގެ މަސައްކަތް ހިންގަން ރައްޔިތުންނެއް ނޭދޭނެ އެވެ.\nއެ ސާބިތު ހެކިތައް މަޖިލިހަށް ލިބުމާއެކު މަޖިލިހުގައި އެ މައްސަލަ އެޖެންޑާކޮށް ރައްޔިތުންނަށް އެކަން ދެ ފުށް ފެންނަ ގޮތަށް ސާފުކޮށް ހިނގަމުންދާ ގޮތަށް މަޖުލިހުން ކުރިއަށް ގެންދަން ރައްޔިތުން ބޭނުންވާނެކަން ޔަގީނެވެ.\nނަމަވެސް މުޅި މި މައްސަލަ މިވަނީ ނުކިއްސަރު ގޮތަކަށް ފެންމަތިވެ ދެ ބާރުގެ ފަރާތުން އެއްބަޔަކު އަނެއްބަޔަކަށް ބަހުގެ ހަމަލާތަކެއް ބަދަލު ކުރުމަށް މަގުފަހި ކުރުވާ ގައުމީ މަސްލަހަތަށް ބުރޫ އަރާނެ ފަދަ އެތައް ކަމަކަށް މަގުފަހިކޮށްފަ އެވެ. ރައްޔިތުން އެގްޒެކެޓިވް ބާރަށް ދީފައިވާ ބާރު ރައްޔިތުންގެ ހައްގުގައި ހިންގުމަށް ކެބިނެޓްގައި ފުޅާކޮށް މަޝްވަރާ ކުރެވި ކެބިނެޓްގެ ރުހުން އެކަން ކަމަށް އެއްކޮށް އޮންނަން ޖެހެ އެވެ. އެހެންކަމުން މި މައްސަލައިގައި ކެބިނެޓްގެ ރުހުންނެތި އިގްތިސޯދީ ވަޒީރު ހުރަސް ކުރި ހިސާބަކީ ސީރިއަސް މައްސަލައަކަށް ވާނެ އެވެ.\nއަނެއްކޮޅުން ފައްޔާޒާ ދެކޮޅަށް ސާބިތު ހެކި ހުރިނަމަ އެއީ ކެބިނެޓުގެ ރުހުން އޮވެމެ ހިނގި ކަންކަންކަމަށް ވާނަމަ މުޅި ކެބިނެޓް އެކަމަށް ޒިންމާ އުފުލާ ހިސާބަށް ދާން ޖެހި ސަރުކާރުގެ ނޯ ކޮންފިޑެންސް މޯޝަނަކަށް މަސައްކަތް ކުރަން މަޖުލިހަށް ލާޒިމުވާ ހިސާބަށް ކަންކަން ދާނެއެވެ.\nމިހިނދަށް ފައްޔާޒާ ދެކޮޅަށް ސާބިތު ހެކިތަކެއް ހުރިނަމަ އެކަމަކުން ޔަގީނުން ވެސް ސާބިތު ވާނީ އެގްޒެކެޓިވް ބާރު މާގަދަފަދަވެފައިވާ ކަމުގަ އެވެ. އެހެންކަމުން މިފަދަ ސީރިއަސް މައްސަލައެއް ހިނގަނޖެހޭ ގޮތުގެ މަތީން ހިންގުމަށްޓަކައި ސިއްރުން ކުރެވޭ ކަންކަން ނިމުމަކަށް ގެނެވި، ސާބިތު ހެކިތަކެއް ވަޒީރާ ދެކޮޅަށް ލިބިފައިވާނަމަ އެކަން ވަގުތުން މަޖިލިހަށް އެޖެންޑާ ކުރަން ޖެހެ އެވެ. އެހެން ނޫން ކަމުގައިވާނަމަ މިއީ މިއީ ޑިމޮކްރަސީއަށް މިވަގުތު ކުރިމަތިވެފައިވާ އިންތިހާއަށް ބިރުވެރި ސީރިއަސް މައްސަލައެކެވެ.\nމިހާތަނަށް މިމައްސަލަ ހިންގާފައިވާ ގޮތުން މިވަނީ ސާބިތުހެކިތަކެއް ހުރެ ސިއްރުން މިކަން ކުރަން އުޅުނީ ކީއްވެގެންތޯ ސުވާލު އުފެދި މަޖިލިހުގެ އިތުބާރަށް ވަރުގަދަ ލޮޅުމެއް އައިސްފަ އެވެ. ހަގީގަތުގައި ވެސް ކެބިނެޓުގެ ބާރު މާގަދަވީތޯ ނުވަތަ މަޖިލިހުގެ ބާރު މާ ގަދަ ކުރަނީތޯ މިވަނީ މި މައްސަލައިގެ ހުރި ހެކިތަކެއްގެ މައްޗަށް ބިނާވެފަ އެވެ. އިންތިހާއަށް ސީރިއަސް މިމައްސަލާގައި ހުރި ހެކިތައް މަޖިލިހުން ސިއްރު އެޖެންޑާ ދަށުން އިތުރަށް ނުހިންގައި މަޖިލިހުގެ ގަވާއިދުގެ ތެރެއިން މައްސަލަތައް ބަލައި ރައްޔިތުންގެ އިތުބާރާއެކު މައްސަލައަށް ނިމުމެއް ގެންނަން އެބަޖެހެއެވެ. އެއީ ޑިމޮކްރަސީގެ ރައްކަލަކަށެވެ.\nޕޮލިޓިކްސް އެމްޑީޕީ ކެބިނެޓް + އިތުބާރު ނެތް ކަމުގެ މައްސަލަ ފައްޔާޒް އިސްމާއީލް\nސޯލިހުގެވެރިކަން ނިމޭ ސިއްކައަކީ ފައްޔާޒުވޯޓް!


Guraidhoo ge geygai roavee current short ehge sababun: Council\nގުރައިދޫގެ ގޭގައި ރޯވީ ކަރަންޓް ޝޯޓަކުން: ކައުންސިލް\nގުރައިދޫ، ގާދިއްފުށި ގޭގައި އިއްޔެ އަލިފާން ރޯވެފައި ފޮޓޯ: ނައުފަލް\nތ. ގުރައިދޫގެ ގެއެއްގައި އަލިފާނުގެ ހާދިސާ ހިނގީ ކަރަންޓް ޝޯޓެއްގެ ސަބަބުން ކަމަށް އެރަށު ކައުންސިލުން ބުނެފި އެވެ.\nގުރައިދޫ ކައުންސިލް މެމްބަރު ނައުފަލް ހުސައިން މިއަދު ވިދާޅުވީ އިއްޔެ މެންދުރު 11:30 އެހާކަންހާއިރު އެރަށު ގާދިއްފުށީ ގޭގައި އަލިފާން ރޯވި ސަބަބެއް ކަމަށް މިހާތަނަަށް ބެލިބެލުމުން އެނގުނީ ކަރަންޓް ޝޯޓެއް ވެގެން ކަމަށެވެ.\nއޭނާ ވިދާޅުވީ އެގޭގައި ދިރިއުޅެމުން ދަނީ ދެމަފިރިއަކާއި ކުޑަ ކުއްޖެއް ކަމަށާއި އަލިފާން ރޯވި ވަގުތު ގޭގައި ތިބީ އަންހެން މީހާ އާއި އޭނާގެ ދަރިފުޅު ކަމަށެވެ. އަދި ފިރިހެން މީހާ މިވަގުތު ހުރީ މާލޭގައި ކަމަށެވެ. ނަމަވެސް އެ ދެމައިންނަށް އެއްވެސް ގެއްލުމެއް ނުލިބި ސަލާމަތްވެވުނެވެ. އެ ގެ ވަނީ ބޭނުން ނުކުރެވޭ ވަރަށް އަނދާ ހުލިވެފަ އެވެ.\nގާދިއްފުށި ގޭގައި ދިރިއުޅެމުން އައި ދެމައިން ގުރައިދޫ ދާއިރާގެ މަޖިލިސް މެމްބަރު ޣައްސާން މައުމޫން ވަނީ ފައިސާގެ އެހީ ވެދީފަ އެވެ. އަދި ރަށުގެ ރައްޔިތުންނާއި ކައުންސިލުން ވެސް އެއާއިލާއަށް އެހީވެފަ އެވެ.\n"އަލިފާނުގެ ހާދިސާ ހިނގިތާ މާހިނަ އިރުތަކެއްނުވެ ދާއިރާގެ އެމްޕީ އަޅުގަނޑުމެންނަށް ގުޅުއްވާ އެދެމައިންގެ ހާލު ބެއްލެވި. އަދި މިވަގުތު ބޭނުންވާ އެހީތެރިކަމެއް ވަގުތުން ފޯރުކޮށްދެއްވި. އެގޮތުން ފައިސާގެ އެހީއާއި ޒަރޫރީ ބޭނުންތަކަށް ބޭނުންވާ ސާމާނުގެ އެހީ ފޯރުކޮށްދެއްވި. ދެން ރަށުގެ ރައްޔިތުން ވެސް ވަރަށް ބޮަޑަށް އެހީތެރިވެދޭ" އޭނާ ވިދާޅުވި އެވެ.\nޣައްސާން މައުމޫން އަލިފާން ތ. ގުރައިދޫ


SunOnline: Raees Yameen ge bayaan leak kolly PG kamah bunaa vaahakathah dhogukoffi\nރައީސް ޔާމީންގެ ބަޔާން ލީކުކޮށްލީ ޕީޖީކަމަށް ބުނާ ވާހަކަތައް ދޮގުކޮށްފި\nއިސްމާއިލް ޝާކިރު 04 Aug 2021, 23:04\nޕީޖީ ހުސައިން ޝަމީމް -- ސަން ފޮޓޯ/ ފަޔާޒު މޫސާ\nޓޫރިސްޓް ރިސޯޓެއް ތަރައްގީ ކުރުމަށް ރ. ފުއްގިރި ކުއްޔަށް ދޫ ކުރުމުގެ މުއާމަލާތުގެ ތެރެއިން ކުރީގެ ރައީސް އަބްދުﷲ ޔާމީން އަބްދުލް ގައްޔޫމް ރިޝްވަތު ނެންގެވި ކަމަށް ބުނާ މައްސަލައިގައި ދެއްވި ބަޔާން ލީކު ކޮށްލީ ޕްރޮސެކިއުޓާ ޖެނެރަލް ހުސެއިން ޝަމީމްކަމަށް ބުނާ ވާހަކަތައް ޝަމީމް ދޮގުކުރައްވައިފިއެވެ.\nފުއްގިރި މައްސަލާގައި ރައީސް ޔާމީން ދެއްވި ބަޔާން މިއަދު ލީކު ކޮށްލާފައިވާއިރު އެ ބަޔާން ލީކު ކޮށްލީ ޕްރޮސިކިއުޓާ ޖެނެރަލް ހުސައިން ޝަމީމް ކަމަށް ތުހުމަތުކޮށް ބައެއް މީޑިއާތަކުގައި ރިޕޯޓްކޮށްފައިވެއެވެ.\nޕީޖީ ހުސެއިން ޝަމީމް މިރޭ "ސަން" އަށް ވިދާޅުވީ ކޯޓުން އެންމެ ފަހުން އެ ބަޔާންތައް ދޫކުރީ ރައީސް ޔާމީންގެ ވަކީލުންނަށް ކަމަށެވެ. އެހެންކަމުން ބަޔާންތައް ލީކު ކޮށްލުމުގެ ފުރުސަތު އެބޭފުޅުންނަށްވެސް އޮންނާނެ ކަމަށް ޝަމީމް ވިދާޅުވިއެވެ.\nޝަމީމް ވިދާޅުވީ ޕީޖީ އޮފީހާއި ފުލުހުންގެ އަތުގައި އެ ބަޔާން އޮންނަތާ އަހަރަކަށްވުރެ ގިނަ ދުވަސް ވެގެން ދިޔައިރުވެސް ލީކު ވެފައި ނުވާ ކަމަށެވެ.\n"ފުލުހުންނާއި ޕީޖީ އޮފީހުގަ އެ ބަޔާން އޮންނަތާ އަހަރަކަށް ވުރެ ގިނަ ވެއްޖެ. ބަޔާން ނެގި ދުވަހުން ފެށިގެން އަޅުގަނޑުމެންގެ އަތުގަ އެ ބަޔާން އޮވޭ. ލީކެއް ނުވޭ. ރައީސް ޔާމީންގެ ވަކީލުންނަށް ވަރަށް ފަހުން ވާނީ ދޫކޮށްފަ. އެހެންވީމަ އެބޭފުން އަތްޕުޅުގަވެސް އެ ބަޔާން އޮންނާނެ. އެބޭފުޅުންވެސް އޭތި ލީކު ކޮށްލުމުގެ ފުރުސަތު އޮންނާނެ ދެއްތޯ؟،" ޝަމީމް ވިދާޅުވިއެވެ.\nޝަމީމް ވިދާޅުވީ އެ ބަޔާންތައް ލީކު ވެގެން އުޅެނީ ޕީޖީ އޮފީސް ތެރެއިން ނޫން ކަމުގެ ޔަގީންކަން ދެއްވާ ކަމަށެވެ.\nއޭނާ ވިދާޅުވީ މިއީ އަލަށް ކުރައްވާ މަސައްކަތެއް ނޫން ކަމަށާއި އެ ބަޔާނަށްވުރެ މާ ގިނަ ބަޔާންތައްވެސް އަތްމަތީގައި ކޮންމެ ދުވަހަކު ދައުރުވާ ކަމަށެވެ.\n"އަޅުގަނޑު ޗުއްޓީއެއްގަ ހުރެފަ މިއައީ. އެހެންވީމަ އޭގެ ބޭފުޅަކާ ބައްދަލު ނުވާތާވެސް ދުވަސް ކޮޅެއް ވެއްޖެ. އެހެން ނޫނަސް ދެން ލީކު ކުރާނަމަ އެއަށްވުރެ މާގިނަ އެއްޗެހި ހުންނާނެ ލީކު ކުރަން. މިއަށްވުރެ މާ ސެންސިޓިވް މިއަށްވުރެ މާ ބައިވަރު ބަޔާން އަޅުގަނޑުމެން އަތް މަތީގަ ކޮންމެ ދުވަހަކުވެސް ދައުރުވޭ. އެހެންވީމަ އެއީ އެއްވެސް ވާހަކައެއް ނޫން،" ޝަމީމް ވިދާޅުވިއެވެ.\nޝަމީމް ވިދާޅުވީ އެ ބަޔާން ދޫކޮށްފައި އޮންނާނީ ރައީސް ޔާމީނާއި އެމަނިކުފާނުގެ ވަކީލުންނަށް އެކަނި ކަމަށެވެ. އެހެންކަމުން އެ ބަޔާން ލީކު ވާނީ އޭގެތެރެއިން ކޮމެވެސް އެއްބައެއްގެ އަތުން ކަމަށް އޭނާ ތުހުމަތު ކުރެއްވިއެވެ.\nއޭނާ ވިދާޅުވީ މިފަދަ ކަންކަމުގެ އެކޮޅާއި މިކޮޅު ރަނގަޅަށް ނުބަލާ ބަޔާން ލީކު ކޮށްލީ ޕީޖީ އޮފީހުން ކަމަށް ބުނެ ދޮގު ވާހަކަ ފަތުރައިގެން ރައްޔިތުންގެ ހިތުގައި މުއައްސަސާ އާމެދު އޮންނަ އިތުބާރު ގެއްލުވާލުމަކީ ގަބޫލު ކުރެއްވޭނެ ކަމެއް ނޫން ކަމަށެވެ.\nއެސްއޯއެފްގެ ވެރިންނަށް ދައުވާ ނުކުރާނެ: ދައުލަތް\nރައީސް ޔާމީން ވެސް ގައުމީ ޓީމާއެކު


Hassan Latheef ge faadukiyun sarukaarah - vNews.mv\nހަސަން ލަތީފްގެ ފާޑުކިޔުން ސަރުކާރަށް\nހުސައިން ވަސީމް 12 September 2019, 13:33\nނޫސްވެރިޔާ އަހްމަދު ރިލްވާނުގެ މައްސަލައިގައި މަރު ކޮމިޝަނުން ނެރުނު ރިޕޯޓު ސަރުކާރަށް ދުރާލާ ލިބިފައި އޮވެ، ރައްޔިތުންގެ މަޖިލީސް ޗުއްޓީގައި ވަނިކޮށް ބައެއް ގާނޫނުތަކަށް އިސްލާހު ގެނައުމަށް ސަރުކާރުގެ ފަރާތުން މަޖިލީހަށް ހުށަހެޅުމުން ސަރުކާރު ހިންގާ މައި ޕާޓީ އެމްޑީޕީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފު ސަރުކާރަށް ފާޑު ވިދާޅުވެއްޖެ އެވެ.\nރައްޔިތުންގެ މަޖިލިސް ޗުއްޓީގައި ވަނިކޮށް ދައުރުން ބޭރުގައި މިއަދު ޖަލްސާއެއް ބާއްވާފައިވަނީ ޓެރަރިޒަމްގެ ގާނޫނަށް ސަރުކާރުގެ ފަރާތުން އިސްލާހު ހުށަހެޅުމަށެވެ.\nމިބިލުގެ ފުރަތަމަ ކިޔުން އިއްވައި ބަހުސަށް ހުޅުވާލުމުގެ ކުރިން އެ ޖަލްސާގެ މުހިއްމު ކަމާ މެދު މެންބަރުން ބަހުސް ކުރުމަށް ވަނީ އެއްގަޑިއިރުގެ ވަގުތުތެއް ދެއްވާފަ އެވެ.\nޖަލްސާގައި ވާހަކަދައްކަވަމުން ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވީ ގެއްލުވާލާފައިވާ މީހުންނާއި މަރުތަކުގެ މައްސަލަތައް ބެލުމަށް އުފައްދާފައިވާ ކޮމިޝަނުން މެއި މަހުގެ ތެރޭގައި ތަހުގީގު ރިޕޯޓް ރައީސުލްޖުމްހޫރިއްޔާއާ ހިއްސާކުރައްވާފައިވާ ކަމަށެވެ. އެހެންކަމުން ރިޕޯޓާ ގުޅިގެން ގާނޫނުތަކަށް އިސްލާހު ހުށަހެޅުމަށް ސަރުކާރަށް އެކަށީގެންވާ ވަގުތު ލިބުނު ކަމަށް ވިދާޅުވި އެވެ. އެހެންނަމަވެސް އޭގެ ތިން މަސް ފަހުން މަޖިލިސް ޗުއްޓީގައި ވަނިކޮށް ގާނޫނުތަކަށް އިސްލާހު ގެނައުމަށް ހުށަހެޅުމުން ދައުރުން ބޭރުން ޖަލްސާއެއް ބާއްވައިގެން ކަންކަން ކުރުމަކީ ހިތާމަކުރައްވާ ކަމެއް ކަމަށްވެސް ވިދާޅުވި އެވެ.\nހަސަން ލަތީފް ވިދާޅުވީ އެމްޑީޕީގެ ޕާލިމެންޓަރީ ގުރޫޕުގައި މިޖަލްސާ ބެއްވުމަށް ހުށަހެޅި މެމްބަރަކީ ވެސް އޭނާ ކަމަށެވެ. އެގޮތަށް ހުށަހެޅުއްވީ ރިލްވާންގެ މައްސަލަ ތަހުގީގުކުރަމުން ދާއިރު ކޮމިޝަނުން ހޯދި ހޯދުންތަކަށް ބަލައި ގާނޫނަށް ގެންނަން ޖެހޭ ބަދަލުތަކެއް ހުރި ކަމަށް ރައީސުލްޖުމްހޫރިއްޔާ ވިދާޅުވުމުން ކަމަށެވެ. ރައީސް އެހެން ވިދާޅުވުމަށްފަހު މަޖިލީހަށް ގާނޫނު އިސްލާހު ކުރަން ފޮނުވީމާ މަޖިލިސް ޗުއްޓީގައި އޮވެ އެކަން ނުކޮށްފިކަމަށްވާނަމަ ރައްޔިތުންގެ ފަރާތުން މިމަޖިލީހަށް އިނގިލި ދިއްކުރަން ފަށާނެ ކަމުގައިވެސް ވިދާޅުވި އެވެ.\nހަސަން ވިދާޅުވީ ޓެރަރިޒަމުގެ ގާނޫނަށް ގެންނަން ޖެހޭ އިސްލާހުތައް ގެންނަން ޖެހެނީ ކީއްވެގެންކަމާއި ރިލްވާންގެ ތަހުގީގަށް މިކަމުގެ ސަބަބުން މަގުފަހި ވަނީ ކީއްވެގެންކަން މެމްބަރުންނަށް ސާފުވާންޖެހޭ ކަމަށެވެ. އެހެން ނަމަވެސް އެކަމާ ގުޅޭ އެއްވެސް ކަމެއް އަދި އެނގިވަޑައިގެންފައި ނުވާ ކަމުގައިވެސް ވިދާޅުވި އެވެ. މިބިލްގެ ބަހުސްތައް ކުރިއަށްދާއިރު މެންބަރުން ސުވާލުތަކުގެ ޖަވާބު ވަރަށް ތަފްސީލުކޮށް ސާފުވާން ޖެހޭ ކަމަށާ މިބިލުގައި ވަރަށް ގިނަ ސުވާލު އުފެދޭ ކަންކަން އެބަހުރި ކަމުގައިވެސް ވިދާޅުވި އެވެ. ރައްޔިތުންނަށް އޮޅުން އަރާ ގޮތަށް މަޖިލީހުން ބިލެއް ފާސްކޮށްފައި ދޫކޮށްލަން ބޭނުން ނުވާ ކަމުގައިވެސް ހަސަން ވިދާޅުވި އެވެ.\nސަރުކާރުގެ މަސައްކަތްތައް އިންތިޒާމުކުރުމުގައި މިހާރަށް ވުރެ ފުރިހަމައަށް އެކަންކަން ކުރަންޖެހޭ ކަމުގައިވެސް ހަސަން ވަނީ ވިދާޅުވެފަ އެވެ.


SunOnline: Launch in salaamaiy vi meehehge dhulun, fahu vaguthukolhu\nލޯންޗުން ސަލާމަތްވި މީހެއްގެ ދުލުން، ފަހު ވަގުތުކޮޅު!\nމުހައްމަދު މުޒައްޔިން ނާޒިމް 30 Aug 2019, 16:21\nއޮގަސްޓް 30، 2019: ހދ. ނޮޅިވަރަންފަރުން ފުރައިގެން ހަނިމާދުއަށް ދަތުރުކުރި ލޯންޗެއް ބަންޑުން ޖަހާލައިގެން ނިޔާވި ފަސް މީހުންގެ ޖަނާޒާ -- ސަން ފޮޓޯ/ މުހައްމަދު ޝަފީއު\nހދ. ނޮޅިވަރަންފަރާއި، ޖެހިގެން އޮންނަ ހަނިމާދުއާ ދެމެދު ކޮންމެ ދުވަހަކު ވެސް އެތައް ދަތުރެއް ކުރާ "އައި ސްޕީޑް" ލޯންޗު، އިއްޔެ ހެނދުނު 11:20 އެހާކަންހާއިރު ތައްޔާރުވީ އެ ދެ ރަށުގެ ދެމެދުގައި އެ ލޯންޗުން އިއްޔެ ކުރި ތިން ވަނަ ދަތުރަށެވެ. އޭރު ނޮޅިވަރަންފަރުގެ މޫސުން އޮތީ އާާދައިގެ ގޮތަކަށެވެ.\nއެ ލޯންޗު ބަންޑުން ޖަހާލި ބާރުގަދަ ކޮޅިގަނޑު ލައްވާލީ ދަތުރުގެ މަންޒިލް ހަނިމާދޫގެ ދެކުނު ކޮޅާ ހިސާބުންނެވެ. ބާރުގަދަ ކޮޅިގަނޑު ލޯންޗާ އަރާ ހަމަވުމުގެ ކުރިން ސަލާމަތްވާނެ ފަސޭހަ މަގެއް ހޯދުމަށް، ލޯންޗު ދުއްވި، ހދ. ނޮޅިވަރަމް/މުނިޔާގެ، ސިރާޖު އަދުނާން (36އ)އަށް މަޖުބޫރުވީ، މިސްރާބު ބަދަލުކޮށް ހަނިމާދޫގެ ދެކުނު ކޮޅުން ފަޅުތެރެއަށް ވަންނާށެވެ. އެ ނިންމުން އޭނާ ނިންމީ، އެންމެ ފަސޭހައިން ހަނިމާދޫގެ ބޮޑު ފަޅުތެރެއަށް ވަދެ، ކޮޅިގަނޑުން ހިމާޔަތް ހޯދޭނީ އެގޮތަށް ކަމަށްވާތީ އެވެ.\nނަމަވެސް ލޯންޗަށް ވުރެ ބާރު ދުވެލީގައި ކޮޅިގަނޑު އައިސް، ލޯންޗާ އަރާ ހަމަކުރީ އެވެ. އަދި ކޮޅިގަނޑުގެ ބާރުގައި ބޮޑުވެ އުފެދެމުން ދިޔަ ރާޅުތައް ލޯންޗުގެ އެއް އަރިއަކަށް ބިންދަން ފެށީ އެވެ. ލޯންޗުގެ އެއްބިތަށް ޖެހި ބޮޑު ރާޅަކުން އަރައިނުގަނެވިގެން އުޅެނިކޮށް ނެގި ދެވަނަ ރާޅުގައި ލޯންޗު އެއް އަރިޔަކަށް އަރިއަޅާލައި ބަންޑުން ޖެހުނީ އެވެ. އެ ހާދިސާގައި މަރުވި ނޮޅިވަރަންފަރު/ އަހިމާގޭ/ ފާތިމަތު ގުރައިޝާ (30އ)ގެ ފިރިމީހާ ގެންދިޔައީ އޭނާގެ ފޯނަށް ގުޅަމުން އެވެ. އޭރުގަނޑިން ހެނދުނު 11:40 އެވެ. ނަމަވެސް އެ ފޯނު ނުނެގި އުޅެނިކޮށް ލޯންޗާ އެކު ގުރައިޝާ ވެސް ގަދަ ކަނޑުގެ ތެރެއަށް ގެނބިގެން ދިޔައީ އެވެ.\nމި ހާދިސާގައި ނިޔާވި ފާތުމަތު ގުރައިޝާ (30އ)، އަހިމާގެ/ ނޮޅިވަރަންފަރު އަދި ގުރައިޝާގެ ދަރި، އީރާ ހަސަން ޝީފާޒު (3) ސީވީޑް/ ނޮޅިވަރަންފަރު އަދި ކުއްޖާގެ ބައްޕަ\nމިއީ އިއްޔެ ފަސް މީހުންގެ މަރާ ކުރިމަތިލާން ޖެހުނު ހިތާމަވެރި ހާދިސާގެ ފެށުން، އެ ހާދިސާއިން ސަލާމްވި ފަސް މީހުންގެ ތެރެއިން ނޮޅިވަރަންފަރު/ރެޑް ރޯސް، މަރިޔަމް އާސިމާ (29އ) ކިޔައިދިން ގޮތެވެ.\nއަދި ވެސް ކުއްލި ސިހުމެއްގައި ހުރި އާސިމާ އަންނަނީ އޭނާގެ ކޮއްކޮ މުހައްމަދު އާސިމްއަށް އެ ހާދިސާއިން އޭނާގެ ހަނދާނަށް މަޑުމަޑުން އަންނަ ވާހަކަތައް ކިޔައިދެމުން އެވެ. ދައްތަގެ އެ ވާހަކަތައް "ސަން" އާ އޭނާ ހިއްސާކުރި އެވެ.\n"ލޯންޗު ފުރިއިރު [ކަނޑު] ވަރަށް މަޑު. އޭގެ ކުރިން ދެ ބުރު ޖަހައިފި ހަނިމާދުއަށް. ފަތިހު ބުރެއް، ހެނދުނު ބުރެއް. ކަނޑު ވެސް މަޑުކޮންނޭ [އޮތީ] ކައްޕިވެސް ބުނި. އެކަމަކު ދާ ކަހަލަ ދުވަހެއް ވެސް ނޫނޭ ކައްޕި ބުނިކަމަށް ވަނީ ފުރަމުން ވެސް،" 10 މީހުންނާ އެކު ދަތުރުކުރި ލޯންޗުން ޖާގަ ނުލިބުމުގެ ސަބަބުން އެ ދަތުރުގައި ބައިވެރި ނުވި އާސިމް ކިޔައިދިނެވެ.\n"[ދައްތަ] ބުނާ ގޮތުން ހަނިމާދުއަށް ދިޔަ އިރު، ކޮޅިގަނޑެއްގައި ޖެހިގެން ކަނޑިންމައިން ވަންނަން ދިޔައީ. ވަނީ ރަށުގެ ކޮޅުން [ހަނިމާދޫގެ ދެކުނު ކޮޅުން]. ކަނޑު ގަދަވީމަ އާންމުކޮށް އެހެން ވަންނާނެ. ފަޅަށް ވަނީމަ ކަނޑު މަޑުވާނެތީވެ [ކައްޕި އެދިމާލުން ވަންނަން ހިފީ] ނަމަވެސް އެތަނަކީ ވަރަށް ގަދަ ތަނެއް ވަންނަ އިރު. ހަނިމާދޫ ދެކުނު ކޮޅުން ވަންނަން އުޅެނިކޮށް އެއް ރާޅުގައި ހިޔާގަނޑު އެއްކޮށް އަރިއަޅާލައިފައި ލޯންޗު ތެދުނުވެ އުޅެނިކޮށް، ދެވަނަ ރާޅު ޖެހީ،"\nލޯންޗު ބަންޑުން ޖަހާލީ ދެވަނަ ރާޅުންނެވެ.\n"ދައްތަ ބުނީ އެއްވެސް ތަނެއް ނުފެނެޔޭ ފުރަތަމަ ބަންޑުން ޖަހާލުމުން. އެއްކޮށް އަނދިރި ވިއްޔޭ. އަތުގައި ވެސް ގައިގައި ވެސް ހިފަޔޭ މީހުން. ލޯންޗު ދަށުން ނިކުމެވުނު ގޮތެއް ނޭގެޔޭ. ނަރުތަކެއް ފެނުމުން އޭގައި ހިފައިގެން އެދިމާލުން ނިކުމެވުނީއޭ،" ލޯންޗު ބަންޑުން ޖަހާލުމާ އެކު އާސިމާ ލޯންޗު ދަށުގައި ތާށިނުވެ، ނުކުތް ގޮތް އާސިމް ކިޔައިދިނެވެ.\nއޭރު އާސިމާއަށް ނިކުމެވުނީ، ލޯންޗުގެ ފަހަތުކޮޅުން ބުރަފައްޗާވީ ދިމާލަށެވެ. އޭރު ކައްޕި ސިރާޖުއާއިި ފަޅުވެރިޔާ، ނޮޅިވަރަންފަރު/ތޯތާގެ، އަލީ އާދަމް (43އ) ތަންކޮޅެއް ދުރުގައި އޮތް ކަމަށްވެ އެވެ. އަދި އިތުރު ދެމީހަކު ވެސް މަތީގައި އޮތް މަންޒަރު އާސިމާ އަށް ފެނުނެވެ. އޭރު ވެސް ރާޅުތައް ބިންދަމުން ދިޔަ އިރު، ބާކީ ތިބި ފަސް މީހުން އޭނާއަކަށް ނުފެނުނެވެ.\nސަލާމަތްވި މީހުންނަށް ތެލުގެ އަސަރުކޮށްފައި!\nއާސިމާ ލޯންޗުގެ ދަށުން ނުކުމެ، ފެނުން މައްޗަށް އެރި ވަގުތު ތެލުގެ އަސަރު ވަރަަށް ބޮޑަށް ކޮށްފައި ހުއްޓެވެ. އިންޖީނާ ދިމާލުން މުޅި އެ ސަރަހައްދުގައި އޮތީ ތެލެވެ. އާސިމާ އޮތީ އިންޖީނުގެ ބުރަފައްޗާ ދިމާލުން ލޯންޗުގެ ތަންގަނޑެއްގައި ހިފަހައްޓައިގެން އެވެ. އޭރު ފަހަރަކު މީހަކު މައްޗަށް އަރާތަން އާސިމާއަށް ފެނެ އެވެ. ބައެއް މީހުންގެ ހަރަކާތް ހުއްޓިފައި އޮތް ހަށިގަނޑު މައްޗަށް އެރިއިރު އަނެއް ބަޔަކު ފެން މައްޗަށް އަރައި ފުން ނޭވާއެއްލުމަށް ފަހު އަވަހަށް އައިސް ލޯންޗުގެ ހިފުނުތަނެއްގައި ހިފައި އޮޅުލައިގަންނަނީ އެވެ.\n"ހުރިހާ ދަތުރުވެރިންގެ މޫނުތައް ހުރީ ތެލުގެ ސަބަބުން ވަރަށް ބޮޑަށް އަނދާފައި. އެ މީހުންގެ އަތުން ވެސް ވަނީ ހަން ނޮޅިފައި،" އާސިމް ކިޔައިދިނެވެ. "ބޮޑަށް ބެލެވެނީ، މަރުވެގެން ދިޔަ މީހުން މަރުވީ، ތެޔޮ ބޮވިގެން ނޫނީ އަގަތެރަޔަަށް ތެޔޮ ދިޔުމުގެ ސަބަބުން [ކަމަށް]،"\nހަނިމާދޫ ސިއްހީ މަރުކަޒާ ހަވާލާދީ އެ ރަށުން ވާހަކަ ދެއްކި މީހަކު "ސަން" އަށް ބުނީ، ސަލާމަތްވި ފަސް މީހުންނަށް ވެސް ކޮންމެވެސް ވަރަކަށް ތެލުގެ އަސަރު ކޮށްފައިވާ ކަމަށާއި ފިހިފައި ހުރިކަމުގެ ނިޝާންތަކެއް ވެސް ހުރި ކަމަށެވެ.\nބޮޑު ޓީޗަރު މަރުވީ ޝޮކެއްގައި!\nހާދިސާގައި ނިޔާވި އާއިލާގެ ބައްޕަ ހުސައިން އަބްދުﷲ(55އ) އައިހާގެ/ހދ. ނޮޅިވަރަންފަރު (ބޮޑު ޓީޗަރި): އޭނާގެ އަންހެނުންނާއި ހަމައެކަނި އަންހެން ދަރިފުޅު އަދި ކާފަ ދަރިފުޅުވެސް ވަނީ މި ހާދިސާގައި މަރުވެފައި --\nލޯންޗު ބަންޑުން ޖަހާލުމަށް ފަހު އިރުކޮޅެއްތެރޭގައި ނޮޅިވަރަންފަރު ސުކޫލުގެ "ބޮޑު ޓީޗަރު"، ހުސައިން އަބްދުﷲ (55އ) މައްޗަށް އެރި މަންޒަރު އާސިމާއަށް ފެނުނެވެ. ބޮޑު ޓީޗަރު މައްޗަށް އެރީ ލޯންޗުގެ ކުރީކޮޅުންނެވެ. އަދި ބޮޑު ޓީޗަރު ފެނުމުން ކައްޕި ސިރާޖު އޭނާ އަތުލަފިކޮށްގެން ގެނެސް ލޯންޗުގެ ފެންޑަރު ކައިރީގައި ބޭއްވިކަމަށް، އާސިމާގެ ކޮއްކޮ ބުންޏެވެ.\nއޭރު ވެސް ބޮޑު ޓީޗަރުގެ އަންހެން ދަރިފުޅު ފާތިމަތު ގުރައިޝާ އާއި އޭނާގެ ތިން އަހަރުގެ ކާފަދަރި، އީރާ ހުސައިން ޝިފާޒު އާސިމާއަށް ނުފެނެ އެވެ. ނަމަވެސް ބޮޑު ޓީޗަރުގެ އަންހެނުން، ނޮޅިވަރަންފަރު/އަހިމާގެ، މަރިޔަމް މައުސޫމާ(48އ) ހަށިގަނޑު ގެބިގެން މަރުވެ މައްޗަށް އަރާފައިވާތަން އާސިމާއަށް ފެނުނެވެ.\n"އޭރު ބޮޑު ޓީޗަރުގެ އަންހެނުން ކުރިމަތީ އޮތް މަރުވެގެން މައްޗަށް އަރާފައި ބަންޑުން. އޭރު ބޮޑު ޓީޗަރަށް [އެމަންޒަރު ފެނައިފައި] ކެތްނުވީ. އޭނަ އެއްބުރު އަޑިއަށް ވެސް ފީނިކަމަށް ވެސް ވަނީ. ފީނުމުން އޭނާގެ ދަރިއާއި ކާފަ ދަރި ފެނުނު ކަމެއް ނުފެންނަ ކަމެއް ނޭނގެ،" އާސިމާގެ ވާހަކަތަކުގެ އަލީގައި އާސިމް ކިޔައިދިނެވެ.\nލޯންޗް ބަންޑުން ޖަހާލައިގެން މަރުވި، (ވ-ކ) ހުސެއިން އަބްދުﷲ، އޭނާގެ އަންހެނުން މަރިޔަމް މަނިކެ އަދި ދެމަފިރިންގެ ހަމައެކަނި އަންހެން ދަރިފުޅު ގުރައިޝާ އަބްދުﷲ.\nބޮޑު ޓީޗަރު އަޑިއަށް ފީނުމަށް ފަހު އެރި ވަގުތު މޫނުމަތިން ހާސްކަމާއި ސިހުން، އާސިމާއަށް ފެނުނެވެ.\n"ދައްތަ ބުނަނީ، ހީވަނީ ފީނާލި ގަޑީގައި އަނެއް ދެމީހުން ވެސް [ދަރިފުޅާއި ކާފަދަރިފުޅު] ފެނިގެން ހާސްބޮޑުވެ، ދެލޯ ބޮޑުވެ ޝޮކެއް ޖެހުނު ކަހަލަ ގޮތެއް ވީހެން. ދައްތަމެން ހިފަހައްޓައިގެން ތިއްބާ އެއްފަހަރު ފުންނޭވާއެއް ލާފައި ހަބަރު ހުސްވީ،" އާސިމާއަށް ދާދި ގާތުން ފެނުނު މަންޒަރުތައް އޭނާގެ ކޮއްކޮ ކިޔައިދިނެވެ. ބޮޑު ޓީޗަރު މަރުވެ ދިޔައީ ވެސް އާސިމާގެ ކުރިމަތީގަ އެވެ.\nދެ އަންހެނުން ސަލާމަތްވީ ޝުކޫރުގެ ހިތްވަރުން!\nއާސިމާގެ އިތުރުން ލޯންޗުގައި ދަތުރުކުރި ދ. ކުޑަހުވަދުއަށް އުފަން އެ ރަށު ފޮގެޓްމީނޯޓް، އައިޝަތު ޝެހެނާޒް(29އ) ސަލަމާތްވީ، ނޮޅިވަރަންފަރު/ ވީނަސް، އަބްދުލް ޝުކޫރުގެ ހިތްވަރުންނެވެ. އެ ދެ އަންހެނުން އަޑިޔަށް ނުގޮސް އޮތީ ޝުކޫރުގެ ގައިގައި ހިފެހެއްޓުމުގެ ސަބަބަބުން އެވެ. ޝޫކުރު ދެ މީހުންގެ ފުރާނަ ސަލާމަތްކުރި އިރު، އޭނާގެ އަންހެނުން ނޮޅިވަރަންފަރު/ ވީނަސް، އާއިޝަތު އަލީ(51އ) ހިމެނެނީ މަރުވި ފަސް މީހުންގެ ތެރޭގަ އެވެ. އަންހެނުން އާއިޝަތު އަލީގެ ހަރަކާތް ނެތް ހަށިގަނޑު ފެނުން މަތީގައި އޮތްތައް ޝުކޫރަށް ފެނުނެވެ.\n"ޝުކޫރު އޮތީ ލޯންޗުގެ އިންޖީނު އަޅުވާ ހިސާބުގައި އޮންނަ އަޑި ތަންގަނޑުގައި ދެފަރާތަށް ދެފައި ބާލައިގެން ދެ އަންހެނުން ހުރީ ޝުކޫރުގެ ގައިގައި ހިފަހައްޓައިގެން. އޭރު އޭނާގެ އަންހެނުން ގެނބިގެން މަރުވެ އޮޔާދާ މަންޒަރު އޭނާ ފެނޭ،" އާސިމް ބުންޏެވެ.\nލޯންޗު މިހާރު އޮތް ހާލަތު: ލޯންޗު ބަންޑުޖަހާލައި ފަސް މީހަކު ވަނީ މަރުވެފައި --\nއެންމެން ސަލާމަތްކުރަން ކައްޕި މަސައްކަތްކުރި!\nއާސިމާ ކިޔައިދިން ގޮތުގައި ލޯންޗު ބަންޑުން ޖަހާލުމުން އެންމެން ސަލާމަތްކުރުމަށް ކައްޕި ސިރާޖު ވަރަށް މަސައްކަތް ކުރި އެވެ. މައްޗަށް ނާރާ ތިބި މީހުން ހޯދަން ފީނައިގެން ވެސް އެ މީހުން ފެނޭތޯ ކައްޕި މަސައްކަތް ކުރި އެވެ. އަދި ސަލާމަތުން ފެން މައްޗަށް އަރަމުން ދިޔަ މީހުން ގެނެސް ލޯންޗު ކައިރީގައި އެމީހުން ބޭތިއްބި އެވެ.\nކަނޑުގަދަކަމުން ލޯންޗުގެ ދެފަރާތުގައި ސަތަރި ދަމާފައި ހުރުމުން ލޯންޗުގެ ތެރެއިން ނިކުމެވޭނެ ގޮތެއް ފުރަތަމަ އެކަކަަށް ވެސް ނުވި އެވެ. އެކަމަކު ކައްޕި، ސިރާޖް ވަރަށް މަސައްކަތުން ސަތަރިގަނޑު ފޫއަޅުވާލީ އެވެ. ގިނަ މީހުން ނިކުތީ އެ ބާގަނޑުގެ ތެރެއިން ދެމިގަނެގެން އެވެ.\nނިޔާވި ފަސް މީހުންގެ ޖަނާޒާ ހަނިމާދޫގައި ބޭއްވުން: ނިޔާވީ ލޯންޗުން ދަތުރު ކުރި އެއް އާއިލާގެ ހަތަރު މީހަކާއި އިތުރު އަންހެނެއް -- ސަން ފޮޓޯ/ މުހައްމަދު ޝަފީއު\nގެއްލުނު ލޯންޗު ބަންޑުން ޖަހާލިކަން އެނގުނީ ކައްޕި ސިރާޖު ވެސް ހަނިމާދުއަށް ފަތާފައި ގޮސް އަރާ އެ ހަބަރު ދިނުމުންނެވެ. އެ ހިސާބުން މީހުން ހޯދުމުގެ މަސައްކަތް ހަނިމާދޫގައި ތިބޭ ސިފައިންނާއި އާންމުން ގުޅިގެން ފެށި އެވެ.\n"ކައްޕި ހަމަ ވީވަރަކުން އެންމެން ސަލާމަތް ކުރުމަށް މަސައްކަތް ކުރި ކަމަށް ދައްތަ [އާސިމާ] ބުނި. އެންމެ ފުކެއް ވެސް ކައްޕި ދުލެއް ނުކުރި. ހާދިސާގެ ވާހަކަ ދެންތިބި މީހުންނަށް އެންގުމަށް އެއްގަމަށް ދިޔައީ ވެސް އެންމެން ކައިރީ އަހާފައި ކަމަށް ދައްތަ ބުނި،" އާސިމް ބުންޏެވެ.


Kuwaith ge aa sarukaaru ekulavaa lumuge maskai fashaifi\nކުވެއިތުގެ އާ ސަރުކާރު އެކުލަވާލުމުގެ މަސައްކަތް ފަށައިފި\nކުވެއިތުގެ އާ ބޮޑުވަޒީރު ޝެއިހް ސަބާހު އަލް ހާލިދް އަލް ސަބާހު -\nކުވެއިތުގައި އާ ސަރުކާރެއް އިއުލާންކޮށް މަގާމުތަކަށް މިނިސްޓަރުން ނެގުމުގެ މަސައްކަތް ފަށައިފިކަމަށް އެގައުމުގެ މީޑިއާތަކުން ރިޕޯޓް ކޮށްފި އެވެ. އާ ސަރުކާރެއް އެކުލަވާލުމުގެ މަސައްކަތް މިއަދު ފަށާފައިވަނީ މީގެ މަހެއްހާ ދުވަސް ކުރިން ކުވެއިތުގެ ޝާހީ އާއިލާއާ އެގައުމުގެ މަޖިލިސް މެމްބަރުންނާ ދެމެދު އުފެދުނު ހަމަނުޖެހުމެއްގެ ތެރެއިން ބޮޑުވަޒީރު އިސްތިއުފާ ދިނުމާ ގުޅިގެންނެވެ.\nހުސްވެފައިވާ ބޮޑު ވަޒީރު ކަމުގެ މަގާމަށް މިހާރު ވަނީ ކުރީގެ ފޮރިން މިނިސްޓަރު ޝެއިހް ސަބާހު އަލް ހާލިދް އަލް ސަބާހު އައްޔަންކޮށްފަ އެވެ. ސަބާހު ވަނީ އިންތިގާލީ ގޮތުން ބޮޑު ވަޒީރުގެ މަގާމަށް މީގެ ނުވަ ދުވަސް ކުރިން އައްޔަންކޮށްފަ އެވެ.\nނޮވެމްބަރު މަހު ކުވެއިތުގައި އުފެދުނު ސިޔާސީ ކޯޅުންގަނޑުގެ ތެރެއިން އެގައުމުގެ މަޖިލީހުން ވަނީ ގިނަ މިނިސްޓަރުންތަކެއްގެ އިތުބާރު ނެތްކަމަށް މަޖިލީހުން ފާސްކޮށް މަގާމުތަކުން ދުރުކޮށްފަ އެވެ. އެގޮތުން އެގައުމުގެ އިންޓީރިއާ މިނިސްޓަރާއި ޑިފެންސް މިނިސްޓަރު، ކޮރަޕްޝަން މެދުވެރިކޮށް ފައިސާ ހޯދާއި އެ ފައިސާއިން މަންފާ ހޯދިކަމަށް ބުނެ މަޖިލީހަށް ކުއްލި މައްސަލަ ވައްދައި ވަނީ އެ ދެ މިނިސްޓަރުން މަގާމުން ވަނީ ވަކިކޮށްފަ އެވެ.\nކުވެއިތުގައި އޮންނަނީ ރަސްކަމެއް ނަމަވެސް، އެ ގައުމުގައި ގާނޫނުގައި އޮންނަ ގޮތުން މަޖިލީހުން މިނިސްޓަރުންގެ އިތުބާރު ނެތްކަމުގެ ވޯޓު ނަގައި މަގާމުން ދުރުކުރެވެއެވެ.


Resort akun Alifuttah eri5meehaku hayyaru koffi | Mihaaru\nރ. އަތޮޅުގައި ހިންގާ ޔޫ އެންޑް މީ ބައި ކޮކޯން ރިސޯޓު.-- ފޮޓޯ: ވޮޔޭޖް ޕްރައިވް\n07 އެޕްރީލް 2020 - 00:449comments\nކޮވިޑް-19 ކޮންޓްރޯލްކުރަން އިއުލާނުކޮށްފައިވާ ސިއްހީ ކުއްލި ނުރައްކަލުގެ ކުއްލި ހާލަތުގެ ދަށުން ރިސޯޓްތަކުން އެހެން ތަންތަނަށް މީހުން ދަތުރުކުރުން ވަނީ މަނާކޮށްފަ އެވެ. ޑިރެކްޓާ ޖެނެރަލް އޮފް ޕަބްލިކް ހެލްތު، މައިމޫނާ އަބޫބަކުރަށް ލިބިވަޑައިގެންފައިވާ ބާރުގެ ދަށުން ނެރުނު މި އަމުރާ ހިލާފުވެގެން މީގެ ކުރިން ވެސް ރިސޯޓުތަކުން ރަށްރަށަށް ދިޔަ ބައެއް މީހުން ހައްޔަރުކޮށްފައި ވެ އެވެ.\nފުލުހުންގެ މީޑިއާ އޮފިޝަލަކު ވިދާޅުވީ ޑިރެކްޓާ ޖެނެރަލް އޮފް ޕަބްލިކް ހެލްތުގެ އެންގެވުމާ ހިލާފަށް އަލިފުއްޓަށް ދިޔަ މައްސަލައިގައި ކޯޓު އަމުރެއްގެ ދަށުން ރޭ 11:50 ހާއިރު ފަސް ދިވެހިން ހައްޔަރުކޮށްފައިވާ ކަމަށެވެ. އެ މައްސަލަ އިތުރަށް ތަހުގީގުކުރަމުން އަންނަކަމަށް ވިދާޅުވި އެވެ.\nމީގެ ކުރިން، ހދ. ހަނިމާދޫން އެ ރަށާ ކައިރީގައި އޮންނަ ހޮނޑާފުށި ރިސޯޓަށް ދިޔަ މީހަކު ވެސް ހައްޔަރުކޮށްފައި ވެ އެވެ. އޭގެ އިތުރުން އައްޑު އަތޮޅުގެ ރިސޯޓަކުން ފަތާފައި މީދޫއަށް ދިޔަ މީހަކާއި އެހެން ރިސޯޓެއްގެ ދެ މުވައްޒަފަކު ފުވައްމުލަކަށް ދިއުމުން ހައްޔަރުކޮށްފައި ވެ އެވެ.\nރިސޯޓްތަކަށް އަރައި ފޭބުން މަނާކޮށްފައި ވަނިކޮށް އެ އެންގުމާ ހިލާފަށް އަމަލު ކޮށްފައިވާ މީހުންނަށް ދައުވާ ކުރައްވާނެ ކަމަށް ޕްރޮސެކިއުޓާ ޖެނެރަލް ހުސެއިން ޝަމީމް ވަނީ ކުރިން ވިދާޅުވެފަ އެވެ. އޭނާ ވިދާޅުވީ އެންގުމާ ހިލާފަށް ރިސޯޓަށް އެރުމާއި ރިސޯޓުން ފޭބުމަކީ ގާނޫނު އުގޫބާތުގެ 121 ވަނަ މާއްދާ އާއި 533 ވަނަ މާއްދާގެ ދަށުން ކުށެއް ކަމަށެވެ. އެހެންކަމުން އެޗްޕީއޭގެ އެންގުމާ ހިލާފަށް އަމަލު ކުރާ ފަރާތްތަކުގެ މައްޗަށް ދައުވާ ކުރާނެ ކަމަށް ވިދާޅުވި އެވެ.\nއިތުރު ލިޔުންތައް ޕޮލިސް ރިސޯޓްތައް ރ. އަލިފުށި މައިމޫނާ އަބޫބަކުރު (ޑީޖީ، އެޗްޕީއޭ) ސިއްހީ ކުއްލި ނުރައްކަލުގެ ހާލަތު ހެލްތު ޕްރޮޓެކްޝަން އެޖެންސީ


Aminadhiyo HC Upgarde Kuraane Bayaku Hoadhany — Ihavandhoo.com\n11 ސެޕްޓެމްބަރު 2020 0\nކޮންޓްރެކްޓަރ ފައިނޭންސްގެ ދަށުން އާމިނާދިޔޯ ސިއްޙީމަރުކަޒު އަޕްގްރޭޑް ކުރުމުގެ މަސައްކަތް ކޮށްދޭނެ ފަރާތެއް ހޯދަން ފިނޭންސް މިނިސްޓްރީން ޢިއުލާން ކޮށްފިއެވެ.\nމިކާމާއި ގުޅިގެން ފިނޭންސް މިނިސްޓްރީން ކުރި ޢިއުލާނެއްގައި ބުނީ މިނިސްޓްރީ އޮފް ހެލްތުގެ އެދިލެއްވުމުގެ މަތިން، ހއ. އިހަވަންދޫ އާމިނާދިޔޯ ސިއްޙީމަރުކަޒު އަޕްގްރޭޑް ކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވާ ކަމަށާއި އެމަސައްކަތްތަކަށް ބީލަން ހުށަހެޅުމުގެ ފުރުޞަތު އެކަމަށް ޝަރުޠުހަމަވާ ހުރިހާ ފަރާތްތަކަށް ހުޅުވާލާކަމުގައެވެ. އަދި އެމަސައްކަތްތަށް ޝަރުތުހަމަވާ ޝަރުތުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ އިންޓަރނޭޝަނަލް ކޮމްޕެޓިޓިވް ބިޑިންގ (އައި.ސީ.ބީ) އުސޫލުގެ މަތިން ކަމަށްވެސް ފިނޭންސް މިނިސްޓްރީގެ އިއުލާނުގައިވެއެވެ.\nމި ބީލަމުގައި ބައިވެރިވުމަށް -/1,500 (ފަނަރަ ސަތޭކަ ރުފިޔާ ނުވަތަ 100 ޔޫ.އެސް ޑޮލަރ) ދިވެހި ރުފިޔާގެ ނޮން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެއެވެ. ފައިސާ ބަލައިގަންނާނީ 13 ސެޕްޓެންބަރު 2020 އިން 22 އޮކްޓޫބަރު 2020 އަށް، ފިނޭންސް މިނިސްޓްރީގެ އޮންލައިން ޕޭމަންޓް ޕޯޓަލް ބަނޑޭރި ޕޭ (https://bandeyripay.finance.gov.mv) މެދުވެރި ކޮށް ކަމަށް ފިނޭންސް މިނިސްޓްރީއިން ވަނީ ބުނެފައެވެ. މި ޕްރޮޖެކްޓްގެ ބިޑް ސެކިއުރިޓީ ގޮތުގައި 1,300,000.00 ދިވެހި ރުފިޔާ ނުވަތަ އެއާ އެއްވަރުގެ އަދަދެއް ޔޫ.އެސް ޑޮލަރ އިން އިން ބަހައްޓަން ޖެހޭއިރު ބިޑް ސެކިޔުރިޓީގެ މުއްދަތަކީ ބިޑު ހުޅުވާ ތާރީޚުން ފެށިގެން 148 ދުވަހެވެ. މި ޕްރޮޖެކްޓްގެ ބީލަން ހުޅުވުން އޮންނާނީ 25 އޮކްޓޫބަރު 2020 ވާ އާދީއްތަ ދުވަހުގެ 11:00 ގައި ފިނޭންސް މިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައިކަމަށް ފިނޭންސުން ކުރި ޢިއުލާނުގައި ބުނެފައިވެއެވެ.\nއާމިނާދިޔޯ ސިއްހީމަރުކަޒު ހޮސްޕިޓަލަކަށް ބަދަލުކުރުމަކީ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހްގެ ރިޔާސީ ވައުދެކެވެ. އަދި މިމަހުގެ 8 ވަނަދުވަހު ވަނީ، 127000 (އެއްލައްކަ ހަތާވީސް ހާސް) އަކަފޫޓަށްވުރެ ބޮޑު ބިމެއް އިހަވަންދޫއިން މިނިސްޓްރީ އޮފް ހެލްތްގެ ބޭނުންމަށް ދޫކޮށްފައެވެ.\nޣާޒީފުޓްބޯޅަ ދަނޑުގެ ސަބް ބޭސް ތައްޔާރުކުރުމަށް އާރުކޭއެލް ގްރޫޕާއި ހަވާލުކޮށްފި - 28 އޮކްޓޫބަރު 2020


އެމް.ޑީ.ޕީ ގެ ޤައުމީ ހިންގާ ކޮމެޓީގެ 167 ވަނަ ބައްދަލުވުން މިއަދު ބާއްވައިފި – Maldivian Democratic Party\nއެމް.ޑީ.ޕީ ގެ ޤައުމީ ހިންގާ ކޮމެޓީގެ 167 ވަނަ ބައްދަލުވުން މިއަދު ބާއްވައިފި\nދިވެހި ރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) ގެ ޤައުމީ ހިންގާ ކޮމެޓީގެ 167 ވަނަ ބައްދަލުވުން މިއަދު (13 މޭ 2014 ވަނަ ދުވަހު) ބާއްވައިފިއެވެ.\nމި ބައްދަލުވުމުގައި ގިނަ ކަންތައްތަކެއްގެ މަޝްވަރާ ކުރެވުނެވެ. އަދި ތިން މައްސަލައެއްގައި ނިންމުން ނިންމަވާފައިވެއެވެ. މިގޮތުން އެއް މައްސަލައެއްގެ ގޮތުގައި މި ޕާރޓީގެ އަންހެނުންގެ ރޫޙުގެ ބޭންކް އެކައުންޓުގެ މުއާމަލާތްތަކުގައި ސޮއިކުރައްވާނެ ދެ ބޭފުޅުންނަކީ ސެކްރެޓެރީ ޖެނެރަލްގެ ނައިބާއި އަންހެނުންގެ ރޫޙުގެ ރައީސްކަމުގައި ކަނޑައަޅުއްވައި ނިންމެވިއެވެ.\nދެވަނަ މައްސަލައެއްގެ ގޮތުގައި އެމް.ޑީ.ޕީ ގެ ޤައުމީ ހިންގާ ކޮމެޓީގެ ދެން އޮންނަ ބައްދަލުވުން އައްޑޫ ސިޓީގައި ބޭއްވުމަށް ނިންމަވާފައިވެއެވެ. އަދި މި ބައްދަލުވުން 22 މޭ 2014 ވަނަ ދުވަހު ބޭއްވުމަށް ވެސް ވަނީ ކަނޑައެޅިފައެވެ.\nއަނެއް މައްސަލައެއްގެ ގޮތުގައި ޅ.މާފިލާފުށްޓަކީ ކުރެންދޫގެ އަވަށެއްގެގޮތުގައި ހެދުމަށް އެހީތެރިވެދިނުމުގެ ގޮތުން ސަރުކާރުގެ ކަމާބެހޭ ވަޒީރުންނާ ރައްޔިތުންގެ މަޖިލިސް މެދުވެރިކޮށް ސުވާލުކުރުމަށް ނިންމެވިއެވެ.\nމި ބައްދަލުވުމުގެ ރިޔާސަތު ބެލެހެއްޓެވީ އެމް.ޑީ.ޕީ ގެ ވަގުތީ ރައީސް އަދި ކުރީގެ ރާއްޖޭގެ ރައީސުލް ޖުމްހޫރިއްޔާ އަލްފާޟިލް މުޙައްމަދު ނަޝީދެވެ.


Italy katuvaalai Garumanu semI ah\nއިޓަލީ ކަޓުވާލައި ޖަރުމަނު ސެމީ އަށް\nޕެނަލްޓީ ޖަހައިގެން އިޓަލީ 6-5އިން ބަލިކޮށް ޖަރުމަނު ޔޫރޯ ފުޓްބޯޅަ މުބާރާތުގެ ސެމީ ފައިނަލަށް ދަތުރުކޮށްފި އެވެ.\nމެޗުގެ ފުރިހަމަ ވަގުތުގައި ދެ ޓީމު ވެސް 1-1އިން އެއްވަރުވުމުން އިތުރު ވަގުތުކުޅެ ނަތީޖާ ނެރެފައިވަނީ ކޮންމެ ޓީމަކުން ނުވަ ޕެނަލްޓީ ޖަހައިގެންނެވެ.\nމެޗުގެ ފުރަތަމަ ލަނޑު ޖެހީ ޖަރުމަނުގެ މެސުޓް އޮޒިލް އެވެ. އޭގެ ފަހުން ލިބުނު ޕެނަލްޓީ އަކުން އިޓަލީ އަށް އެއްވަރުކޮށްދިނީ ލިއޮނާޑޯ ބޮނޫޗީ އެވެ. މިއީ ޖަރުމަނުގެ ޖެރޯމް ބޯޓެންގެ އަތުގައި ބޯޅަ ޖެހިގެން ލިބުނު ޕެނަލްޓީ އެކެވެ.\nނަތީޖާ ނެރެން ޖެހި ފުރަތަމަ ފަސް ޕެނަލްޓީގެ ތެރެއިން ކޮންމެ ޓީމަކުން ވެސް ތިން ޕެނަލްޓީ ނާކާމިޔާބުވި އެވެ. ޖަރުމަނުން ކެޕްޓަން ބަސްޓިއަން ސްވައިންސްޓައިގާ އާއި އޮޒިލް އަދި ތޯމަސް މުލާ ޖެހި ޕެނަލްޓީ ނާކާމިޔާބުވިއިރު ޓޯނީ ކްރޫސް އާއި ޖޫލިއަން ޑްރެޒްލާ ޕެނަލްޓީ ކާމިޔާބުކުރި އެވެ.\nއިޓަލީގެ ފުރަތަމަ ފަސް ޕެނަލްޓީގެ ތެރެއިން ކާމިޔާބު ކުރެވުނީ ލޮރެންޒޯ އާއި ބަރްޒަގްލީ ޖެހި ޕެނަލްޓީ އެވެ. ގްރެޒިއާނޯ ޕެއްލޭ މާދުރުން ބޯޅަ ފޮނުވާލިއިރު ސިމޯން ޒަޒާ އާއި ބޮނޫޗީ ޖެހި ޕެނަލްޓީ ނާކާމިޔާބިވީ އެވެ.\nނަތީޖާ ނެރެން ޖެހި އިތުރު ޕެނަލްޓީ ތަކުގެ ތެރެއިން އިޓަލީގެ އެމަނުއާލޭ ގިއަޗެރްނީ މާކޯ ޕަރޯލޯ އަދި މަޓިއާ ޑިޝިގްލިއޯ ޕެނަލްޓީ ކާމިޔާބު ކުރި ނަމަވެސް މަޓިއާ ޑްރަމައިން ޖެހި ޕެނަލްޓީ ޖަރުމަނުގެ ކީޕަރު މެނުއަލް ނޯޔާ ދިފާއު ކުރި އެވެ. ދެ ރީނދޫ ކާޑު ހަމަވެގެން ސެމީ ފައިނަލް މެޗަށް ސަސްޕެންޑްވި މަޓްސް ހުމެލްސް އާއި ޖޯޝުއާ ކިމިޗް އަދި ބޯޓެން ޕެނަލްޓީ ކާމިޔާބު ކުރުމަށްފަހު ޖަރުމަނު މެޗުން މޮޅުކޮށްދިނީ ޖޯނަސް ހެކްޓާ ޕެނަލްޓީ ކާމިޔާބުކޮށްގެންނެވެ.\nމިއީ ބޮޑު މުބާރާތެއްގައި އިޓަލީގެ މައްޗަށް ޖަރުމަނު ކާމިޔާބު ހޯދި ފުރަތަމަ ފަހަރެވެ. ސެމީގައި ޖަރުމަނު ވާދަކުރާނީ މިރޭ އައިސްލޭންޑާއި ފްރާންސް ކުޅެގެން މޮޅުވާ ޓީމަކާ އެވެ.\nމި މެޗުގައި ޖެހި ޕެނަލްޓީ ތަކަކީ ޕެނަލްޓީ ޝޫޓްއައުޓްގައި ޖަރުމަނުގެ ފަރާތުން ފެނުނު އެންމެ ފީކަޅާ ޕެނަލްޓީތައް ކަމަށް ކުރީގެ ބައެއް ކުޅުންތެރިން އެއްބަސްވި އެވެ. އަދި އިޓަލީގެ ބައެއް ޕެނަލްޓީ ތަކަކީ ވެސް ނުހަނު އާދައިގެ ޕެނަލްޓީތަކެއް ކަމަށާއި މިހެންވާންދިމާވި އެއްސަބަބަކީ ދެ ޓީމު ވެސް މާބޮޑަށް ޕްރެޝަރުގައި އޮތުން ކަމަށް ވެސް އިންގްލޭންޑްގެ ކުރީގެ ކެޕްޓަން އެލަން ޝިއަރާ އާއި ޑިފެންޑަރު ރިއޯ ފާޑިނަންޑް އަދި ފްރާންސްގެ ކުރީގެ ކެޕްޓަން ތިއޭރީ އޮންރީ ފާހަގަކުރެ އެވެ.